Covid-19: Indonesia Ga Oxygen Nulibigen Ethah Bayaku Maruvany - Vaguthu\nކޮވިޑް-19: އިންޑޮނޭޝިއާގައި އޮކްސިޖެން ނުލިބި އެތައް ބަޔަކު މަރުވަނީ\nއިންޑޮނޭޝިއާގައި ކޮވިޑުން ދިފާއުވުމަށް މަސައްކަތް ކުރަމުންދާ މި ދަނޑިވަޅުގައި އޮކްސިޖެންގެ ދަތިކަން ކުރިމަތިވެ، ބޭނުންވާ މިންވަރަށް އޮކްސިޖެން ނުލިބި އެގައުމުގެ 60 މީހުން މަރުވެއްޖެއެވެ.\nއިންޑޮނޭޝިއާގައި ކޮވިޑުގެ ހާލަތު ވަނީ ގޯސްވެފައެވެ. މިދިޔަ ހޮނިހިރު ދުވަހު ވެސް އެގައުމުން 27,913 މީހުން ކޮވިޑަށް ފައްސިވެފައިވެއެވެ. ގައުމުގެ ހާލަތު ގޯސްވާން ފެށުމުން ފަތުރުވެރިންގެ މެދުގައި ހިތްގައިމު މަންޒިލަކަށްވާ ބާލީ އާއި ޖާވާ އަދި ޖަކާޓާ ހިމެނޭހެން ސަރަހައްދުތަކެއް ވަނީ ހޮނިހިރުު ދުވަހުން ފެށިގެން ފުރަބަންދު ކޮށްފައެވެ.\nޖާވާގެ ސާޑްޖީތޯ ހޮސްޕިޓަލުން ނެރުނު ބަޔާނެއްގައި ބުނީ މިދިޔަ ހޮނިހިރު ދުވަހާއި އާދިއްތަ ދުވަހާއި ހަމައަށް 63 މީހަކު އޮކްސިޖެން ނުލިބިގެން މަރުވެފައިވާ ކަމަށެވެ. އޭގެ އިތުރުން ބުނީ ފަރުވާދެމުންގެންދިޔަ އިރު ލަފާކުރި ވަރަށް ވުރެ ބޮޑަށް އޮކްސިޖެން ދޭންޖެހުނު ކަމަށެވެ. ހޮސްޕިޓަލުން ދިން މައުލޫމާތުގައި އޮކްސިޖެން މަދުވެގެން މަރުވެފައިވާ އެންމެންނަކީ ކޮވިޑަށް ފަރުވާކުރަމުންދިޔަ ބައެއްކަން ކަށަވަރު ކޮށްދީފައެއް ނުވެއެވެ.\nމި ހާދިސާއާއި ގުޅިގެން އެގައުުމުގައި އޮކްސިޖެން އުފައްދާ މިންވަރު އިތުރުކުރުމަށް ސަރުކާރުން ގޮވާލައިފައިވެއެވެ. އަދި މިހާރު ހުރި ވެކްސިންތައް ބޭނުންކުރަމުން ގެންދިޔުމަށް ސަރުކާރުން އަންގާފައިވެއެވެ.\nއެގައުމުގެ ހެލްތް މިނިސްޓްރީން ގޭސް އުފައްދާ ކުންފުނިތަކަށް އަންގާފައިވަނީ ދުވާލަކު 800 ޓަނުގެ އޮކްސިޖެން އުފެއްދުމަށެވެ. އޭގެ އިތުރުންވެސް އަހަރަކު 225،000 ޓަނުގެ އޮކްސިޖަން އުފެއްދުމުގެ ގާބިލުކަން އެ ކުންފުނިތަކަށް ލިބިފައިވާކަމަށާއި އެ އޮކްސިޖަންވެސް ބޭނުންކުރެވޭނެކަމަށް މިނިސްޓްރީން ބުނެއެވެ.\nމާދަމާއިން ފެށިގެން އިންޑޮނޭޝިއާގައި ކޮވިޑާއި ދެކޮޅަށް އަޅާފައިވާ ފިޔަވަޅުތައް ހަރުކަށި ކުރަން ވަނީ ނިންމާފައެވެ. އެގޮތުން އެގައުމަށް އެތެރެވާ މީހުން ވެކްސިން ފުރިހަމަ ކޮށްފައިވާ ކަމުގެ ލިޔުމެއް ނުވަތަ ބައްޔަށް ޓެސްޓު ކުރުމުން ނައްސިކަން އަންގައިދޭ ނަތީޖާއެއް ދައްކަން ޖެހެއެވެ. އެ ލިޔުން ދެއްކި ކަމުގައި ވިޔަސް ކަރަންޓީން މުއްދަތު ފުރިހަމަ ކުރަން ޖެހެއެެވެ.


galehiri: ކުބެއްޔާގެ ބިސްކޯދު ޑަބިޔަލުގެ ވާހަކަ\nކުބެއްޔާގެ ބިސްކޯދު ޑަބިޔަލުގެ ވާހަކަ\nގިޔާސުއްދީން ރަދުން ކަނޑުފައްތައިލިއިރު އެރަދުންގެ ހުންނެވީ އެންމެ ދަރިކަލެކެވެ. މިތުއްޕުޅު ދަރިކަލުންވެސް ފަސްގަނޑުގެ ދަށަށް ފޮނުވައިލާންކަމަށް ދޮންބަންޑާރައިންގެ ނުލަފާ ދަރީންތައް ހިތުލައިގެން އުޅެނިކޮށް މިދަރިކަލުން ބެލެހެއްޓުމާ ހަވާލުވެގެން އުޅުނު ފުވައްމުލަކު ދެމަފިރިން ވަރަށް އާދޭސްކޮށްގެން އެދެމަފިރީންނާއެކު ފުވައްމުލަކަށް ފޮނުވައިލަން އާރަދުން ރުހޭބަސް ދެއްވައިފިއެވެ.\nދެން މިދެމަފިރީން އެދަރިކަލުން ގޮވައިގެން ފުވައްމުލަކަށް ހިގާއްޖެއެވެ. އެދަރިކަލުން ބޮޑުފުޅުވީ ފުވައްމުލަކުގައި ހުންނަވައިގެންނެވެ. އަވަހާރަވީވެސް އެތާގައެވެ. ދެކުނުގެ އަތޮޅުތަކުގައި ކިލެގެފާނުގެ ނަމުން މަޝްހޫރުވެފައިވާ ބޭފުޅަކީ މިބުނެވުނު ދަރިކަލުންނެވެ. ކިލެގެފާނަކީ ޕްރިންސަކަށްވެފައި ދެކުނުގެ ތިން އަތޮޅުގެ ތެރެއިން އެކިލެގެފާނު އަރައިވަޑައިގެންނެވި ކޮންމެ ރަށެއްގެ ވެރިކަން ދައުލަތުން އޮތީ ހަމަޖައްސަވައި ފަތްތޫރަ ހިންގަވައިފައެވެ. ދެން މިކިލެގެފާނު ކުރައްވާ ވެރިކަމަކީ ނިކަން ދޭތެރެ އަވަސްކޮށް ޅަ އަންހެން ބެއިކަނބަލުންނާއި ކައިވެނި ބައްލަވައިގަތުމާއި އެބެއިކަނބަލުންގެ ފަރާތްޕުޅުން ބޭފުޅުން ހޯއްދެވުމެވެ. މާލޭގައި ހުންނަވާ ރަދުންނާއި ތޮޅޭން އުޅުއްވުމުގެ ވިސްނުމެއް އަމްދުން ނުގެންގުޅުއްވައެވެ. އެހެންވެ މާލޭ ރަދުންވެސް ހުންނެވީ ކިލެގެފާނަށް ހުވަދޫ ކަނޑުން ދެކުނު ހިބަކޮށްދެއްވައިގެން ވަރަށް އުފަލުގައެވެ. ކިލެގެފާނުވެސް އެމަނިއްޕުޅު ބޭނުންފުޅުވާ ޒާތުގެ ވެރިކަން މިތިން އަތޮޅުގައި ހިންގަވަތެވެ. އާއިލާ ދިޔައީ ބޮޑުވަމުން މެންބަރުންގެ އަދަދު އިތުރުވަމުންނެވެ. ކިލެގެފާނު އަވަހާރަވީއިރު ޚުދު އެކިލެގެފާނަށް ވެސް ބެއިފުޅުންގެ އަދަދު އެގިވަޑައިނުގަންނަވާކަމަށް ބައެއްމީހުން ބުނެއުޅެއެވެ. އަނެއްބަޔަކު ބުނަނީ ކިލެގެފާނުގެ ބޭފުޅުންނާއި ކާފަ ވިދާޅުވާ ބޭފުޅުން އަދި މުނިކާފަ ވިދާޅުވާ ބޭފުޅުން ފެނިވަޑައިގަތީމާ ބުރުސޫރައަށް ވިސްނަވާފައި އެއީ ކިލެގެފާނުގެ އައުލާދުކަން ކިލެގެފާނަށް އެނގިވަޑައިގަންނަވާ ކަމަށެވެ.\nކިލެގެފާނުގެ އެންމެ ދޮށީ ބެއިފުޅަކީ އައިސާދިއެވެ. މިއީ ނިކަން ބަސްގިނަ އަންހެން ސާހިބެކެވެ. ކިލެގެފާނުގެ އެންމެ ދޮށީ ބެއިފުޅާކަމަށްވީމާ މިއައިސާދި މަޝްހޫރުވެފައިވަނީ ދޮށީދީދީގެ ނަމުންނެވެ. މި ދޮށީދީދީއަކު އަދި ސޯޅަ ސަތާރަވެސް ނުވަނީސް މީނާ ހުވަދުއަތޮޅު ކޮނޑޭއަށް ގެންދަވައި އެރަށު އަލިމަނިކުފާނޭ ކިޔުނު ބެއިކަލަކާއި ކިލެގެފާނު ކައިވެނިކޮށްދެއްވައިފިއެވެ. މިކައިވެނިން ދެ ބޭފުޅަކު ލިބިވަޑައިގެންފައިވަނިކޮށް ބަޔަކު ފުވައްމުލަކަށްގޮސް އަލިމަނިކުފާނޭ ކިޔައިގެން ކިލެގެފާނުގެ އަރިހުގައި ކުޓުވައިފިއެވެ. މިކުޓުވުމެއްގެ ޚުލާސާއަކީ އަލިމަނިކުފާނު ނިކަން ގިނަގިނައިން ކިލެގެފާނަށް ބަދުބަސް ބުނެ މަލާމާތް ކުރާވާހަކައެވެ. މިކަމާ ކޯފާވެގެން ކިލެގެފާނު ބޮޑު ޓީމެއް ކޮނޑޭއަށް ފޮނުއްވައިފިއެވެ. ބޭނުންފުޅަކީ ދޮށީދީދީ އެރަށުން ގެންދެވުމެވެ.\nކިލެގެފާނު ފޮނުއްވި ޓީމު ކޮނޑޭއަށް ފޭބިއިރު ދޮށީދީދީ އޮންނެވީ ވަރަށް ތުއްޕުޅު ބެއިފުޅަކާއެކު އަދި ރައްކައުވުމުގެ އާލާސްކަންފުޅުން މުޅިން މިންޖުނުވެވި ދާންމަތިކޮޅުގައެވެ. މި ޓީމު ގޭތެރެއަށް ވަނަ ނުދިނުމަށް އަލިމަނިކުފާނު ދޮރުމަތީގައި ހުރަހަކަށްވެގެން އެބަހުންނެވިއެވެ. އަލިމަނިކުފާނަށް އަނިޔާއެއް ނުކުޅައުމަށް ކިލެގެފާނު އަންގަވާފައިވާތީ މިޓީމުގެ ސަރުދާރު ހެދި ގޮތަކީ ފުރާޅުން ތަންގަނޑެއް ވައްޓާލައި ގޭތެރެއަށް ބަޔަކު ވައްދައި ދޮށީދީދީ ނެގީއެވެ. ދެން މިކައިވެނިވެސް ކިލެގެފާނު ރޫޅާލައްވައި ދޮށީދީދީ އައްޑުއަތޮޅު މީދޫއަށް ގެންދަވައި އެރަށު ގަނޑުވަރު މުހުއްމާތައްޚާނޭ ކިޔުނު ބެއިކަލަކާއި ކައިވެނިކޮށްދެއްވައިފިއެވެ. މީދޫގައި ދޮށީދީދީގެ ދޮށީ ބެއިފުޅަކީ ޚަދީޖާ ދީދީ ނުވަތަ ކައްދައިދީއެވެ.\nމި ކައްދައިދީ ބޮޑުފުޅުވެގެން ކައިވެނި ބައްލަވައިގެންނެވީ ހުޅުދުމައިގޭ އިބްރާހިމް މަނިކުފާނާއެވެ. ކައްދައިދީގެ ބޭފުޅުންގެ ތެރެއިން އެންމެ ގިނަބަޔަކަށް އެނގޭ ބޭފުޅުންނަކީ ކުބެއްޔާ (އަލިދީދީ) އާއި އެޅަބެއްޔާ (އަބްދުﷲ ދީދީ) އެވެ. މީގެ ތެރެއިން އެންމެ ހަގު އަދި ހަލަނިކަން އެންމެ ބޮޑު ބެއިފުޅަކީ އެޅަބެއްޔާއެވެ. ކުބެއްޔާ ބޮޑުފުޅުވެގެން އައީ ވަރަށް މަސައްކަތްތެރި ދުނިޔެ ހޯއްދަވާން ގަދައަޅުއްވާ ބެއިފުޅެއްގެ ގޮތުގައެވެ. އެޅަބެއްޔާގެ ކިބައިގައި މިސިފައެއްނެތެވެ. އެޅަބެއްޔާ އުޅުއްވީ އެމަނިކުފާނުގެ ނަމާވެސް އެކަށޭނަ ގޮތަށް ޅަގޮތުގައެވެ.\nއެއްފަހަރަކު ކުބެއްޔާ މީދޫ އޮޑިޔަކުން އޮޅުދޫކަރައަށް ވަޑައިގެންނެވިއެވެ. ކަރައިން ބައްލަވައިގަތް ތަކެތީގެ ތެރޭގައި ބިސްކޯދު ޑަބިޔަލެއްވެސް ހިމެނުނެވެ. ބިސްކޯދަކީ އޭރު ދިވެހިން ދަންނަ އެއްޗެއް ނޫނެވެ. މިބިސްކޯދު ޑަބިޔާ މީދޫއަށް ގެންނަވައި އޭގެ އަގު ބޮޑުކަމާއި ޑަބިޔަލުގެ ރީތިކަމާއި އޮފުވެސް ގަދަކަމުން މިޑަބިޔާ ނުވެސްކަނޑުއްވައި ގޭގެ މަތިވަޑާންގަނޑުގެ ތެރެއަށްލައްވައި ކުބެއްޔާ މިޑަބިޔާ ރައްކާތެރިކުރައްވައިފިއެވެ. އެދުވަހުން ފެށިގެން މިޑަބިޔާ ހުންނަނީ އެތާގައެވެ. ރަށުގެ އެންމެންވެސް ކުބެއްޔާ އޮޅުދޫކަރައިން މާމީރު ޒަމާނީ ބިސްކޯދު ޑަބިޔަލެއް ގެންނަވައި ރައްކާކުރައްވައިގެން ގެންގުޅުއްވާ ވާހަކަ ވަރަށް އޮލަކޮށް ދައްކަތެވެ.\nކުބެއްޔާ އުޅުއްވި ގެޔަކީ މިހާރުގެ ހުދުވިލާގެ އެވެ. ކުބެއްޔާގެ ކޮއްކޯފުޅު އެޅަބެއްޔާވެސް އެމަނިއްޕުޅުގެ ޅަގޮތުގައި އެގޭގައި އުޅުއްވައެވެ. ކުބެއްޔާ ގިނައިން އުޅުއްވަނީ ގެއިން ބޭރުގައި ކަމަށްވާތީ ގޭތެރޭގެ ކަންތަކުގައި ބޮޑަށް އުޅުއްވަނީ އެޅަބެއްޔާއެވެ. މިގޮތަށް އުޅުއްވުމުގައި ކުބެއްޔާގެ ބިސްކޯދު ޑަބިޔަލާ ހަމައަށްވެސް އެޅަބެއްޔާގެ ނަޒަރު ސީދާވެއްޖެއެވެ. އެޅަބެއްޔާ ކުރައްވާ ކަމަކީ ގޭގެ މަތިވަޑާންގަނޑަށް ސިއްރިޔާތުގައި އަރައިވަޑައިގެން ބިސްކޯދު ޑަބިޔާ ކަނޑުއްވައިގެން ފަރީއްކުޅުއްވަނީއެވެ. މަހެއްހައި ދުވަސްވީތަނާ ބިސްކޯދުތައް ހުސްވެއްޖެއެވެ. މިބިސްކޯދުތައް ފަރިއްކުޅުއްވައިގެން ލިބިވަޑައިގަންނަވާ އަރާމެއްގައި ބައެއްދުވަސްދުވަހު މަތިވަޑާންގަނޑުގެ މަތީގައި އެޅަބެއްޔާ އަވަހާރަފުޅުވެސް ލައްޕަވައެވެ. ޑަބިޔާ ހުސްވުމުން އެޅަބެއްޔާ ކުރެއްވިކަމަކީ ޑަބިޔަލުގެ ތެރެއަށް ކުޑަގިފިއްޔާއި ބޮޑު ގިފިލިވެސް ކުރައްވައި ޑަބިޔަލުގެ މަތި ނިކަން ރަނގަޅަށް ޖައްސަވައި އިހު ހުރިގޮތަށް ބެހެއްޓެވީއެވެ.\nދިގު ޒަމާންތަކަކަށް ފަހު ކުބެއްޔާ އަވަހާރަވެއްޖެއެވެ. ކުބެއްޔާ އަވަހާރަވުމުން އެމަނިއްޕުޅުގެ މުދާތައް ކުބެއްޔާގެ އެކި ބޭފުޅުންގެ މެދުގައި ތަރިކަ ބަހާ އުސޫލުން ބަހައި ނިމިއްޖެއެވެ. މިމުދަލުގެ ތެރޭގައި އެއްކަލަ ބިސްކޯދު ޑަބިޔާވެސް ހިމެނުނެވެ. މިޑަބިޔާ ލިބިވަޑައިގެންނެވީ ކުބެއްޔާގެ ބޭފުޅުންގެ ތެރެއިން އެންމެ ދޮށީ ދަރިކަލުން އަބްދުﷲ ދީދީއަށެވެ. މިމަނިކުފާނުވެސް މިޑަބިޔާ ކަނޑުއްވައި އޭގެ ތެރޭގައި ހުރި ބިސްކޯދު ފަރިއްކުޅުއްވުމުގެ ޚިޔާލެއް ނުކުރެއްވިއެވެ. އެކަށީގެންވާ މުނާސަބު ވަގުތެއް ނުވަތަ ދުވަސްވަރެއްގެ އިންތިޒާރުގައި މިދީދީއަކުވެސް އެބަހުންނަވައެވެ. ބިސްކޯދަކީ ކާއެއްޗަކަށްވާއިރު އެއަށްވެސް މުއްދަތެއް އޮންނާނެކަމާއި ހަލާކުވެދާނެކަމުގެ ވިސްނުމެއް ފިކުރެއްނެތެވެ.\nމިގޮތުގައި އަހަރުތަކެއް ފާއިތުވެދިޔަފަހުން ރަށަށްއައި ވަރަށް ތަދުމަޑުކަން ބޮޑު ދުވަސްވަރެއްގައި އެއްކަލަ ބިސްކޯދު ޑަބިޔާ ކަނޑުއްވައި އާއިލީ ބޭފުޅުންނަށް ބެއްސެވުމުގެ ޚިޔާލު އަބްދުﷲ ދީދީ ކުރައްވައިފިއެވެ. ބިސްކޯދު ޑަބިޔާ ކަނޑުއްވާނެ ދުވަސް ކަނޑައަޅުއްވައި މިކަމަށް ކުޑަވަރެއްގެ ރަސްމިއްޔާތެއްވެސް އިންތިޒާމްކުރައްވައި އާއިލާގެ ބޭފުޅުން ހާޒިރުވުމަށް އަބްދުﷲ ދީދީ އަންގަވައިފިއެވެ. މިއެންމެން ހާޒިރުވުމުން މިޑަބިޔާ އެދީދީ ކަނޑުއްވައި މަތިގަނޑު ނައްޓާލައްވައިފިއެވެ. ހާޒިރުވެތިބި އެންމެންވެސް މިޑަބިޔަލުގެ ތެރޭގައި ހުރި ބިސްކޯދުގެ މީރުވަހާއި ރަހަޔަށް ކެތްމަދުވެފައި ތިއްބައި ފެނުނީ ޑަބިޔަލުގެ ތެރެއިން ކުޑަވަރެއްގެ ދުންކޮޅެއް އެރި މަންޒަރެވެ. ދެން ދުވާން ފެށީ ނަޖިހުގެ ވަހެވެ.\nކަންވީގޮތުން މިވާހަކަ ނުދެއްކުމަށް އަބްދުﷲ ދީދީ އެންމެންނަށްވެސް އަންގަވައިފިއެވެ. އެކަމަކު ވެއްޖެކަމަކީ ސިއްރުކުރެވޭ ކަމަކަށް ނުވާތީ މިތަނަށް ހާޒިރުވި ބައެއްމީހުން ރަށުތެރޭގައި މިވާހަކަ ދައްކައިފިއެވެ. ކުބެއްޔާގެ ބިސްކޯދު ޑަބިޔާގެ ވާހަކަ އެހިސާބުން ރަށުގެ ފޯކްލޯރުގެ ތެރެއަށް ވަދެގެން ހިނގާއްޖެއެވެ.\nމާލޭގައި ރޯދަވީއްލާ ބަޑި އޭގެ ވަގުތު ނުޖެހެނީސް ޖެހުން


މާދަމާ، އާދިއްތަ ދުވަހު މެންދުރު ފަހު ކަރަންޓް ކެނޑެނީ – Mikal News\nމާދަމާ، އާދިއްތަ ދުވަހު (8 ނޮވެމްބަރު 2020) މެންދުރުފަހު ފުނާޑު އަވަށު ބައެއް ސަރަހައްދުތަކުން ކަރަންޓްގެ ޚިދުމަތް މެދުކަނޑާލެވޭނެ ކަމަށް ފެނަކަ-ފުވައްމުލައް އިން ހާމަކުރެއެވެ.\nއެގޮތުން ކަރަންޓްގެ ޚިދުމަތް މެދުކެނޑުމަށް ހަމަޖެހިފައި ވަނީ އާދީއްތަ ދުވަހުގެ މެންދުރުފަހު 1:00 އިން 3:30 އަށެވެ. ކަރަންޓް ކަނޑަލަނީ ފުނާޑު އޮޑެހެޕާކް ސަރަހައްދުގައި ބަހައްޓާފައިވާ ކަރަންޓް ޑިސްޓްރިބިއުޝަން ފޮށްޓަށް ކަރަންޓް ގުޅުމުގެ މަސައްކަތް ކުރުމަށް ކަމަށް ފެނަކައި ހާމަކުރެއެވެ. މިމަަސްކަތް ކުރެވެން ވަނީ އެސަރަހައްދުން ކަރަންޓް ކަނޑާލައިގެން ކަމަށްވާތީ މާދަމާ 3.5 ގަޑިއިރަ ކަރަންޓް ކަނޑާއިލައިގެން މަސައްކަތް ކުރުމަށް ޝެޑިއުލް ކުރެވިފައިވާކަމަށް ފެންކައިން ހާމަކުރެއެވެ.\nއެގޮތުން މާދަމާ ޚިދުމަތް ކަރަންޓްގެ ޚިދުމަތް މެދުކަނަޑާލެވެނީ:\n1. ފުނާޑު އަވަށު ލޯރޯ އިން ފެށިގެން އޭއައިޖީ ފިހާރަ،، ޒެސްޓް،، އޮސްކާ، ސަޕްނާ، މައިކޮން، އިނާން، ސްކައި، ވިލޯވް، ވައިޓް ގޯލްޑް، ހިއްސާ ފިހާރަ އަދި އިންކު ހިމެނޭ ސަރަހައްދުން ކަމަށް ފެނަކަ-ފުވައްމުލައް އިން ހާމަކުރެއެވެ.\nފުވައްމުލަކުގެ ކަރަންޓްގެ ޚިދުމަތް އަޕްގްރޭޑް ކުރުމުގެ ގޮތުން ކަރަންޓް ނެޓްވޯކްގެ ކޭބަލްތައް 11 ކިލޯ ވޯލްޓަށް މިހާރު ބަދަލުކޮށްފައިވާ ކަމަށް މެނެޖާރު ޝާފީ ވިދާޅުވެފައި ވެއެވެ.\nފުވައްމުލަކުގައި އައު އިންޖީނުގެއެއް އެޅުމަށް ދޫނޑިގަމު ސަރަހައްދުން ބިން ކަނޑައޅާފައި ވެއެވެ.\nކަރަންޓް ކެނޑޭކަމުގެ ފެނަކައިގެ ނޯޓިސް\nގުޅުންހުރި މައުލޫތައް:ކަރަންޓް ކެނޑުން, ފުވައްމުލައް ސިޓީ ކަރަންޓް ޚިދުމަތް


Lockdown ge luithah iulaankuraa press canclekohffi\nލޮކްޑައުންގެ ލުއިތައް އިއުލާންކުރާ ޕްރެސް ކެންސަލް\nހެލްތް މިނިސްޓަރު އަބްދުﷲ އަމީން: މިރޭ ބާއްވަން ހަމަޖެއްސި ނޫސްވެރިންގެ ބައްދަލްވުން ވަނީ ކެންސަލްކޮށްފައި\nކޮވިޑް-19 އިގެ ބަލިމަޑުކަމާ ގުޅިގެން މާލެ ސަރަހައްދަށް އިއުލާނު ކޮށްފައިވާ ލޮކްޑައުންގެ މުއްދަތުގެ ދެވަނަ ފިޔަވަހީގައި ދޭނެ ލުއިތައް އިއުލާނު ކުރަން މިރޭ ބާއްވަން އޮތް ނޫސްވެރިންގެ ބައްދަލްވުން ކެންސަލް ކޮށްފި އެވެ.\nއޭޕްރީލް މަހުގެ 15 ވަނަ ދުވަހުން ފެށިގެން މާލެ ސިޓީ ވަނީ ލޮކްޑައުން ކޮށްފަ އެވެ. އެ ދުވަހުން ފެށިގެން މެއި މަހުގެ 28 ވަނަ ދުވަހުގެ ނިޔަލަށް ހަރުކަށި ފިޔަވަޅުތަކާއެކު ލޮކްޑައުން ވަނީ ކުރިއަށް ގެންގޮސްފަ އެވެ. ނަމަވެސް އެ ދުވަހުން ފެށިގެން ލޮކްޑައުންއަށް ލުއިތަކެއް ދިނެވެ.\nލޮކްޑައުންއަށް ލުއި ދީފައި ވަނީ ބަލި އެންމެ ބޮޑަށް ފެތުރޭނެ ކަމަށް ލަފާކުރެވުނު މުއްދަތު ފަހަނައަޅާގޮސް، ކޮވިޑްގެ ބަލި މީހުން ފެންނަ ނިސްބަތް މަދުވުމާއި ގުޅިގެންނެވެ.\nއެންއީއޯސީގެ ތަރުޖަމާން މަބުރޫކް އަޒީޒް ވިދާޅުވީ ލޮކްޑައުންއަށް ލުއި ދިނުމުގެ ދެވަނަ ފިޔަވަހީގައި ދޭނެ ލުއިތަކުގެ މައުލޫމާތުތައް މިރޭ ހެލްތު މިނިސްޓްރީން ހާމަ ކުރާނެ ކަމަށެވެ. އެންއީއޯސީގައި ބާއްވާ އެ ބައްދަލު ވުމުގައި ހެލްތް މިނިސްޓަރާއި މިނިސްޓްރީގެ އިސް ބޭފުޅުން ބައިވެރިވެ ވަޑައިގަތުމަށް ހަމަޖެއްސި ކަމަށް ވެސް އެނގިފައި ވެއެވެ.\nނަމަވެސް ޕްރެސް ފެށެން ގަޑިއެއްހާއިރަށް ވެފައިވަނިކޮށް ނޫސްވެރިންގެ މިރޭގެ ބައްދަލްވުން ކެންސަލްކޮށްފައިވާކަން ވަނީ އަންގާފަ އެވެ. ނަމަވެސް އެއީ ކޮން ސަބަބަކާއި ގުޅިގެން ކަމެއް ނުބުނެ އެވެ. އަދި ދެން ނޫސްވެރިންގެ ބައްދަލްވުމެއް ބާއްވާނެ ވަގުތެއް ވެސް ބުނެފައެއް ނުވެއެވެ.\nކުރިން ކޮންމެ ދުވަހަކު އެންއީއޯސީން ބާއްވަމުން އައި ބައްދަލްވުންތައް ވެސް މިހާރު ވަނީ މަދުކޮށްފަ އެވެ.\nލޮކްޑައުންއަށް ލުއި ދިން ފަހުން ގޭބީސީތަކުން ނުކުމެވޭ މީހުންގެ އަދަދު އިތުރުކޮށް، ބޭރުގައި އުޅެވޭ ވަގުތު ވަނީ އިތުރު ކޮށްފަ އެވެ. އެގޮތުން ކޮންމެ ގެއަކުންވެ ސް ތިން މީހުންނަށް ހަފުތާއަކު ދެ ދުވަހު ދެ ގަޑިއިރަށް ބޭރަށް ނިކުމެ އުޅުމުގެ ހުއްދަ ފުލުހުން މެދުވެރި ވަނީ ދީފަ އެވެ.\nއަދި ގިނަ ވިޔަފާރިތައް ހުޅުުވުމަށް ހުއްދަދީ، ބައެއް ވިޔަފާރިތައް އޮންލައިންކޮށް ކުރިއަށް ގެންގޮސް، ޑެލިވަރީގެ ހިދުމަތް ދިނުމުގެ މަގު ވަނީ ތަނަވަސްކޮށް ދިނެވެ. މީގެ އިތުުރުން މަސް މާރުކޭޓް ހުޅުވާ، ބޭންކްތަކުން ހިދުމަތްދޭ ވަގުތުތައް ވެސް ވަނީ އިތުރު ކޮށްފައެވެ.\nލުއި ދީފައި ނުވަނީ މިސްކިތްތަކުގައި ޖަމާއަތް ހެދުމަށް މިސްކިތްތައް ހުޅުވުމަށާއި، ސުކޫލްތަކާއި އޮފީސްތައް ހުޅުވުމުގެ އިތުރުން ރަށްރަށަށް ދަތުރު ކުރުމަށެވެ.\nއެޗްޕީއޭ މިނިސްޓްރީ އޮފް ހެލްތު ހެލްތް މިނިސްޓަރު އަބްދުﷲ އަމީން + ކޮރޯނާ ވައިރަސް ކޮވިޑް-19 ލޮކްޑައުން ޕްރޮޓޮކޯލް އެންއީއޯސީ


Dr. Jameel ge vaahaka ah Dr. Shaheem rahdhu dhevvaifi – adduLIVE\nޑރ. ޖަމީލްގެ ވާހަކައަށް ޑރ. ޝަހީމް ރައްދު ދެއްވައިފި\nDec 01, 2021, 11:12 އަބްދުﷲ ޔާމީން\nކުރީގެ ރައީސް އަބްދުﷲ ޔާމީންގެ އެންމެ ކައިރީގައި ތިބި މީހުން އެމަނިކުފާނު މިނިވަން ވާނެކަމަށް އުންމީދު ނުކުރި ކަމަށް ޑރ. މުހައްމަދު ޖަމީލް އަހުމަދު ވިދާޅުވި ވާހަކައަށް ޑރ. މުހައްމަދު ޝަހީމް އަލީ ސައީދު ރައްދު ދެއްވައިފިއެވެ.\nރައީސް ޔާމީންގެ ފުރަތަމަ ނައިބު ރައީސް ޖަމީލްގެ އިއްޔަ ބޭއްވި ޕްރެސްކޮންފަރެންސްގައި ދެއްކެވި މިވާހަކައަށް ރައީސް ޔާމިންގެ ރަނިންމޭޓް ޑރ. ޝަހީމް ރައްދު ދެއްވާފައިވަނީ ކުރެއްވި ޓްވީޓެއްގައެވެ.\nޔާމީންގެ ވަކީލުންގެ ފަރާތުން އިއްޔަ ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ޑރ. ޖަމީލް ވިދާޅުވީ، ޝަރުއީ ނިޒާމުގެ ތެރެއިން ޔާމީން މިނިވަންވުމަކީ ނުވާނެ ކަމެއް ކަމުގައި ކައިރީގައި ތިބި ގިނަ ބަޔަކުވެސް ގަބޫލުކޮށްގެން ތިބި ކަމަށެވެ.\nޖަމީލްގެ މިވާހަކައަށް ރައްދު ދެއްވާ ޑރ. ޝަމީމް ވިދާޅުވީ، ރައީސް ޔާމީނާ އެންމެ ކައިރީގައި ތިއްބެވި ބޭފުޅުން ފެށުނީއްސުރެއްވެސް ގަބޫލުކުރަމުން ދިޔައީ ރައީސް ޔާމީން މިނިވަންވާނެ ކަމަށް ކަމަށެވެ.\n"އެންމެ ފުރަތަމަ ދުވަހުން ފެށިގެންވެސް އެބޭފުޅުން ތިއްބެވީ އެގޮތުގައި. ދުޝްމަނުން ވަގަށް ގޮވި އިރުވެސް އެބޭފުޅުން ވިދާޅުވަމުން ގެންދެވީ ވަގެއް ނޫނޭ ރައީސް ޔާމީން އަކީ" ޑރ. ޝަހީމްގެ ޓްވީޓްގައިވެއެވެ.\nވޮޑަމުލާގެ މައްސަލައިގައި ރައީސް ޔާމީންގެ މައްޗަށް އިއްވާފައިވާ ފަސް އަހަރުގެ ޖަލު ހުކުމް ސުޕްރީމް ކޯޓުން ބާތިލުކުރިއިރު، އެމަނިކުފާނުގެ މައްޗަށް އިތުރު ދެ ރަށެއްގެ މައްސަލައިގައި މިހާރުވެސް އޮތީ ދައުވާ އުފުލާފައެވެ. ވ. އާރަށް އަދި ރ. ފުއްގިރިގެ މައްސަލައިގައިވެސް ރައީސް ޔާމީންގެ މައްޗަށްވަނީ ރިޝްވަތު ޤަބޫލުކުރުމާއި މަނީ ލޯންޑްރިންގެ ދައުވާ އުފުލާފައެވެ.


BREAKING: Fuvahmulah City Ge Flu Clinic Ah Dhekki Meehaku Covid Ah Fassivejje - Vaguthu\nފުވައްމުލައް ސިޓީގެ ފްލޫ ކްލިނިކަށް ދެއްކި މީހަކު ކޮވިޑަށް ފައްސިވެއްޖެ\nޏ. ފުވައްމުލައް ސިޓީގެ ފްލޫ ކްލިނިކަށް އިއްޔެ ދެއްކި މީހަކު ކޮވިޑް-19 އަށް ފައްސިވެއްޖެއެވެ.\nފުވައްމުލައް ސިޓީ ކައުންސިލުން މައުލޫމާތު ދެއްވި ގޮތުގައި ފައްސިވެފައިވަނީ ރޯގާގެ އަލާމާތް ހުރުމުގެ ސަބަބުން އެ ރަށުގެ ފްލޫ ކްލިނިކަށް އިއްޔެ ދެއްކި މީހެކެވެ.\nމި މީހާއަކީ ފާއިތުވި ދުވަސްތަކުގައި ދަތުރެއްކޮށް ނުވަތަ ކޮންޓެކްޓް ވުމުގެ ސަބަބުން ކަރަންޓީނު ކުރެވުނު މީހެއް ނޫން ކަމަށާއި އެހެންކަމުން ކޮންޓެކްޓް ޓްރޭސިންގ ހެދުމުގެ މަސައްކަތް މިހާރު ފަށާފައިވާ ކަމަށް އެ ރަށުގެ ސިޓީ ކައުންސިލުން ވިދާޅުވެފައިވެއެވެ.\nފުވައްމުލައް ސިޓީގެ ރައްޔިތުން ރައްކާތެރިވެ ތިބުމަށް ސިޓީ ކައުންސިލުން ވަނީ އިލްތިމާސްކޮށްފައެވެ. އަދި މި ބަލިން ރައްކާތެރި ވުމަށް އެޗްޕީއޭ އިން ދެމުންދާ އިރުޝާދުތަކަށް އަމަލު ކުރުމަށް ވެސް ސިޓީ ކައުންސިލުން އިލްތިމާސް ކޮށްފައިވެއެވެ.\nއިއްޔެެ އެކަނިވެސް ވަނީ ރާއްޖެއިން 734 މީހުން ކޮވިޑަށް ފައްސިވެފައެވެ. އެންމެެ ފުރަތަމަ މި ބަލި ފެެތުރެން ފެށި އިރާ އަޅާ ބަލާއިރު މިހާރު ފައްސިވަމުން އަންނަ މިންވަރުު ވަނީ ވަރަށް ބޮޑުތަނުން އިތުރުވެެފައެވެ. މި ހަފުތާގައި ކޮންމެ ދުވަހަކުހެން 500 އަށް ވުރެ ގިނަ މީހުން ފައްސިވެފައިވެއެވެ. ރާއްޖެ ވެފައި ވަނީ އާބާދީގެ ނިސްބަތުން މި ބަލި އެެންމެ ގިނައިން ފެތުރެމުން އަންނަ ގައުމަަށެެވެ.\nމެއި 6, 2021 11:53\n#ގޭގައި ތިއްބަވާ #ސްޱޭ ސޭފް


އިންޑޮނޭޝިއާގެ އަވަށެއްގައި ލޯބިވެރިންގެ ދުވަސް ފާހަގަ ކުރުން މަނާކޮށްފި\nFebruary 15, 2020 07:13:28\nއިސްލާމީ އާދަކާދަ އަދި އުސޫލު ނެގެހެއްޓުމަށް އިންޑޮނޭޝިއާގެ ބަންޑާ އެކާ އަވަށުގައި ލޯބިވެރިންގެ ދުވަސް ފާހަގަ ކުރުން މަނާކޮށްފިއެވެ.\nޒުވާން ޖޯޑުތަކަށް ވަނީ މިދުވަސް ފާހަގަ ކޮށްފިނަމަ އިސްލާމް ދީނުގެ އުސޫލާ ހިލާފް ވަނީ ކަން އަންގާ ، އަދި ހޮޓާ ރެސްޓޯރެންޓް ، މުނިފޫހި ފިލުވާ ހަރަކާތް ތައް ބާއްވާ ތަންތަނަށް ވެސް ވަނީ މިދުވަސް ފާހަގަ ކުރުމުގެ ގޮތުން އެއްވެސް ކަމެއް ނުކުރުމަށް އިންޒާރުދީފައެވެ.\nމޭޔަރ އަމީނުއްﷲ އުސްމާން ވިދާޅުވިގޮތުގައި އިސްލާމީ އަގީދާގެ ޡާހިރުކަން ނެގެހެއްޓުމަށާއި ، އިސްލާމީ ޝަރީއަތު ގެ ބާރުގަދަކުރުމަށް އާންމުންނަށް އަންގަން ބޭނުންވަނީ ލޯބިވެރިން ގެ ދުވަހަކީ އިސްލާމީ ގާނޫނާ ހިލާފް ދުވަހެއް ކަމަށާއި މުސްލިމުން ފާހަގަ ކުރާދުވަހެއް ނޫން ކަމަށެވެ.\nބަންޑާ އޭކާ ސިޓީ ގެ މޭޔަރ އަމީނުއްﷲ އުސްމާން\nމޭޔަރ އިތުރަށް ވިދާޅުވެފައިވަނީ ހޯމަދުވަހު މިކަން އާންމުންނަށާއި ޒުވާނުންނަށް އަންގާ މޭޔަރ ސޮއިކޮށްފައިވާ ބަޔާނެއް ނެރެފައިވާނެކަމަށެވެ. މިބަޔާނުގައި ލޯބިވެރިންގެ ދުވަހުގެ އެއްވެސް ހަރަކާތެއް ނުބޭއްވުމަށްވާނީ އިލްތިމާސް ކޮށްފައެވެ.\n270،000 މީހުންގެ އާބާދީ އޮންނަ ބަންޑާ އޭކާ އަވަށަކީ ސުމާޓްރާގެ ވެރިކަން ކުރާ އަވަށެވެ. މިއަވަށަކީ އިންޑޮނޭޝިއާގެ މުސްލިމް އާބާދީ ގެ ތެރެއިން އިސްލާމީ ޝަރީއަތް ގަވާއިދުން ތަންފީޒުކުރާ ހަމައެކަނި އަވަށެވެ.\nއިންޑޮނޭޝިއާ ލޯބިވެރިންގެ ދުވަސް ވެލެންޓައިން ދުވަސް\nFebruary 13, 2019 20:24:33\nލޯބިވެރިންގެ ދުވަސް : ނޭނގި ނަމަވެސް ނަޞާރާދީނުގެ ފާދިރީއެއްގެ ޒިކުރާ އައުކުރުން!


SunOnline: Hussein Mohamed ge thauziyaage dhaftharugai Raees soikuravvaifi\nހުސައިން މުހައްމަދުގެ ތައުޒިޔާގެ ދަފްތަރުގައި ރައީސް ސޮއިކުރައްވައިފި\nޝަފްނާ ހުސައިން 06 Sep 2020, 14:41\nކުރީގެ މެންބަރު ހުސެއިން މުހައްމަދު (ހުސެންބެ)ގެ ހަނދާނުގައި ރައްޔިތުންގެ މަޖިލީހުގައި ހުޅުވި ތައުޒިޔާގެ ދަފްތަރުގައި ރައީސް ސޮއިކުރައްވަނީ -- ފޮޓޯ/ މަޖިލިސް\nރައްޔިތުން މަޖިލީހުގެ ކުރީގެ މެންބަރު ގ. ލިއެނާ، ހުސައިން މުހައްމަދު (ހުސެންބެ)ގެ ހަނދާނުގައި ރައްޔިތުންގެ މަޖިލީހުގައި ހުޅުވި ތައުޒިޔާގެ ދަފްތަރުގައި ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ސޮއިކުރައްވައިފިއެވެ.\nމެދުނުކެނޑި ތިން ދައުރު މަޖިލީހުގެ މެންބަރުކަން ކުރެއްވި، ހުސެއިން މުހައްމަދު އަވަހާރަވީ ޓްރީޓޮޕް ހޮސްޕިޓަލުގައި އެޑްމިޓްކޮށް ފަރުވާދެމުން ދަނިކޮށް މި މަހުގެ ތިން ވަނަ ދުވަހު ރެއެވެ.\nހުސެންބެގެ ހަނދާނުގައި މިއަދު ތައުޒިޔާގެ ދަފްތަރެއް ހުޅުވާފައި ވާއިރު، މި ހަފްތާ ނިމެންދެން، ރަސްމީ ގަޑީގައި އެ ދަފްތަރުގައި ސޮއިކުރުމުގެ ފުރުސަތު އާންމުންނަށް ވެސް އޮންނާނެ ކަމަށް މަޖިލީހުގެ ނައިބު ރައީސް، އީވާ އަންދުﷲ ވަނީ މިއަދު ވިދާޅުވެފައެވެ.\nއީވާ ވަނީ ހުސެންބެ އާއެކު މަޖިލީހުގައި މަސައްކަތް ކުރެއްވި ކުރީގެ މަޖިލިސް މެމްބަރުން އެ ދަފްތަރުގައި ސޮއިކޮށްދެވުމަށް އެދިވަޑައިގެންފައެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި، ހުސައިން މުހައްމަދުގެ ހަނދާނުގައި ވަނީ ހަމަހިމޭންކަމުގެ ސުކޫތެއް ގެނެސްފައެވެ.\nހުސައިން މުހައްމަދު އެންމެފަހުން ހުންނެވީ ނިމިދިޔަ 18 ވަނަ ރައްޔިތުން މަޖިލީހުގެ މަތިވެރި ދާއިރާގެ މެންބަރުކަމުގަ އެވެ. އަދި އޭގެ ކުރިން 17 ވަނަ މަޖިލީހުގައިވެސް މަތިވެރި ދާއިރާ، އަދި 16 ވަނަ މަޖިލީހުގައި އއ. އަތޮޅުގެ މެމްބަރުކަން ކުރެއްވި އެވެ.\nހުސެއިން މުހައްމަދު ވަނީ، މީޑިއާގެ ދާއިރާއާއި ތައުލީމީ ދާއިރާގައި ގިނަ ހިދުމަތްތަކެއް ކުރައްވައިފަ އެވެ.\nއެގޮތުން، އާފަތިސް ނޫހުގައި ނޫސްވެރިއެއްގެ ގޮތުގައި މަސައްކަތް ކުރެއްވުމަށް ފަހު، ހުސެއިން މުހައްމަދު ވަނީ ޕަބްލިކު ސާވިސް މީޑިއާގައި ގިނަ ދުވަސްތަކެއް ވަންދެން ހިދުމަތް ކުރައްވައިފަ އެވެ. އެގޮތުން، ޓީވީއެމްގެ ޑިރެކްޓަރު ޖެނެރަލްކަމާއި، އެގްޒެކެޓިވް ޑިރެކްޓަރުކަން އަދި ޓީވީއެމްގެ ޑެޕިއުޓީ ޑިރެކްޓަރުކަން އަދި ޑިރެކްޓާ އޮފް ޕްރޮގްރާމްސްގެ މަގާމު އޭނާ އަދާކުރެއްވި އެވެ.\nހުސެއިން މުހައްމަދު ފާހަގަ ކުރެެއްވިފައި ވަނީ، ބޭރުގެ މަސްރަހާއި ބޭރު ކުޅިވަރު ދިރާސާކުރައްވައި ކަވަރުކުރެއްވި ނޫސްވެރިއެއްގެ ގޮތުގަ އެވެ. އޭނާ ވަނީ 20 އަހަރު ވަންދެން، 1980 އިން 2000 ގެ އަހަރުތަކާ ހަމައަށް ނޫސްވެރިކަން ކުރައްވައިފަ އެވެ. އެ ހިދުމަތްތަކުގެ އަގުވަޒަންކޮށް މީޑިއާ ކައުންސިލުން ދޭ ނޫސްވެރިކަމުގެ އަލިމަސްގަލަން އޭނާއަށް ވަނީ ލިބިލައްވައިފަ އެވެ.\nމީގެ އިތުރުން ހުސެއިން މުހައްމަދު ވަނީ، އެޑިޔުކޭޝަން މިނިސްޓްރީގެ ޑެޕިއުޓީ މިނިސްޓަރުކަމާއި އެ މިނިސްޓްރީގެ ޑިރެކްޓަރުކަން އަދި އީޑީސީގެ އެކި މަގާމުތައް އަދާކުރައްވައިފަ އެވެ.\nއޭނާ ރާއްޖޭގެ ސިޔާސީ މަސްރަހުގައި މަސައްކަތް ކުރައްވަން ފެއްޓެވީ، 2005 ވަނަ އަހަރުން ފެށިގެންނެވެ.


World Cup: Group F (Mexico) - Vaguthu\nވޯލްޑް ކަޕް: ގްރޫޕް އެފް މެކްސިކޯ\nމެކްސިކޯ ޓީމުގެ ކުޅުންތެރިން - ފޮޓޯ: ގެޓީ އިމޭޖެސް\nމެކްސިކޯ (ގުރޫޕް އެފް)\nފީފާ ރޭންކިން: 15\nކުއާޓާ ފައިނަލް (1986)ވޯލްޑް ކަޕްގެ އެންމެ ރަނގަޅު ނަތީޖާ :\nމެކްސިކޯ އަކީ ވޯލްޑް ކަޕްގައި މިހާތަނަށް 11 ފަހަރު ވާދަކޮށްފައިވާ ޤައުމެކެވެ. މެކްސިކޯ އެންމެ ފުރަތަމަ ވޯލްޑް ކަޕްގައި ވާދަކޮށްފައިވަނީ 1930 ގަ އެވެ.\nއަދި އޭގެ ފަހުން ޖެހިޖެހިގެން ހަ ފަހަރު މެކްސިކޯ ވޯލްޑް ކަޕަށް ކޮލިފައިވެފައިވެ އެވެ. އެގޮތުން 1970 ވަނަ އަހަރުގެ މުބާރާތުގެ ކުއާޓާފައިނަލަށް މެކްސިކޯ ދަތުރުކުރި އެވެ. އޭގެފަހުން މެކްސިކޯ ދެން ކޮލިފައިވީ 1978 ވަނަ އަހަރުގެ ވޯލްޑް ކަޕަށެވެ. އެފަހަރު މެކްސިކޯ ވަނީ ގްރޫޕް ސްޓޭޖުން ކަޓާފަ އެވެ. 1986 ވަނަ އަހަރުގެ ވޯލްޑް ކަޕްގައި ވެސް މެކްސިކޯ ވާދަކޮށް ވަނީ ކުއާޓާފައިނަލަށް ދަތުރުކޮށްފައެވެ.\nއަދި 1994 ވަނަ އަހަރުން ފެށިގެން ބޭއްވި ހުރިހާ ވޯލްޑް ކަޕެއްގައި ވެސް މެކްސިކޯ ވާދަކޮށްފައިވާކަން ފާހަގަކޮށްލެވެ އެވެ. އެ ހުރިހާ މުބާރާތަކުން ވެސް މެކްސިކޯ ކަޓާފައިވަނީ ދެވަނަ ބުރުންނެވެ.\nނަން: ހުއާން ކާލޮސް އޮސޯރިއޯ\nއުފަން ތާރީޙް: 8 ޑިސެމްބަރ 1964 (54 އަހަރު)\nމެކްސިކޯގެ ގައުމީ ޓީމާއި ހަވާލުވުމުގެ ކުރިން ކާލޮސް ވަނީ ދެކުނު އެމެރިކާ އަދި އުތުރު އެމެރިކާގެ ގިނަ ކްލަބުތަކަކަށް ކޯޗުކޮށް ދީފަ އެވެ. އެގޮތުން ކާލޮސް ކޯޗުކޮށްދިން ފާހަގަކޮށްލެވޭ ކްލަބުތަކުގެ ތެރޭގައި ބްރެޒިލްގެ ސައޮޕާލޯ އާއި ކޮލަމްބިއާގެ އެތްލެޓިކޯ ނަސިއޮނާލްގެ އިތުރުން އެމެރިކާގެ ނިއުޔޯކް ރެޑްބުލްސް ފާހަގަކޮށްލެވެ އެވެ. މީގެއިތުރުން ކާލޮސް ވަނީ 2001 އިން 2005 ވަނަ އަހަރުގެ ނިޔަލަށް މެންޗެސްޓަރ ސިޓީގެ އެސިސްޓެންޓް ކޯޗުކަމުގެ މަގާމު ވެސް އަދާކޮށްފައެވެ.\nކާލޮސް މެކްސިކޯގެ ކޯޗުކަމާ ހަވާލުވީ 2015 ވަނަ އަހަރު ތިން އަހަރު ދުވަހުގެ އެއްބަސްވުމެއްގެ ދަށުންނެވެ. ކާލޮސް އަކީ ފާއިތުވި 12 އަހަރުތެރޭ މެކްސިކޯގެ ކޯޗުކަމާއި ހަވާލުވި9ވަނަ ފަރާތެވެ.\nމެންޗެސްޓަރ ޔުނައިޓެޑާއި ރެއާލް މެޑްރިޑަށް ކުޅެފައިވާ ހާވިއޭ ހަނާންޑޭޒް އަކީ މެކްސިކޯގެ ކުރީގައި ހަރަކާތްތެރިވާނެ އެންމެ މުހިއްމު ކުޅުންތެރިއާއެވެ. 2009 ވަނަ އަހަރުން ފެށިގެން މެކްސިކޯގެ ގައުމީ ޓީމަށް ކުޅެމުން އަންނަ ހަނާންޑޭޒް އަކީ މެކްސިކޯގެ ގައުމީ ޓީމަށް މިހާތަނަށް އެންމެ ގިނަ ލަނޑު ކާމިޔާބުކޮށްދިން ކުޅުންތެރިއާ އެވެ.\nހަނާންޑޭޒް ވަނީ މެކްސިކޯގެ ގައުމީ ޓީމަށް 100 މެޗު ކުޅެދީ 49 ލަނޑު ކާމިޔާބުކޮށްދީފަ އެވެ. ހަނާންޑޭޒް މިހާރު ކުޅެމުން އަންނަނީ ވެސްޓްހަމް ޔުނައިޓެޑަށެވެ.\nއުމުރުން 29 އަހަރުގެ ކާލޯސް ވެލާ އަކީ ހަނާންޑޭޒް ނެގުމަށްފަހު މެކްސިކޯގެ ކުރީގައި ހަރަކާތްތެރިވާނެ އެންމެ މުހިއްމު ކުޅުންތެރިއާ އެވެ. އާސެނަލް އާއި އޮސަސޫނާ އާއި ވެސްޓްބްރޮމް އަދި ރެއާލް ސޮސިއެޑާޑް އަށް ކުޅެފައިވާ ވެލާ މެކްސިކޯގެ ގައުމީ ޓީމަށް ކުޅެން ފެށީ 2007 ވަނަ އަހަރުއެވެ.\nވެލާ ވަނީ މިހާތަނަށް މެކްސިކޯގެ ގައުމީ ޓީމަށް 63 މެޗު ކުޅެދީ 18 ގޯލު ކާމިޔާބުކޮށްފައެވެ. ވެލާ މިހާރު ކުޅެމުން އަންނަނީ އެމެރިކާގެ ލީގުގެ ކްލަބެއް ކަމަށްވާ ލޮސް އެންޖެލެސް އެފްސީ އަށެވެ.


Loabi Loabi3Kudhinge Gaathilakah Manma - Vaguthu\nދުނިޔެ އަނެއްކާވެސް ކޮވިޑްގެ ބިޔަ ރާޅެއްގެ ތެރެއަށް! - 16 ގަޑިއިރު ކުރިން\nލޯބިލޯބި ތިން ކުދިންގެ ގާތިލަކަށް މަންމަ!\n3 ހަފްތާ ކުރިން ( ޖުލައި 1, 2021 )\nމަންމަ އިންނަކީ ގިނަ ފަހަރަށް ދަރިންދެކެ އެންމެ ލޯބިވާ މީހުންނެވެ. ދަރިންނަށް އަބަދުވެސް ހެޔޮ ގޮތް ވުމަށް އެދޭނީ މަންމަ އެވެ. ދަރިއަކަށް ކުޑަނަމަވެސް އަނިޔާއެއް ލިބުމާއި އެންމެ ގިނައިން ދެކޮޅު ހަދާނީ ވެސް އަދި ދަރިންގެ ދިފާއުގައި ނިކުންނާނީ ވެސް މަންމަ އެވެ. ނަމަވެސް ބައެއް ފަހަރު ދުނިޔޭގެ މިހަމަ ވެސް އެކޮޅުކޮޅުން ޖެހެއެވެ.\nއެންމެ ފަހުން އިއްޔެ އެމެރިކާގެ ލޮސްއެންޖެލިސް އިން މިވަނީ ކުޑަކުޑަ ލޯބިލޯބި ތިން ކުދިންގެ މަރުގެ މައްސަލައެއްގައި އެކުދިންގެ މަންމަ ހައްޔަރުކޮށްފައެވެ. ތިން ކުދިން ވެސް ފެނުނުއިރު ވަނީ މަރުވެފައެވެ.\nފުލުހުން ބުނާ ގޮތުގައި މަރުވެފައި ތިއްބާ ފެނުނީ އުމުރުން ހަތަރު އަހަރުގެ ކެމިލާ އާއި ތިން އަހަރުގެ މޭސަން އާއި އެއްމަހުގެ މިލަން އެވެ. ތިން ކުދިން މަރުވި ސީދާ ސަބަބެއް އަދި ނޭނގެއެވެ. ފުލުހުން ބުނާ ގޮތުގައި ތިން ކުދިންގެ މަރުގެ ސަބަބު ހޯދަން މިހާރު އޮޓޮޕްސީ ހެދުމުގެ މަސައްކަތް ކުރިއަށް އެބަދެއެވެ.\nމިމައްސަލައިގައި ހައްޔަރު ކޮށްފައި ވަނީ އެކުދިންގެ މަންމަ އުމުރުން 28 އަހަރުގެ ސެންޑްރާ އެވެ. އާއިލާ މެންބަރަކު މީޑިއާއަށް މައުލޫމާތު ދެމުން ބުނީ ތިން ކުދިންގެ މަންމަ ނަފްސާނީ މައްސަލަތަކެއްގެ ތެރޭގައި އުޅޭތާ މިހާރު ދުވަސްތަކެއް ވެފައިވާ ކަމަށެވެ.\nތިން ކުދިންގެ ބައްޕަ އާއި ގުޅޭ ގޮތުން މީޑިއާގައި އެއްވެސް މައުލޫމާތެއް ގެނެސްދީފައެއް ނުވެއެވެ.\nސެންޑްރާގެ އަވައްޓެރިން ބުނާ ގޮތުގައި އެމީހުންނަށް ސެންޑްރާ ފެނުނީ ދަރިންނަށް ވަރަށް ބޮޑަށް އަޅާލާ ރަނގަޅު މަންމައެއްގެ ގޮތުގައެވެ. އެފަދަ މީހެއްގެ ކިބައިން މިފަދަ އަނިޔާވެރި އަމަލެއް ކުއްލިއަކަށް ފެނުމުން ވަރަށް ބޮޑު ހައިރާންކަމެއް ލިބިފައިވާ ކަމަށް އަވައްޓެރިން ބުނެއެވެ.\n"ކޮޑަކިޅި" ބަލަން ދިޔަ ފަތުރުވެރިއާއަށް މިވީ ކިހިނެތް؟\nކައިވެނި ހަދިޔާ ކަމުނުދިމުން ޕާޓީ ތެރޭގައި އަނބިމީހާ ފުސްމޫނު ހަދައިފި\n"މަރުވި" ކަމަށް ނިންމި މީހަކު އޮޓޮޕްސީ ހަދަން އުޅެނިކޮށް "ދިރިއްޖެ"


Manma ge keumeh Twinkle ah 46 aharu fahun | Mihaaru\nމަންމަ ކެއްކި އެއްޗެއް ޓްވިންކަލް އަށް ލިބުނީ 46 އަހަރު ފަހުން\n31 މެއި 2020 - 09:235comments\nކުރީގެ ބަތަލާ އަދި އަކްޝޭ ކުމާރުގެ އަންހެނުން ޓްވިންކަލް ކަންނާ އަކީ އަބަދު ވެސް މީހުންގެ ސަމާލުކަން ލިބޭ ޒާތުގެ ވާހަކަތައް ސޯޝަލް މީޑިއާގައި ހިއްސާކުރާ މީހެކެވެ. ފަހަރުގައި އެއީ ފިލްމު ކުޅުން ހުއްޓާލައި މިހާރު ލިޔުންތެރިއެއްގެ ގޮތުގައި މަސައްކަތްކުރާތީ ވާ ގޮތެއް ކަމަށް ވެސް ވެދާނެ އެވެ.\nހުކުރު ދުވަހު ޓްވިންކަލް ފޭސްބުކާއި އިންސްޓަގްރާމާއި ޓްވިޓާގައި އާންމުކުރި ޕޯސްޓެއްގައި ފެންނަނީ ފްރައިޑް ރައިސް ތައްޓެކެވެ. އެ ފޮޓޯއާ އެކު އޭނާ ބުނީ މަންމަގެ އަތުން ކެއްކި ފްރައިޑް ރައިސް އެއް ކާން މި ލިބުނީ 46 އަހަރު ފަހުން ކަމަށާއި މި ނަސީބު ލިބުނީ ދިގުދެމިގެންދާ ލޮކްޑައުނަކާ ހެދި ކަމަށެވެ. މާނަ އަކީ މަންމަ ކެއްކި އެއްޗެއް ޓްވިންކަލް އަށް ކާން ލިބުނީ އުމުރުން 46 އަހަރުގައި ކަމަށް ވުމެވެ.\n"މިހާރު އެނގިއްޖެ މީސްމީހުން މަންމައިން ކައްކާ އެއްޗެހީގެ ވާހަކަ ދައްކާ ސަބަބު." ޓްވިންކަލް ބުންޏެވެ.\nމި ޕޯސްޓާ އެކު ވަރަށް ގިނަ މީހުން އެކި ޝުއޫރުތައް ފާޅުކޮށްފައިވެ އެވެ. ގިނަ ބަޔަކު ބުނީ ޓްވިންކަލް ވަރަށް ނަސީބު ގަދަ ކަމަށާއި ހަމަ ހަގީގަތުގައި ވެސް މަންމަގެ އަތުން ކައްކާ އެއްޗެހި އެހެން އެއްވެސް މީހަކު ކައްކާ އެއްޗަކާ އަޅައިނުކިޔޭނެ ކަމަށެވެ.\nބައެއް މީހުން ބުނި ގޮތުގައި ހިންދީ ސިނަމާގެ ޑީވާއެއްގެ ގޮތުގައި ގިނަ ބަޔަކު ސިފަކުރާ އަންހެނަކު ކައްކާ އެއްޗެއް ކާލަން ލިބުމަކީ ވެސް އާދައިގެ ކަމަކަށް ނުވާނެ އެވެ. އަދި ފޮޓޯ އިން ފެންނަ ފެނުމަށް ބަލާ އިރު ޑިމްޕަލް ކެއްކި ފްރައިޑް ރައީސް ވަރަށް މީރުވާނެހެން ހީވާ ކަމަށް ބައެއް މީހުން ބުންޏެވެ.\nޑިންޕަލް އަކީ ހިންދީ ސިނަމާގެ އައިކޮނިކް ފިލްމެއް ކަމަށްވާ 1973 ގެ "ބޮބީ" އިން ބޮލީވުޑަށް ނުކިތް ބަތަލާއެކެވެ. އުމުރުން މިހާރު 62 އަހަރުގެ ބަތަލާގެ އެންމެ ފަހުން ސްކްރީނުން ފެނިފައި ވަނީ މިދިޔަ މަހު ރިލީޒްކުރި "އަނގްރޭޒީ މީޑިއަމް" އިންނެވެ. ޑިމްޕަލްގެ ކުރިއަށް ހުރި ފިލްމުތަކުގެ ތެރޭގައި ހޮލީވުޑްގެ ޑައިރެކްޓަރު ކްރިސްޓޯފާ ނޯލަންގެ "ޓެނެޓް" އާއި އަޔާން މުކަރްޖީ ބުރައްމަސްތުރާ" ހިމެނެ އެވެ.\nޑިމްޕަލް އާއި ކުރީގެ އެކްޓަރު ރާޖޭޝް ކަންނާގެ ކައިވެންޏަށް ލިބިފައި ވަނީ ދެ އަންހެން ކުދިންނެވެ. އެއީ ދޮށްޓަށް ހުރި ޓްވިންކަލް އާއި ރިންކީ ކަންނާ، 42 އެވެ. ޑިމްޕަލް އަކީ މިހާރު ހަތަރު ކުއްޖެއްގެ މާމައެކެވެ.\nއިތުރު ލިޔުންތައް ބޮލީވުޑް އަކްޝޭ ކުމާރު ޑިމްޕަލް ކަޕާޑިއާ


Samsung ge faidhaa dhashah | Mihaaru\nވިޔަފާރި / ޓެކްނޮލޮޖީ\n08 ޖެނުއަރީ 2019 - 15:40\nސެމްސަންގުން ބުނީ މިހާ ބޮޑަށް އެ ކުންފުނީގެ ފައިދާ ދަށަށް ދިޔައީ އެ ކުންފުނިން އުފައްދާ މެމޮރީ ޗިޕް ވިކުން ދަށް ވުމުގެ ސަބަބުންނެވެ.\nއެންމެ ގިނައިން މޮބައިލް ފޯނު އުފައްދާ ކުންފުނި ކަމަށްވާ ސެމްސަންގުގެ ފައިދާ މިއަހަރުގެ ފުރަތަމަ ކުއާޓާގައި ވެސް ދަށްވާނެ ކަމަށް އެނަލިސްޓުން ލަފާކުރެ އެވެ. ނަމަވެސް، މެމޮރީ ޗިޕް ވިކޭ މިންވަރު ދަށްވި ނަމަވެސް މިއަހަރުގެ ދެވަނަ ކުއާޓާގައި ލިބޭ އާމްދަނީ ރަނގަޅުވާނެ ކަމަށް އެކުންފުނިން ބުންޏެވެ.\nސެމްސަންގުގެ އާމްދަނީ ދަށްވެފައިވާ އިރު، އެ ކުންފުނީގެ ވާދަވެރި އެޕަލް ކުންފުނީގެ އާމްދަނީ ވެސް ވަނީ ވަރަށް ބޮޑަށް ދަށްވެފަ އެވެ. އެކުންފުނިން އާމްދަނީ ދަށްވީ ޗައިނާ އިން ލިބޭނެ ކަމަށް ލަފާކުރި އާމްދަނީ ނުލިބުމުގެ ސަބަބުންނެވެ.\nމިދިޔަ އަހަރުގެ އެންމެ ފަހު ކުއާޓާގައި ސެމްސަންގަށް ލިބުނީ 9.6 ބިލިއަން ޑޮލަރުގެ ފައިދާ އެވެ.\nޗައިނާއަކީ ދުނިޔޭގެ ސްމާޓްފޯނުގެ މާކެޓު އެންމެ ބޮޑު ގައުމެވެ. ޗައިނާ އާއި އެމެރިކާއާ ދެމެދު ކުރިއަށްދާ ވިޔަފާރީގެ ހަނގުރާމައާ ގުޅިގެން ބޮޑެތި ގިނަ ކުންފުނިތަކަކަށް ދަނީ އަސަރު ކުރަމުންންނެވެ. އަދި ޗައިނާގެ އިގްތިސާދު ކުރިއަރަމުންދާ މިންވަރު މަޑު ޖެހުމާ ގުޅިގެން ވެސް ބޮޑެތި ކުންފުނިތަކަށް ކުރާ އަސަރު ބޮޑެވެ.


Raajje In Hayyarukohggen Gengulhey Yemen Meehaage Haalu Seriousvegen Faruvaa Dheyn Fashaifi - Vaguthu\nރާއްޖޭގައި ހައްޔަރުކޮށްގެން ގެންގުޅޭ ޔަމަން މީހާގެ ހާލު ސީރިއަސްވެއްޖެ\nދިވެހި އަންހެނަކާ ކައިވެނި ކޮށްގެން ރާއްޖޭގައި ދިރިއުޅެމުން އަންނަނިކޮށް ހައްޔަރުކުރި ޔަމަނުގެ ރައްޔިތެއް ކަމުގައިވާ ޔާސިރު ޔަހްޔާ ސާލިހް، ގެ ހާލު ސީރިއަސްވެގެން ހޮސްޕިޓަލްގައި ފަރުވާދޭން ފަށައިފިއެވެ.\nމައުލޫމާތު ލިބޭގޮތުގައި، އޭނާއަށް ފަރުވާދެމުން ދަނީ ހުޅުމާލެ ހޮސްޕިޓަލްގައެވެ. އޭނާ ހާލު ސީރިއަސްވެގެން ފަރުވާދިނުމާއި ހަމައަށް އޭނާ ހުރީ ކަރެކެޝަނަލް ސާވިސްގެ ހުޅުމާލޭ ޑިޓެންޝަން ސެންޓަރުގައެވެ.\nޔާސިރުގެ ފަރާތުން "ވަގުތު" އަށް މައުލޫމާތުދިން މީހަކު ބުނީ، ޔާސިރު ބަނޑުހައި ހޫނުކަމުގެ ހަޅުތާލު ކުރަމުންގެންދާތާ 40 ދުވަހަށްވުރެ ގިނަ ދުވަސްވެފައިވާކަމަށެވެ. މީގެ ތިންދުވަސް ކުރިން ފަށައިގެން ހުޅުމާލެ ހޮސްޕިޓަލްގައި އޭނާއަށް ފަރުވާދެމުން ދާކަމަށް މައުލޫމާތު ދިން ފަރާތުން ބުންޏެވެ.\nޑޮކްޓަރުންނާއި ހަވާލާދީ އޭނާ ބުނީ ޔާސިރު ވަރަށް އަވަހަށް އައިސީޔޫއަށް ލާން ޖެހިދާނެ ކަމަށެވެ.\nކަރެކްޝަންގެ މީޑިއާ އޮފިޝަލް "ވަގުތު"އަށް މައުލޫމާތުދެއްވަމުން ވިދާޅުވީ، ޔާސިރުއަށް މީގެ ތިން ދުވަސް ކުރިން ފަށައިގެން ހުޅުމާލެ ހޮސްޕިޓަލްގައި ފަރުވާދެމުން އަންނަ ކަމަށެވެ.\n"ދެ ތިން ދުވަސްވެއްޖެ އޭނާއަށް ފަރުވާދެމުން ގެންދާތާ، ހާލު އަނެއްހެން ދެރަވެގެނެއް ނޫން، އެހެން ނަމަވެސް އެއްވެސް ކަހަލަ ހަރުކާއެއްޗެއް ނުކައި ހުންނާތީ ވަރުދެރަވެގެން ޑޮކްޓަރު ބޭނުންވެގެން އޭނާއަށް ފަރުވާދެނީ". ކަރެކްޝަންގެ މީޑިއާ އޮފިޝަލް ވިދާޅުވިއެވެ.\nކަރެކްޝަން އިން އެހެން ވިދާޅުވި ނަމަވެސް ޔާސިރުގެ ފަރާތުން "ވަގުތު" އާއި މައުލޫމާތު ހިއްސާކުރި ފަރާތުން ބުނީ ޔާސިރުގެ ލިވާ އާއި ޔޫރިންގައި އިންފެކްޝަން އުފެދި އޭނާގެ ހާލު ވަރަށް ދެރަވެފައިވާ ކަމަށެވެ.\nޔާސިރު ޑިމާންޑް ކުރަނީ ގެއަށް ބަދަލު ކޮށްދިނުމަށް ކަމަށާއި ގެއަށް ބަދަލު ކޮށްދިނުމުން އަމިއްލައަށް ރާއްޖެ ދޫކޮށްދާން ޔާސިރު އެއްބަސްވާ ކަމަށް އޭނާ ބުންޏެވެ. ނަމަވެސް ކަރެކްޝަނަލް ސާވިސް އިން އަދިވެސް އޭނާ ދޫކޮށްލަން ބޭނުން ނުވާ ކަމަށް މައުލޫމާތު ދިން ފަރާތުން ބުންޏެވެ.\nޔާސިރު ހައްޔަރުކޮށްފައި ވަނީ 2017 ވަނަ އަހަރު ކޯޓު އަމުރެއްގެ ދަށުން އަހުމަދިއްޔާ އިންޓަނޭޝަނަލް ސުކޫލް އަދި އިސްލާމިކް ޔުނިވާސިޓީގައި ޓީޗަރެއްގެ ވަޒީފާ އަދާކުރަމުން ދަނިކޮށެވެ.\nއޭނާ ހައްޔަރުކުރީ ޑީޕޯޓް ކުރުމަށް ފަހު އިމިގްރޭޝަނާ ހަވާލު ކުރަން ކަމަށް ފުލުހުން ކުރިން ވިދާޅުވިއެވެ.\nއޮގަސްޓް 7, 2019 22:47\nޔާމީނުވެސް އިބޫވެސް މީހަކު މަރާލަނީ ސަޢުދީ ރުއްސަން!\nއޮގަސްޓް 7, 2019 23:04\nޔާސިރު އުސްތާޒަށް އަވަސް ޝިފާއަކަށް އެދެން\nއޮގަސްޓް 7, 2019 23:12\nއެއްވެސް ދަޢުވާއެއް ނުއުފުލާ މިހާ ގިނަ ދުވަސް ވީ ކީއްވެގެންތޯ؟ ހައްޔަރުކުރި ސަބަބަކީ ކޮބާތޯ؟ އިންސާނަކަށް މިވަރު ކަމެއް ވެގެންދާއިރު ސަރުކާރުން އަޅާނުލަނީ ކީއްވެެގެންތޯ؟\nތުނބުޅިއެއް ހުރެފައި ދީނަށް އުޅެންޏާ ކޮންމެހެން ވެސް ޖެހޭނެ ހައްޔަރުކުރަން\nއޮގަސްޓް 7, 2019 23:45\nއަނިޔާވެރި ޔާމިނުގެ ވެރިކަން ނިމި އޯގާތެރި ކިބޫ ވެރިކަމަށް އައީމަވެސް ތިޔަ މައްސަލައަށް ހައްލެއް ނުލިބުނުތާ. އެހެންވީމާ މޑޕ ކުދިންކޮޅުވެސް އަނިޔާވެރިޔޭ ނުކިޔާ ރައްޔިތުންގެ ފައިސާކޮޅު ކެވޭތޯ ބަލާބަލަ.\nއޮގަސްޓް 7, 2019 23:48\nހެޔޮ ވެރިކަމެއްގައި އިންސާފާއި ހަމަހަމަކަން ލިބެނީ ހަމައެކަނި ވަކި ބަޔަކަށް. ޏިކަމެތިންނަށް ދެރަ ގޮތް ަަަަަަަަަަަަަ ަަަަަަަަަަަަަަަަަަަަަަަަަަަަަަަަަަަަަަަަަަަަަަަަަ\nއޮގަސްޓް 8, 2019 00:09\nމީ ގަބޫލުކުރެވޭނެ ކަމެއް ނޫން. ހެއްކާ ގަރީނާ ހުރީއްޔާ ޝަރީއަތަށް ހުށަހަޅުއްވާ. އެއްވެސް މީހަކު ޝަރީއަތަކާއި ނުލާ މިހާ ގިނަ ދުވަހު ބަންދުގައި ބެހެއްޓުމީ ނުހަނު ބޮޑު ލާއިންސާނީ އަމަލެއް.\nއޮގަސްޓް 8, 2019 00:21\nރާއްޖެ މީހެއްނޫންވީމަ ... ބޭނުންގޮތެއް ހަދާލާަ.\nކުށެއްނެތް މީހެއްގެ މަރުގެ އިލްޒާމް އިބްރާހިމް މުޙައްމަދު ޖާހިލު ނަގަން ނެޖޭނެ މީނަ މަރުވެއްޖިއްޔާ. ސެލްފީ ނަގަ ނަގާ އަބަދަކު ނުހުރެވޭނެ. ޭ. އަހަރުމެން މި ކޭސް ވަރަށް ގާތުން ބަލަމުން މިދަނީ\nއޮގަސްޓް 8, 2019 02:11\nއަނިޔާވެރި ލާދީނީ ސަރުކާރެއްމީ. ޔާމީން އަކީ ވެސް ހަަމަ އެފަދަ ލާދީނީ މީހެއް\nއޮގަސްޓް 8, 2019 07:27\n80 ކިލޯ ހުރިމީހެއް މިހާރު ހުރީ 53 ކިލޯ. އަދިވެސް އިމިގުރޭޝަނުން ބުނާނެ ހާލު ދެރައެއް ނޫނޭ...?\nއޮގަސްޓް 8, 2019 08:04\nއެއްވެސް ދައުވާއެއް އުފުލުމެއް ނެތި މީހުންނަށް މިފަދަ އަނިޔާ ދިނުމުގައި އިސްވެ ތިބޭ މީހުން މަހުޝަރު ދުވަހުން ދުވަހަކު ސަލާމަތް ނުވާނެވަރުގެ އަނިޔާ މީހުންނަށް އެ ދެނީ. މީ ކޮން އިންސާފެއް؟ އެމެރިކާ ބޭނުންހާ ހަޑިއެއް ހާވަނީ ފާޅުގައި މީހުންނަށް އަނިޔާދިނުމުގައި.\nއޮގަސްޓް 8, 2019 08:15\nސައޫދީގެ ނުލަފާ ޝާހީ އާއިލާ އިން އަންގައިގެންދޯ.\nއޮގަސްޓް 8, 2019 08:16\nމީހަކު އނިޔާވެރިވެގެން އެމީހާ ވެރިކަމުން ބޭލީ ރައްޔިތުންނައް ޙަރާމް ކޯރުވީމަ ރައްޔިތުން ބޭލީ މިހާރު އިބޫ ވެރިކަމައް އެރީމަ ހިއްދަތހިކަން ފިލީ ކިތައްމީހުންގެ ތޯ ސިޔާސީ މީހުންގެ ލަގަބު މައްޗައް އެތުން ނޫން އެހެން ކަމެއް ނުވޭ ޔާސިރު ދޫކޮއްލުމައް އިބޫއައް ގޮވާލަން ސީރިއާއަް ދިޔަމީހުން އަނބުރާ އައީމަ އެމީހުންވެސް ތިބެނީގޭގަ ކުށެއްނެތް ޔާސިރު އޮންނަންޖެހެނީ ގޮޅީގަ މީ އިންސާފެއްނޫން އޭނާ މަރުވެއްޖެއްޔާ އިބޫ ޖެހޭނެ ޒިންމާވާން\nމުސްލިމުންނަށް ނުހަނު އަނިޔާވެރި ސަރުކާރެއް ކަމުގައި މިސަރުކާރު ވޭ. އަދި އިތުރު އިނިޔާވެރިކަން ކުރިޔަށް އޮތީ. ޔާސިރު މަރާލަން އެއްވާމަކަށް ހިފާފަ އެއޮތީ\nއޮގަސްޓް 8, 2019 10:05\nސަޢޫދީގެ ޔަހޫދީ ސިޔާސަތުގައި ޖެހި މިކުރާ ކަންތަކަށް އަނިޔާނޫން ކިޔާނެ އެއްޗެއް ބުނެދީބަލަ!\nއޮގަސްޓް 8, 2019 10:22\nއިހުމާލު ވަރަށް ބޮޑު\nއޮގަސްޓް 8, 2019 11:20\nކޮބާ ހިއުމަން ރައިޓްސް\nއޮގަސްޓް 12, 2019 18:42\nނޯ ޓްރައިލް. މުޒާހަރާއެއް ނެތް. ޖަވާބެއްނެތް. ރިޓްވީޓެއް ނެތް. އެކަމު ހިއުމަންރައިޓްސް އެބޯތޯ. މީ ދިވެއްސަކަށް ނުވީމަ؟ ާ ނިކަމެތި އާއިލާ އެއްގެ މީހަކާ ކައިވެނި ކުރީމަ؟ އަޅާލާނެއް މީހުން ނެތީތަ މިކަމާ؟\nއޮގަސްޓް 13, 2019 13:22\nޢުފުލާނެ ދައުވާއެއް ނެތް މީހަކަށް އަނިޔާ ދެނީ ކީއްވެބާ؟ އެކަން ބަލައި އިންސާފުން ކަންކުރަން ހަދާފައި ހުރި މުއައްސަސާތަކާއި އެތަންތަނާ ހަވާލުވެތިއްބެވި އެކިވަރުވަރުގެ ވެރިންތައް ކޮބައިބާ؟\nއޮގަސްޓް 13, 2019 17:35\nޑީޕޯރޓް ކުރުމަށްފަހު އިމިގްރޭޝަންއާ ހަވާލުކުރާނެ ގޮތެއް ކޮންމެވެސް ބޭފުޅަކު ވިދާޅުވެދެއްވުން އެދެން.\nސެޕްޓެމްބަރު 19, 2019 18:12\nތިޔަބޭފުޅުން ވިސްނާލަބަލަ މި ޔާސިރު ޑީޕޯޓް ކޮށްފަ އަނބުރާ ގެނެވުނުފަދައިން ، އަދީބު އިންޑިޔާގެ ޙިމާޔަތަށް އެދިފައި ފިލީމާ ދަމައިގެނެވުނު ފަދައިން، ބަގުލަދޭޝްގެ ރައްޔިތަކު ޑީޕޯޓް ކޮށްލީ މުޅިޤައުމު ކަވާލިބަޔެއްގެ ފައިސާގަނޑު ވީނުވީއެއްނޭގި ދިރުވަލި މައްސަލައެއްގެ ޙަޤީގަތް އެގޭކަން އެގިހުރި ޙާލު ވީމާ މިކަލޭގެ ގެނަސް މި މައްސަލަ ރަނގަޅަށް ބެލުމަކީ ދިވެހި ރައްޔިތުންގެ އެދުމެއް މީނާ ގެނޭ! ފައިސާގަނޑަށްވީގޮތްބަލާ ނޫނީ މިސަރުކާރުގައި ތިބިމީހުންނަކީ ވަގުންކަމުގައި ބުނެވޭނެޖާގައެބައޮތް


SunOnline: ODPL: Fahathun arai Victory balikoh Maaziya3vana ah jehilaifi\nފަހަތުން އަރައި ވިކްޓަރީ ބަލިކޮށް މާޒިޔާ ތިންވަނައަށް ޖެހިލައިފި\nމުއާވިޔަތު އަންވަރު 16 Nov 2015, 19:28\nފުރަތަމަ ބުރުގައި މާޒިޔާ ކުޅުނު މެޗެއްގައި ޕަބެލޯ ރޮޑްރިގޭޒް ލަނޑު ޖެހުމަށްފަހު އުފާ ކުރަނީ --- ސަން ފައިލް ފޮޓޯ/ ފަޔާޒު މޫސާ\nއުރީދޫ ދިވެހި ޕްރިމިއާލީގްގައި މިއަދު ހަވީރު ކުޅުނު މެޗްގައި ފަހަތުންއަރައި ތިން ގޯލް ޖަހައިގެން 1-3 ގެ ނަތީޖާއަކުން ވިކްޓަރީ ސްޕޯޓްސް ކްލަބުގެ މައްޗައް މާޒިޔާ ސްޕޯޓްސް އެންޑް ރެކްރިއޭޝަނުން ކުރިހޯދައި ލީގުގެ ތިންވަނައަށް ކުރިއަށް ޖެހިލައިފި އެވެ.\nމެޗްފެށިގެން ފުރަތަމަ ހާފްގައި ރަނގަޅު ކުޅުމެއް ދެއްކީ ވިކްޓްރީންނެވެ. ނަމަވެސް ދެޓީމަށް ވެސް ފުރަތަމަ ހާފްގައި ލަނޑުޖަހާނެ ފުރުސަތުތައް ލިބި، ވަނީ ބޭކާރުވެފައެވެ. އެ ގޮތުން ފުރަތަމަ ހާފްގެ އިތުރުވަގުތުގައި ވިކްޓްރީގެ އަހްމަދު ނިޔާޒް ގޯލްއޭރިއާ ތެރޭގައި ހުރެ ފޮނުވާލި ބޯޅަ ކީޕަރު އަތްދަށުން ގޮސް ދަނޑީގައިޖެހި ނިކުތުމުން މާޒިޔާގެ ކީޕަރު ވަނީ އަތުލާފައެވެ.\nފުރަތަމަ ހާފްގައި މާޒިޔާއަށް މާގިނަ ހުސް ފުރުސަތުތަކެއް ނުލިބުނުކަމުގައިވީ ނަމަވެސް އެ ޓީމްގެ ކެޕްޓަން އަސަދުﷲ އަބްދުﷲ ތަނަވަސް ކޮށް ދިން ފުރުސަތައެއްގައި ޕަބްލޯ ރޮޑްރިގޭޒް ފޮނުވާލި ބޯޅަ ވިކްޓަރީގެ ކީޕަރުގެ އަތުގައި ޖެހި ވަނީ ނިކުމެފައެވެ. އަދި ހުސްކޮށް ހުރި އަސަދުﷲއަށް ލިބުމުގެ ކުރިން ވިކްޓަރީގެ ކުޅުންތެރިން ވަނީ ސާފްކޮށްލާފައެވެ.\nފުރަތަމަ ހާފްގައި އެއްވެސް ޓީމަކަށް ލަނޑެއް ކާމިޔާބު ނުކުރެވުނު ނަމަވެސް ދެވަނަ ހާފު ފެށިގެން މާޒިޔާގެ ފަރުހާދް އިސްމާއިލް ވިކްޓްރީގެ މުހައްމަދު ތަސްނީމަށް ފައުލް ކުރުމާއި ގުޅިގެން ލިބުނު ހިލޭޖެހުން 48 ވަނަ މިނެޓްގައި ތަސްމީން ވަނީ ގޯލްގެ ތެރެއަށް ފޮނުވާލައިގެން ވިކްޓްރީއަށް މެޗުގެ ކުރިހޯދައި ދީފައެވެ.\nވިކްޓަރީން ލަނޑެއް ޖެހުމާއެކު މާޒިޔާއިން ވަނީ އެޓީމުގެ ކުޅުން ރަނގަޅުކޮށްފައެވެ. އެގޮތުން ވިކްޓަރީން ލީޑު ނެގިތާ ދެ މިނެޓު ފަހުން މާޒިޔާގެ އަހުމަދު ނާޝިދު (ނާއްޓޭ) ވަނީ ލަނޑެއް ޖަހައި އެޓީމަށް މެޗުގެ ނަތީޖާ ހަމަހަމަކޮށްދީފައެވެ. ދަނޑުގެ އަރިމަތިން ހިފައިގެން ދިޔަ ބޯޅަ، ވިކްޓަރީ ގޯލްއޭރިއާ ތެރެއަށް ވަދެ ނާއްޓޭ ފޮނުވާލީ ގޯލުގެ ތިރީ ކަނަށެވެ.\nމާޒިޔާއިން އެއްވަރު ކުރިތާ ދެ މިނެޓް ފަހުން ނާއްޓޭ ވިކްޓްރީގެ ގޯލްއޭރިއާ ތެރެއަށް ބޯޅަ ހިފައިގެން ވަނުމާއިއެކު ކީޕަރު ކުރި ފައުލަކާއި ގުޅިގެން މާޒިޔާއަށް ވަނީ ޕެނެލްޓީއެއްލިބިފައެވެ.\nމެޗްގެ މޮޅު ކުޅުންތެރެއާގެ މަގާމް ހޯދި މަޒިޔާގެ އަސަދުﷲ ވަނީ އެ ޕެނަލްޓީ 58 ވަނަ މިނެޓްގައި ގޯލްގެ ތެރެއަށް ފޮނުވާލައިގެން އެ ޓީމަށް ލީޑް ނަގައިދީފައެވެ.\nމާޒިޔާއަށް ލީޑް ފުޅާކޮށްދިނީ 84 ވަނަ މިނެޓްގައި ދެވަނަ ގޯލްވެސް ކާމިޔާބު ކޮށްދިން އަސަދުﷲ އެވެ. އެ ގޯލް އަސަދުﷲ ކާމިޔާބު ކުރީ ޕަބްލޯ ދިން ހުސް ބޯޅައަކުން ވިކްޓަރީގެ ކީޕަރުވެސް ކަޓުވާލުމަށްފަހު ގޯލްގެ ތެރެއަށް ވައްދާލައިގެންނެވެ.\nމެޗަށްފަހު ވާހަކަ ދައްކަމުން މާޒިޔާގެ ކޯޗް އަލީ ސުޒޭން ބުނީ ތިން މަސްދުވަހަށް ފަހުން މިއަދު މިލިބުނު ތިން ޕޮއިންޓަކީ ވަރަށް މުހިންމު ތިން ޕޮއިންޓުކަމަށާއި އެ މޮޅާ އެކު އިތުރު މެޗްތައް ކާމިޔާބް ކުރުމުގެ ހިތްވަރު މާޒިޔާއަށް ލިބެއްޖި ކަމަށެވެ.\n"އެއް ހިސާބެއްގައި 12 ޕޮއިންޓްގައި އޮންނަތާ މިހާރު ހަތަރު މަސްމިވީ. ކުރިއަށް އޮތް މެޗަކީ ވަރަށް މުހިންމު މެޗެއް. އެއީ މާޒިޔާ މި ހާލަތަށް ވެއްޓެން މެދުވެރިވި މަހިބަދޫ އަތުން ޕޮއިންޓެއް ގެއްލިގެން. އެހެންކަމުން ކުރިއަށް އޮތް މަހިބަދޫ މެޗަށް ވަރަށް ބޮޑަށް ވިސްނަންޖެހޭ،" ސުޒޭން ބުންޏެވެ.\nވިކްޓަރީގެ ކޯޗު އަހުމަދު ނާޝިދު (ނާދު) ބުނީ، ބަލިވީ ރަނގަޅަށް ކުޅެފައި ކަމަށާއި މައްސަލައަކީ ކުދިކުދި ގޯސްތަކެއް ހެދި ލިބުނު ފުރުސަތުތައް ގޯލަކަށް ހަދާނުލެވުން ކަމަށެވެ.\n"މާޒިޔާގައި މިހާރު އެ އޮތީ ގާތްގަޑަކަށް ރާއްޖޭގެ ގައުމީ ޓީމު. އެ ޓީމު ހިފެހެއްޓުން އެއީ އުނދަގޫ ކަމެއް. އެކަމަކު ވިކްޓަރީގެ ލަނޑަށް ފަހު މާޒިޔާއިން ގޯލެއް ޖެހިޔަނުދީ ހިފަހައްޓާލެވުނު ނަމަ މެޗްގެ ނަތީޖާ ބަދަލު ވާނެ،" ނާދު ބުންޏެވެ.\nމި މޮޅާއެކީ މާޒިޔާ ލީގުގެ ތިންވަނައިގައި އޮތީ، 15 ޕޮއިންޓާއެކީގައެވެ. މި މެޗުން ބަލިވި ވިކްޓަރީ އޮތީ، 13 ޕޮއިންޓާއެކު ލީގުގެ ފަސްވަނައިގައެވެ. ލީގުގެ އެއްވަނައިގައި 23 ޕޮއިންޓާއެކު ނިއު އޮތްއިރު، ދެވަނައިގައި 21 ޕޮއިންޓާއެކީ އޮތީ ޓީސީ ސްޕޯޓްސް ކްލަބެވެ.\nލީގުގައި މިރޭ ވެސް މެޗެއް ކުޅޭނެއެވެ. މި މެޗުގައި ބައްދަލުކުރާނީ، ކްލަބް އީގަލްސް އާއި ބީޖީ ސްޕޯޓްސްއެވެ.


Sulookaai Khilaaf Basthah Beynun Kurumun Ghaazy Naeem ge Massala Belumah JSC in Nimmaifi ސުލޫކާއި ޚިލާފް ބަސްތަކެއް ބޭނުން ކުރުމުން ޤާޒީ ނައީމްގެ މައްސަލަ ބެލުމަށް ޖޭއެސްސީން ނިންމައިފި – Huvadhoo News Sulookaai Khilaaf Basthah Beynun Kurumun Ghaazy Naeem ge Massala Belumah JSC in Nimmaifi Huvadhoo News\nސުލޫކާއި ޚިލާފް ބަސްތަކެއް ބޭނުން ކުރުމުން ޤާޒީ ނައީމްގެ މައްސަލަ ބެލުމަށް ޖޭއެސްސީން ނިންމައިފި\nއުއްތަމަ ފަނޑިޔާރު އަހްމަދު މުއުތަސިމް އަދުނާނަށް ނިސްބަސްކޮށް ސުލޫކާއި ޚިލާފް ބަސްތަކެއް ޑްރަގް ކޯޓުގެ ގާޒީ މުހައްމަދު ނައީމް ބޭނުންކޮށްފައިވާތީ އެމައްސަލަ ޖުޑީޝަލް ސާވިސް ކޮމިޝަން (ޖޭއެސްސީ) އިން ބަލަން ފަށައިފިއެވެ.\n“ދިވެހި ފަނޑީޔާރުން” ނަމުގައި ފަނޑިޔާރުން ހިންގާ ނުރަސްމީ ވައިބަރ ގުރޫޕެއްގައި ޤާޒީ ނައީމް ވިދާޅުވެފައިވަނީ އުއްތަމަ ފަނޑިޔާރު އަހްމަދު މުއުތަސިމް އަދުނާން “ކަރު ބުޑުގައި ރަހަލާ ވަރު ކުރަން” ޖެހޭ ކަމަށެވެ. ގާޒީ ނައީމް މިފަދައިން ވިދާޅުވެފައިވަނީ ފަނޑިޔާރުންނަށް ފްލެޓް ދިނުމުގެ ޕްރޮގްރާމެއް ނުހިންގާތީއެވެ.\nޖޭއެސްސީން މިއަދު ނެރުނު ނޫސް ބަޔާނެއްގައި ބުނެފައިވަނީ ފަނޑިޔާރުންގެ ސޯޝަލް މީޑިއާ ގްރޫޕަކަށް ގާޒީ ނައީމް ފޮނުވި މެސެޖެއްގައި، “ފަނޑިޔާރެއްގެ ސުލޫކާ ހިލާފުވާ ފަދަ ބަސްތަކެއް” ބޭނުން ކޮށްފައި ވާތީ، ޖޭއެސްސީން އިސްނަގައިގެން އެ މައްސަލަ ބަލަން ފަށާފައިވާ ކަމަށެވެ. އެގޮތުން މިދިޔަ އާދީއްތަ ދުވަހު އެ ކޮމިޝަނުން ބޭއްވި ޖަލްސާއެއްގައި، އެ މައްސަލަ ތަހުގީގު ކުރަން ތަހުގީގު ކޮމިޓީއެއް ވެސް އެކުލަވާލާފައިވާ ކަމަށް ޖޭއެސްސީން ވަނީ ބުނެފައެވެ. އެއީ މައްސަލައެއް ތަހުގީގު ކުރުމުގެ ގޮތުން ޖޭއެސްސީން އަމަލު ކުރާ އާންމު އުސޫލެވެ.\n“އުއްތަމަ ފަނޑިޔާރާއި ޖުޑިޝަރީގެ ވެރިންގެ ކަރު ބުޑުގައި ރަހަލާ ވަރުގެ ކަންތައް ކޮށްގެން މެނުވީ މި ކަންކަން ރަނގަޅެއް ނުވާނެ،” ވައިބަރ ގުރޫޕުގައި ގާޒީ ނައީމް ވިދާޅުވިއެވެ.\nއެވައިބަރ ގުރޫޕުގައި ގާތްގަތްގަނޑަކަށް 163 ފަނޑިޔާރުން ތިއްބަވައެވެ.\nސިވިލް ކޯޓުގައި މަސައްކަތް ކުރައްވަމުން ގެންދަވަނިކޮށް ޖޭއެސްސީން ބެލި މައްސަލައެއްގައި އަދަބެއްގެ ގޮތުގައި ގާޒީ ނައީމް ޖުވެނައިލް ކޯޓަށް ބަދަލު ކުރިއެވެ. އެ މައްސަލަ ޖެހުނީ ކުރީގެ ބަންޑާރަ ނައިބު ޑރ. މުހައްމަދު އަލީ ސަވާދަށް ރުހުން ނުލިބެނީސް ދައުލަތް ހިމެނޭ މައްސަލަތައް ނުބެއްލެވުމަށް ގާޒީ ނައީމް ނިންމެވުމުންނެވެ. ޑްރަގް ކޯޓަށް ބަދަލު ކުރީ އޭގެ ފަހުންނެވެ.\nފޯނު ޗެކް ކުރެއްވުން އެދެން\nބަހުރުވަ ވަރަށް ހަޑިވާނެ\nނުރަސްމީ ވައިބަރ ގުރޫޕް ތިކިޔަނީ ކަމަކު ،


Banduboduvy 18 aharuga, Frimyha maruvifahun baby gengulhelan nulibey: Shifa\nބަނޑުބޮޑުވީ 18 އަހަރުގައި، ފިރިމީހާ މަރުވިފަހުން ދަރިފުޅު ގެންގުޅެލަން ނުލިބޭ:ޝިފާ\n02 ޖުލައި 2021 - 15:58:02\nޅ. ނައިފަރަށް އުފަން މަރިޔަމް ޝިފާގެ ނަން ދިވެހިންގެ ތެރޭގައި މަގްބޫލުވީ ޓިކްޓޮކުންނެވެ. އޭނާ ނުދަންނަ މީހަކު މިއަދަކު ނެތެވެ.\nޓިކްޓޮކްގެ ތެރެއިން އެންމެ ކުޑައިރު އެންމެ ކުރާހިތްވި "އެކްޓިން"ގެ ތެރެއަށްވެސް ވަދެވި، ރާއްޖޭގެ ފިލްމީ ބޮޑެތި ޑައިރެކްޓަރުންގެ ކަޅިތައްވެސް އަމާޒުވި ޝިފާ ވަނީ މިފަހުން "އަވަސް"އަށް ދިން އިންޓަވިއުއެއްގައި ދިރިއުޅުމުގެ ވަރަށް ގިނަ ވާހަކަތައް ހިއްސާކޮށްފައެވެ.\nހާއްސަކޮށް މީގެ ކުރިން އިންޓަވިއުތަކުގައި މާބޮޑަށް ނުދައްކާ ދަރިފުޅާއި، ފިރިމީހާގެ ވާހަކަތައްވެސް އޭނާ ވަނީ އެ އިންޓަވިއުގައި ހިއްސާކޮށްފައެވެ.\nޝިފާ ބުނީ އޭނާ ބަނޑުބޮޑުވީ އުމުރުން 18 އަހަރުގައި ކަމަށެވެ. އޭރު އެންމެންވެސް ޝިފާ ބޭބީ އެއް ހޯދަން އަދި ނުވެއޭ،، މާކުޑައޭ ބުނާކަމަށް ޝިފާ ބުނެފައިވެއެވެ.\n"ފުރަތަމަ ބަނޑުބޮޑުވީ 18ގައި، ދެން އެންމެންވެސް ފުރަތަމަ ބުނަނީ ހަމަ ހޯދަނީ ހޭ ބޭބީއެއް. އެހާ ކުޑައިރު އުޅެވޭނެހޭ، ގެންގުޅެވޭނެހޭ، ބެލޭނެހޭ، ދެން ޝިފާއަށް އިނގޭ ބެލޭނެކަން، ގެންގުޅެވޭނެކަން. ފިރިމީހާވެސް ބޭނުންވެފަ ހުރީ ދެން ފެމެލީ މީހުންވެސް ޝިފާ ބޭބީއެއް ބޭނުންވާތީ ބުނީ ހޯދާށޭ" ޝިފާ\nއުމުރުން 21 އަހަރުގެ ޝިފާ ބުނީ ކުލިދައްކާ ފެންބިލާއި، އެއްޗެހި އެކަނި ދައްކަންޖެހުމުން، މިހާރު ބޮޑުވެފައިހުރިކަން އިހުސާސްވާ ކަމަށާއި، ކުޑައިރުގައި އެކަހަލަ އެއްވެސް ވިސްނުމެއް ނުހުންނަ ކަމަށެވެ. އެހެންނަމަވެސް މިހާރު ވަރަށް ބައިވަރު ކަންތައްތަކާއި ވިސްނާ ވަރަށް ބައިވަރުކަންކަން އަމިއްލައަށް ކުރަންޖެހޭ ކަމަށެވެ.\nޝިފާ ބުނީ ކައިވެނިކޮށްގެން ފިރިމީހާ ނިޔާވި ހިސާބަކީ އެންމެ އުޅެން އުނދަގޫވި ހިސާބުކަމަށެެވެ. ފިރިމީހާ މަރުވުމުން އެކަނި މާލޭގައި އުޅުމަށްފަހު، ރަށަށް ގޮސްފަ އަނެއްކާ މާލެ އައިސް ދަރިފުޅާއި ދުރުގައި އުޅެންޖެހުމުން މިހާރު ވަރަށް އުނދަގޫވާ ކަމަށެވެ.\nޝިފާ ބުނީ ފިރިމީހާ މަރުވިފަހުން ދަރިފުޅު ގެންގުޅެލަން އެއްވެސް ފަހަރަކު ނުލިބޭ ކަމަށެވެ. ޝިފާ ބުނީ ދަރިފުޅު ހުންނަނީ ފިރިމީހާގެ ފެމެލީ މީހުން ކައިރީ ކަމަށެވެ. ދަރިއަކު ލިބިފައި ދަރިފުޅު ދުރުގައި ހުންނާތީ، ވަރަށް ނެގަޓިވް ކޮމެންޓްސް އަންނަ ކަން ފާހަގަކުރަމުން ޝިފާ ބުނީ ދަރިފުޅު ކައިރިއަށް ގެންނަން ވަރަށް މަސައްކަތް ކުރި ކަމަށާއި ކޯޓަށް މައްސަލަވެސް އޭރު ލީ ކަމަށެވެ. އެހެންނަމަވެސް އެ ކޭސް ވިން ވެ ދަރިފުޅު ލިބުނީ ބައްޕަގެ އާއިލާ މީހުންނަށް ކަމަށެވެ.\n"އަސްލު ޝިފާގެ ބޭބީ ޝިފާ ނުހޯދަނީކީ ނޫން. ނޫނީ ހޯދަން ޝިފާ މަސައްކަތް ނުކުރަނީކީ ނޫން. ކޯޓަށް މައްސަލަވެސް ލިން. މައްސަލަ ވިންވީ އެކޮޅަށް. ދެން އަދިވެސް ބޭބީ ދުލެއް ނުކޮށްލަން . ބޭބީ ޝިފާ ކައިރިއަށް ގެންނަން ޝިފާ ކިތަންމެހާވެސް ބޭނުންދޯ. އެހެންވީމަ އަދި ޓްރައި ކުރާނަން" ޝިފާ\nޝިފާ ބުނީ ދަރިފުޅު އެއާއިލާއިން ނުދިނުން އެއީ އެމީހުން ގޯސްވީމަ ކުރާކަމެއް ކަމަށް ބުނަން ބޭނުން ނުވާ ކަމަށާއި، އެއީ ޝިފާ އާއި ފިރިމީހާގެ ހަމައެކަނި ހުރި ދަރިފުޅު ވުމުން އެ އާއިލާއިންވެސް ދޭން ބޭނުން ނުވަނީ ކަމަށް ޝިފާ ބުންޏެވެ. އެހެންނަމަވެސް މަންމައަކަށްވުމުން ދުރުގައި ބަހައްޓައިގެން ނުފެނި ނުހުރެވޭކަމަށް ޝިފާ ބުންޏެެވެ.\n"ބޭބީ ނުބަލަނީއޭ ނުބަލާ އެއްލާލީ އޭ. ވަރަށް ބައިވަރު މީހުން ކިޔާ އެއްޗެއް މީ ޝިފާ އާއި ދިމާލަށް އެކަމަކު އަސްލު ހަގީގަތެއް އެއްވެސް މީހަކަށް ނޭގޭނެ. ޝިފާ މިގޮތަށް އިންޓަވިއުތަކަށް އަރާ ނުކިޔަން އަސްލު. ބޭބީގެ ވާހަކަ ނޫނީ ހަސްބެންޑްގެ ވާހަކަ ޝިފާ ވަރަށް ނުދައްކަން." ޝިފާ\nޝިފާ ބުނީ ދަރިފުޅު ހޯދުމަށް މަސައްކަތް ކުރުމަށްފަހުވެސް ދަރިފުޅު ނުލިބިފައި، މީހުންގެ ފަރާތުން އަންނަ ނެގަޓިވް ކޮމެންޓްސްތަކާއި ކުރިމަތިލާން ވަރަށް އުނދަގޫވާ ކަމަށެވެ. ޝިފާ ބުނީ، ފިރިމީހާގެ މަންމަ ވެސް ވަރަށް ރަނގަޅު ކަމަށާއި، ދަރިފުޅު ދައްކާ ފެނިލުމުގެ ފުރުސަތުދޭކަމަށެވެ. އަދި ދަރިފުޅު ބަލަނީވެސް ވަރަށް ރަނގަޅަށް ކަމަށް ޝިފާ ބުންޏެވެ. އަދި މައިދަތަ ރަނގަޅު ވުމުން ވަރަށް ގިނަ ކަންތައްތައް ރަނގަޅުވާނެ ކަމަށް ޝިފާ ބުނެއެެވެ.


vnews - March mahu reserve dhashah dhiyaee swapah faisaa dhehkumun\nމާޗްމަހު ރިޒާވް ދަށަށް ދިޔައީ ސްވޮޕަށް ފައިސާ ދެއްކުމުން\nމަރޗްމަހު ދައުލަތުގެ ރިޒާވް ދަށަށް ދިޔައީ ރިޒާވް ބޭންކް އޮފް އިންޑިއާ (އާރްބީއައި) އަށް ކަރެންސީ ސްވޮޕްގެ ގޮތުގައި ސަރުކާރުން އަނބުރާ ދައްކަންޖެހޭ 100 މިލިއަން ޑޮލަރު ދެއްކުމުން ކަމަށް މޯލްޑިވްސް މޮނިޓަރީ އޮތޯރިޓީ (އެމްއެމްއޭ) އިން ބުނެފި އެވެ.\nއެމްއެމްއޭ އިން ކޮންމެ މަހަކުވެސް ނެރޭ މަންތްލީ ސްޓެޓިސްޓިކް ރިޕޯޓްގައިވާ ގޮތުން، މިދިޔަ ފެބްރުއަރީ މަހުގެ ތެރޭގައި ރާއްޖޭގެ ރިޒާވް 938 މިލިއަން ޑޮލަރުގައި ހުރުމަށް ފަހު، މާޗްމަސް ނިމުނުއިރު އެ އަދަދުން 162 މިލިއަން ޑޮލަރު ވަނީ މަދުވެފަ އެވެ.\nއެބަދަލާއި ގުޅޭގޮތުން މައުލޫމާތު ދެމުން އެމްއެމްއޭ އިން ބުނީ، މިފަދަ ބަދަލުތަކަކީ އާންމުކޮށްވެސް އަންނަ ބަދަލުތަކެއް ކަމުގައެވެ. އެގޮތުން މަރޗް މަހުގެ ތެރޭގައި 162 މިލިއަން ޑޮލަރު މަދުވެފައި ވާއިރު އޭގެތެރެއިން 100 މިލިއަން ޑޮލަރު ދެއްކީ ކަރެންސީ ސްވޮޕަށްކަމަށް އެމްއެމްއޭއިން ބުނެއެވެ.\nމީގެ އިތުރުން ކޮމާޝަލް ބޭންކުތަކުން ހިންގާފައިވާ މުއާމަލާތްތަކާއި އާންމުންނަށް ފޯރުކޮށްދޭ ޑޮލަރާއި ސަރުކާރުން ހަރަދުކުރާ މިންވަރަށް ބަލައި މި ބަދަލުތައް ރިޒާވަށް އަންނާނެ ކަމަށް އެމްއެމްއޭއިން މައުލޫމާތު ދިނެވެ.\nމަރޗުމަހު ދައުލަތުގެ ރަސްމީ ރިޒާވް ވަނީ 776.2 މިލިއަން އެމެރިކާ ޑޮލަރަށް ދަށްވެފައެވެ. ފެބްރުއަރީމަހު ދައުލަތުގެ ރިޒާވު ހުރީ 938 މިލިއަން ޑޮލަރުގައެވެ.\nމީގެއިތުރުން ދައުލަތުގެ ޔޫސަބަލް ރިޒާވްވެސް ވަނީ ދަށްވެފައެވެ. އެގޮތުން ފެބްރުއަރީގެ ނިޔަލަށް ޔޫސަބަލް ރިޒާވް 295.3 މިލިއަން ޑޮލަރުގައި ހުރިއިރު މިހާރު އެ އަދަދު ވަނީ 251.8 މިލިއަން ޑޮލަރަށް ދަށަށް ގޮސްފައެވެ.


Sinaan aai lhaam ge bandhah 15 dhuvas\nސިނާން އާއި އިލްހާމްގެ ބަންދަށް 15 ދުވަސް\nމައްޗަންގޯޅި ދެކުނު ދާއިރާގެ މެންބަރު އަބްދުﷲ ސިނާން އާއި ދަނގެތި ދާއިރާގެ މެންބަރު އިލްހާމް އަހުމަދުގެ ބަންދަށް 15 ދުވަހު މުއްދަތެއް ކްރިމިނަލް ކޯޓުން މިއަދު ޖަހައިފި އެވެ.\nސިނާން އާއި އިލްހާމަށް މުއްދަތު ޖެހުމަށް މަޖިލީހަށް ހާޒިރުކޮށްފައި ވަނީ ވަކީލަކު ނެތި އެވެ. އެ ދެ މެންބަރުންގެ އިތުރުން އިލްހާމްގެ ކޮއްކޮ އާދަމް ޒާލިފްގެ ބަންދަށް ވެސް ވަނީ 15 ދުވަސް އިތުރުކޮށްފަ އެވެ.\nސިނާނާއި އިލްހާމްގެ ބަންދަށް 15 ދުވަސް ޖަހާފައިވާ އިރު އެ ދެ މެންބަރުން ހައްޔަރު ކުރި ފަހުން މާ ބޮޑު ސުވާލެއް ނުކުރާ ކަމަށް ވެއެވެ. އެ ދެ ބޭފުޅުންނަށް ވެސް ކުރަނީ ސަރުކާރު ވައްޓާލަން އުޅުއްވުމުގެ ތުހުމަތެވެ.\nސިނާން އާއި އިލްހާމް ފުރަތަމަ ހައްޔަރުކޮށްފައި ވަނީ ރާއްޖެއިން ބޭރުގައި ގިނަ ދުވަސްތަކެއް އުޅުމަށް ފަހު ރާއްޖެ ވަޑައިގަތުމުން އެއާޕޯޓުގެ ތެރެއިންނެވެ. ނަމަވެސް އެެއަށް ފަހު ކްރިމިނަލް ކޯޓުން ދޫކޮށްލި އެވެ. އަދި އޭގެ ފަހުން އަނެއްކާ ވެސް އެ ދެ މެންބަރުން ހޯދަން ފުލުހުން އިއުލާން ކުރުމާ ގުޅިގެން ސިނާން އަމިއްލަ ފުޅަށް ފުލުހަށް ހާޒިރުވެ ވަޑައިގަތެވެވެ. އިލްހާމް ހާޒިރުވީ އޭގެ ތިން ދުވަސް ފަހުންނެވެ.\nފިރިހެނުން އެކަނި ފަނޑިޔާރުންނަށްވެވޭ ޝަރުތު އުނިކުރަން ތެދުވީ މުުއިއްޒު\nއިދިކޮޅު ކެންޕޭނަށް ކުރީގެ މިނިސްޓަރު މަލީހް\n157،000 މީހުން ވެކްސިން ޖަހައިފި\nނަންބަރު މައްޗަށް، އިތުރު 125 މީހަކު ޕޮޒިޓިވް


Alifaan roavi tankerun India kandah theyo leak vejje | Jazeera\tއަލިފާން ރޯވި ޓޭންކަރުން އިންޑިއާ ކަނޑަށް ތެޔޮ ލީކުވެއްޖެ - Jazeera\nއަލިފާން ރޯވި ޓޭންކަރުން އިންޑިއާ ކަނޑަށް ތެޔޮ ލީކުވެއްޖެ\nސާއިފް ޝިޔާދު September 9, 2020 52 views0\nސްރީ ލަންކާގެ ބޭރުން އިންޑިއާ ކަނޑުގައި އަލިފާން ރޯވި ޓޭންކަރުން އިންޑިއާ ކަނޑަށް ތެޔޮ ލީކުވެފައިވާ ކަމަށް ސްރީ ލަންކާގެ ނޭވީއިން ބުނެފިއެވެ.\nމީގެ ހަފްތާއެއްހާ ދުވަސްކުރިން އަލިފާން ރޯވި ޓޭންކަރުން މީގެކުރިން އަލިފާން ނިއްވާލެވުނު ކަމަށް ބުނި ނަމަވެސް އަލުން ވަނީ އަލިފާން ރޯވެފައެވެ. މި ޓޭންކަރުގައި ރޯވެފައިވާ އަލިފާންގަނޑު ނިއްވާލުމަށް އިންޑިއާ އަދި ސްރީ ލަންކާގެ ކަނޑުގެ ސިފައިން ގުޅިގެން އަންނަނީ މަސައްކަތްކުރަމުންނެވެ.\nމި ޓޭންކަރު ދަތުރުކުރަމުން އައީ 270،000 ޓަނުގެ ކްރޫޑް އޮއިލް އަދި 1700 ޓަނުގެ ޑީސަލާއެކުއެވެ. އޭގެ ތެރެއިން ކަނޑަށް ލީކުވެފައިވާ ކަމަށް ބެލެވެނީ ޑީސަލްއެވެ. ޑީސަލް ލީކުވެފައިވާ ކަމަށް ބެލެވެނީ އަލިފާން ނިއްވުމަށް ބޭނުންކުރި ފެނާއި އެކުވެގެންނެވެ.\nއިންޑިއާގެ ކޯސްޓް ގާޑުން އަންނަނީ ޓޭންކަރަށް އަލިފާން ރޯނުވާ ޒާތުގެ ކެމިކަލް ސްޕްރޭ ކުރުމަށް ވައިގެ އުޅަނދުތަކެއް ވެސް ބޭނުންކުރަމުންނެވެ. ގާތްގަނޑަކަށް 330 މީޓަރުގެ މި ޓޭންކަރުގައި އަލިފާން ރޯވުމާއެކު އޭގެ ހަލްއަށް ކޮންމެވެސް ވަރެއްގެ ގެއްލުންތަކެއް ލިބިފައިވާ ކަމަށް އިންޑިއާގެ ކޯސްޓްގާޑުން ވަނީ ބުނެފައެވެ. ސްރީ ލަންކާގެ ސިފައިން ވެސް އަލިފާންގަނޑު ކޮންޓްރޯލް ކުރުމަށް 2200 ކިލޯގެ ޑްރައި ޕައުޑަރު ބޭނުންކޮށްފައެވެ.\nމި ޓޭންކަރުގައި ރޯވި އަލިފާންގަނޑުގައި ވަނީ ޓޭންކަރުގައި މަސައްކަތްކުރަމުންދިޔަ ފިލިޕީންސްއަށް ނިސްބަތްވާ މީހަކު މަރުވެފައެވެ.


BREAKING NEWS: Fonadhoo MDP Menbarun Dhaaimeekoh, Ehen Muvahzafunnah Notice Dheefi - Vaguthu\nފޮނަދޫ އެމްޑީޕީ މެންބަރުން ދާއިމީކޮށް އެހެން މުވައްޒަފުންނަށް ނޯޓިސް ދީފި\nލ.އަތޮޅު ފޮނަދޫގައި ހުންނަ މަގުހަދާ ޔުނިޓްގައި މަސައްކަތް ކުރަމުން އައި ޕްލޭނިން މިނިސްޓްރީގެ މުވައްޒަފުންގެ ތެރެއިން އެމްޑީޕީގެ ހަތް މެންބަރެއްގެ ވަޒީފާ ދާއިމީކޮށްދީ، އެމްޑީޕީ އަށް ތާއިދު ނުކުރާ ހަތަރު މުވައްޒަފަކު ވަޒީފާ އިން ވަކިކުރަން ނޯޓިސް ދީފިއެވެ.\n"ވަގުތު" އަށް މައުލޫމާތު ލިބިފައިވާ ގޮތުގައި އެމްޑީޕީ އާއި ދެކޮޅު ހަތަރު މުވައްޒަފަކަށް އެއް މަސް ދުވަހުގެ ނޯޓިސް ދިން ކަމުގެ ލިޔުން މިހާރު ވަނީ އެމީހުންނާއި ހަވާލުކޮށްފައެވެ. އަދި ވަޒީފާ ދާއިމީ ކޮށްދިން އެމްޑީޕީ އަށް ތާއިދު ކުރާ ފަރާތްތަކަށް ވަނީ އެކަމުގެ ލިޔުން ވެސް ހަވާލުކޮށްފައެވެ.\nފޮނަދޫގެ މަގު ހަދާ ޔުނިޓްގެ މުވައްޒަފުންގެ އިތުރުން އެހެން ރަށްރަށުގެ މަގު ހަދާ ޔުނިޓްތަކުގައި މަސައްކަތް ކުރާ މުވައްޒަފުންނަށް ވެސް ވަނީ ނޯޓިސް ދީފައެވެ.\nމިހާތަނަށް "ވަގުތު" އަށް މައުލޫމާތު ލިބިފައިވާ ގޮތުގައި ފުވައްމުލަކު ނުވަ މުވައްޒަފަކާއި ގއ.ވިލިގިނލީ ދިހަ މުވައްޒަފަކަށާއި ތ.ވިލުފުށީ ހަތް މުވައްޒަފަކަށް އަދި ދ.ކުޑަހުވަދޫ 18 މުވައްޒަފަކަށް ވަނީ ނޯޓިސް ދީފައެވެ.\nނަމަވެސް އައްޑޫ މަގު ހަދާ ޔުނިޓްގައި މަސައްކަތް ކުރާ 72 މުވައްޒަފެއްގެ ވަޒީފާގެ އެއްބަސްވުމުގެ މުއްދަތު ދެމަސް ދުވަހަށް އިތުރުކޮށް، އާ އެއްބަސްވުމެއްގައި ވަނީ ސޮއި ކޮށްފައެވެ.\nއޮގަސްޓް 19, 2019 22:18\nތިޔައީ ޔާމީނު ސަރުކާރުން ދީފަ ހުރި ނޯޓިސްތައް.. މިސަރުކާރުން ނުކުރާނެ..މިއީ ރައްޔިތުންގެ ސަރުކާރު\nއޮގަސްޓް 19, 2019 23:12\nކައުންސިލް އިންތިޚާބުނިމުމުން ހިޓްލަރުގެ ނިޒާމަށް އަމަލުކުރަން ފެށިދާނެ، ހަގީގީ ޖަޒީރާވަންތަކަން ފާޅުވާނެ. އިންތިޚާބާއި ހެދި އިސްޓިކާވެސް ޖަހާވަރު މަދު.\nއޮގަސްޓް 20, 2019 05:37\nމަފުކޮއްލާ މި5އަހަރު ނިމެންދެން


SunOnline: Belarus ge muzaaharaathah inthizaamu kuri2meehaku jalahlaifi\nބެލަރޫސްގެ މުޒާހަރާތައް އިންތިޒާމު ކުރި ދެ މީހަކު ޖަލަށްލައިފި\nރުގިއްޔާ މުހައްމަދު މޫސާ 27 Aug 2020, 07:25\nބެލަރޫސްއިން ވަނީ ސަރުކާރާ ދެކޮޅު މުޒާހަރާތައް އިންތިޒާމު ކުރި ދެ މީހަކު ހައްޔަރު ކޮށްފަ -- ފޮޓޯ: ގެޓީ\nމިންސްކް (އޮގަސްޓު 26): ބެލަރޫސްގައި ސަރުކާރާ ދެކޮޅަށް ބޭއްވި މުޒާހަރާތަކެއް އިންތިޒާމު ކުރި ދެ މީހަކު 10 ދުވަހަށް ޖަލަށްލައިފި އެވެ.\nބެލަރޫސް އިން މިދިޔަ ހޯމަ ދުވަހު ހައްޔަރު ކުރުމަށް ފަހު ޖަލަށްލީ އިދިކޮޅު ލީޑަރު ސްވެތުލާނާ ތިކަނޯސްކަޔާ އެކުލަވާލެއްވި ކޯ-އޯޑިނޭޝަނަލް ކައުންސިލްގައި ހިމެނޭ ދެ މެމްބަރުން ކަމަށްވާ އޮލްގާ ކޮވަލްކޮވާ އާއި ސާގީ ޑިލެވްސްކީ އެވެ. އެއީ އެގައުމުގެ ރިޔާސީ އިންތިހާބު އަލުން ބާއްވައި، ސުލްހަވެރިކަމާ އެކު ސަރުކާރު ބަދަލު ކުރުމާ ބެހޭ ގޮތުން މަޝްވަރާ ކުރުމަށް އެކުލަވާފައިވާ މަޖިލީހެކެވެ.\nކޮވަލްކޮވާ އާއި ޑިލެވްސްކީ ހައްޔަރު ކުރީ ދައުލަތުގެ ކާރުހާނާއެއް ކަމަށްވާ މިންސްކް ޓްރެކްޓާ ފެކްޓަރީގައި މަސައްކަތް ކުރާ މީހުންނާ އެކު ހޯމަ ދުވަހު ހަޅުތާލެއްގައި ބައިވެރިވަމުން ދަނިކޮށެވެ. އަދި އެ ދެ މީހުން 10 ދުވަހަށް ޖަލަށް ލާން ވަނީ ހުކުމްކޮށްފަ އެވެ.\nބެލަރޫސްގައި ސަރުކާރާ ދެކޮޅަށް ބޮޑެތި މުޒާހަރާތައް ފެށީ މިމަހުގެ ނުވައެއްގައި އެގައުމުގައި ބޭއްވި ރިޔާސީ އިންތިހާބު ރައީސް އެލެގްޒެންޑާ ލުކަޝެންކޯ ކާމިޔާބު ކުރެއްވުމުންނެވެ. އެގައުމުގެ އިލެކްޝަން ކޮމިޝަނުން ބުނި ގޮތުގައި އެ އިންތިހާބުން ލުކަޝެންކޯއަށް 80 ޕަސެންޓު ވޯޓު ލިބުނު އިރު އޭނާއަށް އެންމެ ގާތުން ވާދަ ކުރެއްވި ތިކަނޯސްކަޔާއަށް ލިބުނީ 9.9 ޕަސެންޓު ވޯޓެވެ.\nލިތުއޭނިއާގައި ހުންނެވި ތިކަނޯސްކަޔާ އެންމެ ފަހުން ވީޑިއޯ މެދުވެރިކޮށް ދެއްވި ބަޔާނުގައި ވިދާޅުވި ގޮތުގައި ބެލަރޫސްއިން ދަނީ އިދިކޮޅު ފަރާތްތައް ގަވާއިދާ ހިލާފަށް ހިފަހައްޓާ، ޖަލަށްލައި އެމީހުންނަށް އަނިޔާ ކުރަމުންނެވެ. އަދި އެގައުމުގެ މުޒާހަރާތަކުގައި މިހާތަނަށް ހަ މީހަކު މަރުވެ އެތައް ބަޔަކަށް ވީނުވީ ގޮތެއް ނޭނގި ގެއްލިފައިވާ ކަމަށް އޭނާ ވިދާޅުވި އެވެ.\nބެލަރޫސްގެ ސަރުކާރުން ބުނާ ގޮތުގައި މުޒާހަރާތަކުގައި މަރުވެފައި ވަނީ ތިން މީހެކެވެ.\nރައީސްކަން ކުރައްވާތާ 26 އަހަރުވެފައިވާ ލުކަޝެންކޯ ވަނީ އިންތިހާބު އޮޅުވާލި ކަމަށް ބުނާ ތުހުމަތުތައް ދޮގު ކުރައްވައި، އެގައުމުގެ އިދިކޮޅު ފަރާތްތައް ކޮންޓްރޯލް ކުރަމުން ދަނީ ބޭރުގެ ބަޔެއް ކަމަށް ވިދާޅުވެފަ އެވެ. އަދި ކޯ-އޯޑިނޭޝަން ކައުންސިލުން މަސައްކަތް ކުރަނީ ވެރިކަން ވައްޓާލަން ކަމަށް ތުހުމަތު ކުރައްވައިފަ އެވެ.


FILE PHOTO: A man wearingaprotective face mask walks past closed restaurants in the Quartier Latin in Paris during the national lockdown to combataresurgence of the coronavirus disease (COVID-19) outbreak in France, November 25, 2020. REUTERS/Gonzalo Fuentes\nއިނގިރޭސިވިލާތުގައި ފެތުރެމުންދާ ބަދަލު އައިސްފައިވާ ކޯވިޑް-19 ވެކްސިން ފަރަންސޭސިވިލާތުން ފެނިއްޖެއެވެ.\nފަރަންސޭސިވިލާތުގެ ޞިއްޙަތާއިބެހޭ ވުޒާރާއިން ބުނީ އިނގިރޭސިވިލާތުގެ ލަންޑަނުން އެ ޤައުމަށް ދަތުރުކުރި ފަރަންސޭސިވިލާތުގެ ރައްޔިތެއްގެ ކިބައިން ކޯވިޑް-19ގެ އައު ވައްތަރު ފެނިފައިވާކަމަށެވެ. ޑިސެމްބަރު މަހުގެ 19ވަނަ ދުވަހު ލަންޑަނުން ދަތުރުކުރި އެ މީހާ ހުރީ ޓުއާސް ކިޔާ ސިޓީއެއްގައިކަމަށާއި، އޭނާ މިހާރު ހުރީ އެކަހެރިވެގެންކަމަށް ޞިއްޙަތާއިބެހޭ ވުޒާރާއިން ބުންޏެވެ. އޭނާގެ ޙާލު ރަނގަޅުކަމަށްވެސް އެ ވުޒާރާއިން ބުންޏެވެ.\nއިނގިރޭސިވިލާތުގައި ކޯވިޑް-19 ފެތުރޭ މިންވަރު ވަރަށް ބޮޑަށް އިތުރުވެފައިވާކަމަށާއި އޭގެ ސަބަބަކީ އެ ޤައުމުގައި ފެތުރެމުންދާ ވައިރަހުގެ އައު ވައްތަރެއްކަމަށް އިނގިރޭސިވިލާތުގެ ޞިއްޙަތާއިބެހޭ ވަޒީރު މެޓް ހެންކޮކް އިޢުލާނުކުރެއްވީ ޑިސެމްބަރު މަހުގެ 14ވަނަ ދުވަހުގައެވެ. އޭނާ ވިދާޅުވީ އައު ވައިރަހުގެ ސަބަބުން ބަލިޖެހިފައިވާ 1،000އަށްވުރެ ގިނަ މީހުން އެ ޤައުމުގެ ބައެއް ސަރަޙައްދުތަކުން ފެނިފައިވާކަމަށެވެ.\nބަލި ފެތުރުމުގެ ބާރު 70 އިންސައްތައަށް ގަދަ ވައިރަހުގެ ބާވަތެއް އިނގިރޭސިވިލާތުން ފެނިފައިވާއިރު ދެކުނު އެފުރިކާއާއި ނައިޖީރިއާއިންވެސްވަނީ ބަދަލު އައިސްފައިވާ ވައިރަސްތަކެއް ފެނިފައެވެ.\nފަރަންސޭސިވިލާތުގައި މިހާތަނަށް 2.5 މިލިއަން މީހުންނަށް ކޯވިޑް-19 ޖެހި 62،427 މީހުންވަނީ މަރުވެފައެވެ.


SunOnline: Ondhigo gee muvazzafun thamreenu kuran villa college aa eku ebbas vejje\nއޮންދިގޯގެ މުވައްޒަފުން ތަމްރީނުކުރަން ވިލާ ކޮލެޖާއެކު އެއްބަސްވެއްޖެ\nއައިޝަތު ފަރީޙާ 23 Feb 2021, 14:39\nފެބްރުއަރީ 23، 2021: އޮންދިގޯ އާއި ވިލާ ކޮލެޖްއާއި ދެމެދު އެމްއޯޔޫއެއްގައި ސޮއިކުރުމަށް ބޭއްވި ހަލްފާގެ ތެރެއިން -- ސަން ފޮޓޯ/ ފަޔާޒު މޫސާ\nއޮންދިގޯގެ މުވައްޒަފުން ތަމްރީނު ކުރުމަށް ވިލާ ކޮލެޖާ އެކު އެމްއޯޔޫއެއްގައި ސޮއިކޮށްފި އެވެ.\nމިއަދު އޮންދިގޯގެ ޓްރޭނިން ރޫމްގައި ބޭއްވި ރަސްމިއްޔާތެއްގައި އޮންދިގޯގެ ފަރާތުން އެއްބަސްވުމުގައި ސޮއިކުރެއްވީ ޗެއާމަން އަދި މެނޭޖިން ޑިރެކްޓަރު މުހައްމަދު ޖުނައިދެވެ. ވިލާ ކޮލެޖުގެ ފަރާތުން ސޮއިކުރެއްވީ ޑެޕިއުޓީ ވައިސް ރެކްޓަރު، ރިސާޗު އެންޑް އިނޮވޭޝަން ޑރ. މުހައްމަދު އާދިލެވެ.\nއޮންދިގޯ އާއި ވިލާ ކޮލެޖާ ދެމެދު ސޮއިކުރި އެމްއޯޔޫ އަކީ އޮންދިގޯގައި މަސައްކަތްކުރާ މުވައްޒަފުންނަށް ތަމްރީނާއި ތައުލީމު ދިނުމަށް ސޮއިކުރި އެއްބަސްވުމެކެވެ. އޮންދިގޯގެ މެނޭޖިން ޑިރެކްޓަރު ވިދާޅުވީ މިއީ އެ ކުންފުނި "ލާނިން ޕްލެޓްފޯމަކަށް" ބަދަލުކޮށް މުވައްޒަފުންގެ މެދުގައި ދަސްކުރުމުގެ ސަގާފަތް އާލާ ކުރުމުގެ މަސައްކަތުގެ ފެށުން ކަމަށެވެ.\nއޮންދިގޯގެ ޗެއާމަން ޖުނައިދު ވިދާޅުވީ މުވައްޒަފުން ތަމްރީނު ކުރުމަށް އެއްވެސް ފީ އެއް މުވައްޒަފުންގެ އަތުން ނުނަގާނެ ކަމަށެވެ.\n"އަޅުގަނޑުމެން އެގްރިމެންޓަކުވެސް ސޮޔެއް ނުކުރާނަން،" ޖުނައިދު ވިދާޅުވި އެވެ.\nމީގެ އިތުރުން ތަމްރީނު ކުރާ މުވައްޒަފުން ވަކި މުއްދަތަކަށް އޮންދިގޯ އަށް ހިދުމަތް ކުރުން ލާޒިމު ނުކުރާނެ ކަމަށާއި ނަމަވެސް ކުންފުނިން ވަކިވާނަމަވެސް، ފަށާ ތަމްރީނު ޕްރޮގްރާމު ނިންމައި ހުރަރާއި އިލްމު ފުރިހަމަކޮށްގެން ވަކިވުމަށް އިލްތިމާސް ކުރާ ކަމަށް ޖުނައިދު ވިދާޅުވި އެވެ.\nއެ ބައްދަލުވުމުގައި ވާހަކަ ދައްކަވަމުން އެ ކުންފުނީގެ ޖެނެރަލް މެނޭޖަރު ފާތުމަތު ދީނާ އަހުމަދު ވިދާޅުވީ އޮންދި ގޯ އަކީ މުވައްޒަފުން ކުރިއަރުވައި ތަރައްގީ ކުރުމުގެ ގިނަ މަސައްކަތްތަކެއް ކުރާ ކުންފުންޏެއް ކަމަށެވެ. އަދި ކުންފުނީގެ މެނޭޖިން ޑިރެކްޓަރުގެ މުޅި ފޯކަސް އަކީ މުވައްޒަފުންނަކީ މަސައްކަތުގައި ސްކިލްފުލް ބަޔަކަށް ހެދުން ކަމަށެވެ.\n"ކޮމްޕޮސިޓް" ފުޅިއަށް ބަދަލުކުރަން ވިލާ ގޭހުގެ ޕްރޮމޯޝަނެއް


ސިޔާސަތަކީ ކޮބާ؟ – DhiSalafiyyah\nސިޔާސަތޭ ކިޔައިގެން އެކިމީހުން އެކި ވާހަކަތައް ދައްކަމުންދާއިރު، “ސިޔާސަތު” މިލަފްޒަކީ ޢަރަބި ބަހުގެ ލަފްޒެއްކަން އެނގެނީ އަޅުގަނޑުމެންގެ ތެރެއިން ކިތައް މީހުންނަށްތޯއެވެ؟\nޢަރަބި ބަހުގައި ލުޣަވީ ގޮތުން ސިޔާސަތުގެ މާނައަކީ ކަންކަން ރާވާ ހިންގުމެވެ. އަދި އިޞްޠިލާޙީގޮތުން ސިޔާސަތަކީ: “ވެރިކަން ކުރުމުގެ ނިޒާމާއި، ވެރިކަމަށް މީހަކު އިސްކުރެވޭ ގޮތާއި، ޙާކިމާގެ މައްޗަށްވާ ޙައްޤުތަކާއި ވާޖިބުތަކާއި، ރައްޔިތުންގެ މައްޗަށްވާ ޙައްޤުތަކާއި ވާޖިބުތަކާއި، ޙާކިމާއާއި ރައްޔިތުންނާއި ދެމެދުގައި އޮންނަ ގުޅުމާއި އަދި އަމާންކަމުގެ ޙާލަތާއި ހަނގުރާމައިގެ ޙާލަތުގައި ޤައުމުތަކުގެ މެދުގައި އޮންނަ ގުޅުމަށް ކިޔާ ނަމެކެވެ.”\nމިލަފްޒު ކީރިތި ނަބިއްޔާ صلّى الله عليه وسلّمގެ ޙަދީޘްފުޅެއްގައިވެސް ވާރިދުވެފައިވެއެވެ. އެކަލޭގެފާނު ޙަދީޘްފުޅުކުރައްވާފައި ވެއެވެ:\n“كَانَتْ بَنُو إِسْرَائِيلَ تَسُوسُهُمُ الْأَنْبِيَاءُ كُلَّمَا هَلَكَ نَبِيٌّ خَلَفَهُ نَبِيٌّ ، وَإِنَّهُ لَا نَبِيَّ بَعْدِي” (رواه البخاري ومسلم وغيرهما).\nމާނައީ: “ބަނޫ އިސްރާއީލް ބާގައިގެ މީހުންގެ ސިޔާސަތުތައް ހިންގަވާކަމުގައިވީ ނަބީބޭބޭކަލުންނެވެ. އެއްނަބިއްޔަކު އަވަހާރަވެވަޑައިގަތުމުން އަނެއްކާ އޭގެފަހުން އެހެން ނަބިއްޔަކު ވަޑައިގަންނަވައެވެ. އަދި ދަންނާށެވެ. ހަމަކަށަވަރުން ތިމަންކަލޭގެފާނަށްފަހު އެހެން އެއްވެސް ނަބީބޭކަލަކު ނުވެއެވެ.”\nޤައުމެއްގައި ރަނގަޅު ސިޔާސަތެއް އޮތުމުގެ ބޭނުމަކީ، އެޤައުމެއްގައި ދިރިއުޅެމުންދާ މުވާޠިނުން (ރައްޔިތުން) ސުލްޙަމަސަލަސް ކަމާއިއެކު އަމާން އޮމާން ފާގަތި ދިރިއުޅުމެއް އުޅުމެވެ. އަދި އެބައިމީހުންގެ މެދުގައި އުފެދޭ އެންމެހައި މައްސަލަތަކާއި ދެބަސްވުންތަކުގައި އެންމެ ޢަދުލުވެރިގޮތަށް ޙުކުމްކޮށް، އިޞްލާޙީ މުޖްތަމަޢުއެއް ބިނާވެފައި އޮތުމެވެ. އާދެ އިސްލާމްދީން ބާއްވާލެއްވުނީ މިކަމަށްޓަކައެވެ. އެއީ އަޅުތަކުންގެ އަޅުވެތިކަމުން މީސްތަކުން ނެރެ، އަޅުތަކުންގެ ވެރި އެއްކައުވަންތަ އިލާހަށް އަޅުކަން ކުރުމަށެވެ. އަދި މީސްތަކުންގެ ޢަޤީދާއާއި، ނަފްސާއި، ނަސްލާއި މުދަލާއި އަބުރު ހިމާޔަތްކޮށް ރައްކާތެރިކޮށްދިނުމަށް ޓަކައެވެ.\nމިއުއްމަތުގެ ދަންނަބޭކަލުންގެ ތެރެއިން ބޮޑު ޢާލިމެއް ކަމުގައިވާ الإمام الشَّاطِبِي رحمه الله އެކަލޭގެފާނުގެ “އަލްމުވާފަޤާތު” އޭ ކިޔުނުފޮތުގައި ބަޔާންކޮށްފައިވެއެވެ. “މުޅި އުއްމަތާއި އަދި ހުރިހާ މިއްލަތްތައްވެސް އިއްތިފާޤުވެފައިވާ ގޮތުގައި އިސްލާމީ ޝަރީޢަތް ބާއްވާލެއްވުނީ މައިގަނޑު ފަސް ކަމެއް ރައްކާތެރިކުރުމަށްޓަކައެވެ. އެއީ: 1. ދީން، 2. ނަފްސު، 3. ނަސްލު، 4. މުދާ، އަދި 5. ބުއްދި، މިފަސް ކަންތަކެވެ.”\nއިސްލާމްދީން މީސްތަކުންނަށް ގޮވާލަނީ އެއްކައުވަންތަ ﷲ އަށް ބިރުވެތިވެ ތަޤްވާވެރި ވުމަށެވެ. ފަރުޟު ވާޖިބު ކަންތައްތައް އަދާ ކުރުމަށާއި ނަހީކުރައްވާ ޙަރާމްކުރައްވާފައިވާ ކަންތައްތަކުން ދުރުހެލިވުމަށެވެ. އަދި އެންމެހައި ރިވެތި އަޚްލާޤުން އަޚްލާޤް ލިބިގަނެ އެންމެ ރިވެތި ގޮތަށް މުޢާމަލާތްތައް ބައްޓަންކުރުމަށެވެ. މިއަދު އަޅުގަނޑުމެންނަށް މިކަންކަން އުނގަންނައިދީ ފޯރުކޮށްދެއްވަން ތިއްބެވީ ނަބީބޭކަލުންގެ ވާރުތަވެރިންކަމުގައިވާ ދީނުގެ ޢިލްމުވެރިންނެވެ. އެބޭކަލުން ކީރިތި ޤުރްއާނާއި ސުންނަތުން، މީސްތަކުންނަށް މިކަންތައްތައް ހަނދުމަކޮށްދިނުމުން މީސްތަކުންގެ ހިތްތަކަށް ތަޤްވާވެރިކަންވަދެ ދީނުގައި އަންގަވާފައިވާ ގޮތަށް ޢަމަލުތައް ސީދާކޮށް ނަހީކުރައްވާފައިވާ ކަންކަމުން ދުރުހެލިވެގަތުމަށް މަސައްކަތްކުރެއެވެ. ނަތީޖާއަކީ އޭގެ ސަބަބުން ވައްކަން ކުރުމާއި މަގުފޭރުމާއި ޒިނޭކުރުމާއި މާރާމާރީ ހިންގައި މީހުން މެރުންފަދަ ފާފަތަކުން މީސްތަކުން ދުރުހެލިވެގަތުމެވެ. ރިބާއާއި އަދި އެނޫންވެސް ޙަރާމް ވިޔަފާރިތަކުން އެއްކިބާވެ ދުރުހެލިވެއެވެ. އާދެ ސިޔާސަތޭ އަޅުގަނޑުމެން މިކިޔަނީ މިކަންކަމަށް ނޫންތޯއެވެ؟ އިޖްތިމާޢީ، އިޤްތިޞާދީ އަދި މިފަދަ ހުރިހާ ކަމެއް ހަމަމަގަށް އަޅުވައި ހިންގުމަށް ނޫންތޯއެވެ؟ އެކަން އިސްލާމްދީނުގައި މިވަނީ ބަޔާންވެފައެވެ. މިއަށްވުރެ ވަކިންބޮޑު ސިޔާސަތަކީ ފަހެ ކޮބައިތޯއެވެ؟\nމީގެން އަޅުގަނޑުމެންނަށް އެނގިގެންދަނީ، ދީނީ ޢިލްމުވެރިން ސިޔާސީވެގެން ނުވާނޭކަމަށް ބަޔަކު ކިތަންމެ ވަރަކަށް ދަޢުވާކޮށް ބުނަމުންދިޔަ ކަމުގައިވީނަމަވެސް އެއީ ބާޠިލް ދަޢުވާއެއްކަމެވެ. ކިއެއްހެއްޔެވެ، ޤުރްއާނާއި ސުންނަތުގެ ވާހަކަ ދެއްކުމަށްވުރެ ވަކިބޮޑު ސިޔާސަތެއް ނުވެއެވެ.\nއިސްލާމްދީނުގެ ސިޔާސަތާއި ޑިމޮކްރަސީގެ ސިޔާސަތުގެ ތަފާތު!\nމިލިޔުމުގެ ކުރީގެ ބައިތަކުގައި އަޅުގަނޑު ވާނީ އިސްލާމްދީނުގައި ސިޔާސަތަކީ ކޮބައިކަމާއިމެދު ކޮންމެވެސް މިންވަރަކަށް އަލިއަޅުވާލާފައެވެ. އެހެންކަމުން ދެން މިތަނުގައި އަލިއަޅުވާލަން ޤަޞްދު މިކުރަނީ ޑިމޮކްރަސީގެ ނަޒަރިއްޔާތުގައި ސިޔާސަތު މާނަ ކުރެވޭ ގޮތެވެ.\nއާދެ މިއަދު އަޅުގަނޑުމެންނަށް ވަރަށް ގިނައިން، ޑިމޮކްރެޓިސްޓް ސިޔާސީ ބޭބޭފުޅުން އެކިއެކި ކަންކަމުގައި ޙަޤީޤަތާއި ޚިލާފަށް އެތައް ވާހަކަތަކެއް ދެއްކުމަށްފަހު އެވާހަކަތައް ފޫބެއްދުމަށްޓަކައި، އެއީ ސިޔާސީ ގޮތުން ތިމަންނަ ބުނި އެއްޗެކޭ ވިދާޅުވާތީ އަޑުއިވެއެވެ.\nކޮންމެއަކަސް ޑިމޮކްރަސީއަށް ގޮވާލާ އެބޭބޭފުޅުންގެ ބަހުންނާއި ޢަމަލުން ސިޔާސަތު މާނަ ކުރައްވަމުން އެގެންދަވަނީ ސިޔާސަތަކީ ދޮގާއި މަކަރާއި ޙީލަތް ހެދުން ކަމެވެ. އޮޅުވާލުމާއި ޚިޔާނާތްތެރިވުން ކަމެވެ.


L. Gan hospital ge thin mashrooehgai soi kohffi\nގަމު ހޮސްޕިޓަލުގެ ތިން މަޝްރޫއެއްގައި ސޮއިކޮށްފި\nމިއަދު ކުރިއަށްގެންދިޔަ ސޮއި ކުރުމުގެ ރަސްމިއްޔާތުގައި ހެލްތު މިނިސްޓަރު ވާހަކަދައްކަވަނީ -- ފޮޓޯ: ހެލްތު މިނިސްޓްރީ\nލ. ގަމު ހޮސްޕިޓަލުގެ ތިން މަޝްރޫއެއްގެ އެއްބަސްވުމުގައި ސޮއި ކޮށްފި އެވެ.\nހެލްތު މިނިސްޓްރީގައި މިއަދު ކުރިއަށްގެންދިޔަ ރަސްމިއްޔާތުގައި ސޮއިކޮށްފައިވަނީ ލ. ގަން ރީޖަނަލް ހޮސްޕިޓަލުގައި ޕަވަ ހައުސްއެއް އިމާރާތް ކުރުމަށާއި އެ ހޮސްޕިޓަލުގެ އާ ވިންގު ޑިޒައިންކުރުމުގެ އިތުރުން އެ ހޮސްޕިޓަލުގެ ވޯޑުތައް އެއާކޮންޑިޝަން ކުރުމަށެވެ.\nހެލްތު މިނިސްޓްރީން ބުނި ގޮތުގައި ޕަވަ ހައުސް އިމާރާތް ކުރުން ހަވާލުކޮށްފައިވަނީ އައިރިން އެންޓަޕްރައިސަސް ޕްރައިވެޓް ލިމިޓެޑާ 67 ދުވަހުގެ މުއްދަތަކަށެވެ.\nގަމު ހޮސްޕިޓަލުގެ އާ ވިންގް ޑިޒައިންކޮށް ކުރެހުންތަކާއި ބިލް އޮފް ކުއަންޓިޓީ ހަދަން ހަވާލުކޮށްފައިވަނީ ރިޔަން ޕްރައިވެޓް ލިމިޓެޑް އާއެވެ. މި މަސައްކަތް ނިންމުމަށް 40 ދުވަސް ދީފައި ވެ އެވެ. އަދި ހޮސްޕިޓަލުގެ އާ ވިންގުގެ ވޯޑުތައް އޭސީ ކުރުމަށް ހަވާލުކޮށްފައިވަނީ ޕްރައިވެޓް ކުންފުނި ޕްރޯ އޭސީ އެންޑް އިންޖިނިއަރިންގް އާއެވެ. މި މަސައްކަތަށް 120 ދުވަސް ދީފައިވެ އެވެ.\nމީގެ އިތުރުންވެސް ދެ ރީޖަނަލް ހޮސްޕިޓަލެއްގެ ވޯޑުތައް އޭސީ ކުރުމަށް މިއަދު ސޮއި ކުރި އެވެ. އެގޮތުން، ގދ. ތިނަދޫގެ އަބްދުއް ސަމަދު މެމޯރިއަލް ހޮސްޕިޓަލާއި ރ. އުނގޫފާރު ރީޖަނަލް ހޮސްޕިޓަލްވެސް މިއަދު ސޮއި ކުރި އެއްބަސްވުންތަކުގައި ހިމެނެ އެެވެ.\nތިނަދޫ ހޮސްޕިޓަލުގެ ވޯޑުތައް އޭސީ ކުރަން 90 ދުވަސް ދީފައިވާއިރު އުނގޫފާރު ހޮސްޕިޓަލުގެ މަސައްކަތް ނިންމަން ދީފައިވަނީ 120 ދުވަހެވެ.\nގދ. ތިނަދޫ ލ. ގަން އުނގޫފާރު + ހެލްތް މިނިސްޓަރު އަބްދުﷲ އަމީން\nފަސް ރީޖަނަލް ހޮސްޕިޓަލަކަށް ހެލްތް އޮފިސަރުން ހޯދަނީ\nތިން ހޮސްޕިޓަލަކަށް ސްޕެޝަލިސްޓް ޑޮކްޓަރުން ހޯދަނީ\nހަނި ވޯޓަކުން ގަން ހޮސްޕިޓަލުގެ މައްސަލަ ކޮމިޓީއަށް


"India out" Dhen vaanee kihineh?\nމިނިވަންކަން ގެއްލޭ މަންޒަރު ފެންނަމުންދާ ކަމަށް ބުނެ ވަރުގަދަ ގައުމީ ކެންޕެއިނެއް ކުރިއަށް ގެންދަން ނިންމާ އެކަން އިދިކޮޅު ޕްރޮގްރެސިވް ކޮންގްރެސް ކޯލިޝަނުން އިއުލާނު ކުރީ މިދިޔަ އަހަރުގެ ޖުލައި މަހުގެ ފަހު ހަފުތާގައެވެ. "މިނިވަންކަމުގެ ދިފާއުގައި - ދިވެހީން" ނަމުގައި ހިންގަން ނިންމި ކެންޕެއިންގެ ދައުވަތު އެމްޑީޕީ ފިޔަވައި އެހެން ބޮޑެތި ހުރިހާ ޕާޓީތަކަށް ދިނެވެ. ނަމަވެސް އެއީ ސިޔާސީ މަސައްކަތެއް ކަމަށް ގަބޫލުކޮށް ސަރުކާރު ކޯލިޝަންގައި އޮތް އަދާލަތާއި ޖުމްހޫރީ ޕާޓީ އަދި އެމްއާރްއެމުން ވެސް އައިކޮޅަށް ދައުވަތު ފޮނުވާލި އެވެ. އޭގެ ފަހަށް "މިނިވަންކަމުގެ ދިފާއުގައި - ދިވެހީން" ނަމުގައި ހިންގަން ފެށި ކެންޕެއިން "އިންޑިއާ އައުޓް" ގެ ނަމަށް ބަދަލުވެ، ފުޅާވެ ބޮޑުވެގެން ދިޔައެވެ.\nކެންޕެއިންގެ މައިގަނޑު އަމާޒެއް ކަމަށް ޕީޕީއެމް އާއި ޕީއެންސީން ބުނަމުން އައީ ރާއްޖޭގައި އިންޑިއާގެ ސިފައިން ތިބޭ ތިބުން ނިމުމަކަށް ގެނައުމެވެ. އެކަމުގެ ސަބަބުން ރާއްޖޭގެ މިނިވަން ކަމާއި އިސްތިގުލާލަށް ބޮޑު ނުރައްކަލެއް އޮތުމެވެ. އެއާއެކު މާލެ އާއި އަތޮޅުތެރޭގައި އެ ކެންޕެއިން ފެށުނެވެ.\n"އިންޑިއާ އައުޓް" ކެންޕެއިން ފެށުމާއެކު ސަރުކާރުން އިނގިރޭސި ބަހުން ބަޔާނެއް ނެރުނެވެ. ސަރުކާރުންގެ ނަޒަރުގައި އެއީ މަދު ބަޔަކު ހިންގާ ސިޔާސީ ހަރަކާތެވެ. އަދި އެއީ ރާއްޖެ-އިންޑިއާ ގުޅުން ހީނަރުކުރަން ކުރާ މަަސައްކަތެއް ކަމަށް ބުންޏެވެ. "ބޮޓުން" ތަކެއް ހިންގާ ކެންޕެއިނެއްގެ ގޮތުގައި ވެސް ސިފަ ކުރިއެވެ. ދައުލަތުގެ އިސްވެރިން ގެންދެވީ އެ ހަރަކާތުގެ މައުލޫމާތު ސަރުކާރުން ބޭނުންވާ ގޮތަށް ބައިނަލްއަގްވާމީ ދުނިޔޭގައި ފަތުރަމުންނެވެ. ބޭރަށް ކުރައްވާ ދަތުރުފުޅުތަކުގައި ވަރަށް ބޮޑު އިސްކަމެއް ދެއްވައިގެން އެ މައުލޫމާތު ހިއްސާ ކުރައްވައެވެ.\n"އިންޑިއާ އައުޓް" ހަރަކާތް އާދައިގެ ގޮތެއްގައި ކުރިއަށް ދަނިކޮށް މިދިއަ އަހަރުގެ ނޮވެންބަރުގެ ފަހު ދުވަހު އިދިކޮޅު ލީޑަރު އަބްދުﷲ ޔާމީން އަބްދުލްގައްޔޫމް ޖަލު ހުކުމުން މިނިވަންވެވަޑައިގަތެވެ. މިނިވަންވެވަޑައިގެންތާ 72 ގަޑިއިރުގެ ތެރޭގައި ކާނިވާ ސަރަހައްދުގައި ވަރަށް ބޮޑު ރެލީއެއް ކުރިއަށް ގެންދެވި އެވެ. އެ ރެލީގައި ރައީސް ޔާމީން ވަނީ ދޮޅުގަޑިއިރުގެ ތަގުރީރެއް ދެއްވާފަ އެވެ. އެ ތަގުރީރު ވެގެން ދިޔައީ އިދިކޮޅުގެ "އިންޑިއާ އައުޓް" ކެންޕެއިންގެ ފޮރުވިފައިވާ ވަރަށް ގިނަ ކަންކަން ތަފްސީލުކޮށް ހާމަކޮށްދެއްވި ތަގުރީރަކަށެވެ. "އިންޑިއާ އައުޓް" ކެންޕެއިނަކީ އެމަނިކުފާނުގެ ސީދާ އިރުޝާދަށް ފެށުނު ހަރަކާތެއް ކަމަށާ އެންމެ އިސްކަން ދެއްވަނީވެސް އެ ކެންޕެއިން ވަރުގަދަކޮށް ފުޅާކުރައްވާން ކަމަށް ވިދާޅުވިއެވެ. ރާއްޖޭގައި މިހާތަނަށް ހިންގޭނެ އެންމެ ވަރުގަދަ ކެންޕެއިނަށް ހައްދަވަން ބޭނުންފުޅުވާ ކަަމަށްވެސް ވިދާޅުވިއެވެ. އަދި އެ ކެންޕެއިންގައި އަމަލީ ގޮތުން އެންމެ އިސްކޮށް ދެން ހުންނަވާނީ ވެސް އެމަނިކުފާނު ކަމަށް ވިދާޅުވިއެވެ.\nއޭގެ ފަހަށް ވަރަށް ހަރުއަޑުފުޅުން ވިދާޅުވީ އިންޑިއާގެ އަސްކަރިއްޔާއަށް ރާއްޖޭގައި ޖާގަ ނެތް ކަމަށެވެ. އިންޑިއާ ސިފައިންގެ އެންމެ މީހެއްގެ ހަމަ އެންމެ ބޫޓް ކިބައެއްވެސް ރާއްޖޭގައި ހުރެގެން ނުވާނެ ކަމަށެވެ. މިއީ ރާއްޖޭގެ އެންމެ ގިނަ ބަޔަކު ތަމްސީލު ކުރާ ލީޑަރުގެ ހައިސިއްޔަތުން ގޮވާލާ ގޮވާލުމެއް ކަމަށްވެސް ވިދާޅުވިއެވެ. އެ ފަހުން ރާއްޖޭގެ ހަތް ރަށެއްގައި ވަރުގަދަ އިހުތިޖާޖެއް ހިންގެވިއެވެ. މާލޭގައި ބާއްވަން މަސައްކަތް ކުރި ހަރަކާތް ސަރުކާރުން ހުއްޓުވީއެވެ. ނަމަވެސް އެ ހަރަކާތް މަޑުޖައްސާ ނުލާ އެކި ގޮތްގޮތަށް ކުރިއަށް ގެންދެވިއެވެ.\nއެންމެ ފަހުން ވެރިރަށުގެ މަލަމައްޗަށް މިހާރު ބަދަލުވެފައި އޮތް މާލޭގެ އިރުމަތީ ކޮޅުގައިވާ ރައީސް ޔާމީންގެ އުސްކޮށް ހައްދަވާފައިވާ ގެކޮޅާއި ޕީޕީއެމް އޮފީސް ހިންގާ އިމާރާތުގައި "އިންޑިއާ އައުޓް" ލިޔެފައިވާ ބޮޑު ދެ ބެނާ ދެމިއެވެ. މާލޭގެ އެކި ސަރަހައްދުތަކުގައިވެސް އެފަދަ ބެނާތައް ދެމުމުގެ މަސައްކަތް ފެށިއެވެ. ދެ އިމާރާތުގައި ދެމި ބެނާ ހުޅުލެ އާއި މާލެ ގުޅުވާލި ބްރިޖުން އަންނަ އިރު ސާފުކޮށް ފެނެއެވެ. އެހެން ކަމުން ރާއްޖެއިން ފުރަތަމަ ކިޔާ މަރުހަބާގެ މަންޒަރުތަކުގެ ތެރޭގައި އެ މަންޒަރުތައް ހިމެނިގެން ދިޔައެވެ.\nއިންޑިއާ އައުޓް ބެނާތައް ނަގާތީ އިދިކޮޅު ސަޕޯޓަރުން އަޑުއުފުލަނީ -- އަވަސް ފޮޓޯ\n"އިންޑިއާ އައުޓް" ބެނާ ދެމި މައްސަލާގައި ބުދަ ދުވަހު އޮތް މަޖިލީހުގެ ޖަލްސާގައި ރައީސް ނަޝީދު ވާހަކަ ދެއްކިއެވެ. އެމަނިކުފާނު ވިދާޅުވީ އެއީ ކުރެއްވޭނެ ކަމެއް ނޫން ކަމަށެވެ. އެ ކަމަށް ޖާގަ ދެއްވައިގެން ތިއްބަވައިގެން ނުވާނެ ކަމަށެވެ. ދަމާފައިވާ ބެނާތައް ނަގަންވެސް ފުލުހުންނަށް އިރުޝާދު ދެއްވިއެވެ.\nބުދަ ދުވަހުގެ ފުލުހުން ވަނީ ބެނޭ ހަރުކޮށްފައިވާ ގޭގޭގެ ވެރީންނަށް އެ ބެނާތައް ނަގަން އަންގާފައެވެ. އެއީ ރާއްޖެ-އިންޑިއާ ގުޅުން ހީނަރުކުރާ ކަމެއް ކަމަށް އެންގިއެވެ. ގޭގޭގެ ވެރީން އެކަން ނުކުރެއްވުމުން ބުރާސްފަތި ވިލޭރޭގެ ފަތިހު ކޯޓް އަމުރެއް ހޯދާ ބެނާތައް ނެގުމުގެ މަސައްކަތް ފުލުހުން ފެށިއެވެ. ކްރިމިނަލް ކޯޓްގެ ފަނޑިޔާރު މިސްބާހު އެ އަމުރު ނެރެދެއްވީ ފަތިސް ނަމާދަށް ބަންގި ގޮވަމުން ދަނިކޮށެވެ.\nއަމުރު ތަންފީޒު ކުރުމުގެ މަސައްކަތް ފެށިއިރު ބުދަ ދުވަހުގެ ރޭ ގައުމީ ސަލާމަތާބެހޭ މަޖިލީހުން އޮތީ ވަރުގަދަ ނިންމުމެއް ނިންމާފައެވެ. އެއީ އިންޑިއާ އައުޓް ކެމްޕޭނުގެ ސަބަބުން ގައުމީ ސަލާމަތަށް ނުރައްކާވާ ކަމަށެވެ. އެކަން ހާމަކޮށް ރައީސުލްޖުމްހޫރިއްޔާ ވަނީ އިއްޔެ ގަރާރެއްވެސް ނެރުއްވާފައެވެ.\nއިދިކޮޅު ކޯލިޝަނުން ހިންގާ އިންޑިއާ އައުޓް ކެމްޕޭނުގެ ސަބަބުން އިންޑިއާއާއި ރާއްޖެއާ ދެމެދު އޮތް ޒަމާންވީ ގުޅުމަށާއި، ރާއްޖޭގެ ތަރައްގީއަށާއި އަދި މި ސަރަހައްދުގެ ސަލާމަތާއި ހަމަޖެހުމަށް ހުރަސްއެޅިގެންދާ ކަމެއް ކަމަށް އެ ގަރާރުގައި ރައީސް ވަނީ ފާހަގަކުރައްވައިފަ އެވެ. އެ ގަރާރުގައި ބަޔާން ކުރައްވާފައިވާ ގޮތުގައި، މިއީ އެންމެހާ ބައިނަލްއަގްވާމީ މުއާހަދާތަކާ ވެސް ދެކޮޅު ހަރަކާތެކެވެ.\nމި ހަރަކާތުގެ ސަބަބުން ރާއްޖޭގެ އަމަންއަމާންކަން ނަގައިލައި، ރާއްޖޭގެ އިގްތިސޯދީ ރައްކާތެރިކަމާއި އިޖުތިމާއީ ނިޒާމުތަކަށް ބޮޑު ބުރައެއް އުފުލަން ޖެހޭނެ ކަމެއް ކަމަށް ގަބޫލުކުރެއްވޭ ކަމަށް ވެސް ރައީސް ވަނީ ފާހަގަކުރައްވައިފަ އެވެ. އަދި ވަކިން ހާއްސަކޮށް ބައިނަލްއަގްވާމީ މައިދާނުގައި ރާއްޖެ އެކަހެރިވެ، އިތުބާރު ގެއްލި އަދި ދައުލަތުން ގެންގުޅެމުން އަންނަ ހާރިޖީ ސިޔާސަތުތައް ރޫޅުމުގެ އިތުރުން، ރާއްޖޭގެ މިނިވަންކަމާއި ސިޔާދަތާއި އިސްތިގުލާލަށް ނުރައްކާ ކުރިމަތިވެދާނެ ކަމަށް ވެސް ވެއެވެ.\nމި ކެމްޕޭނު ނުހުއްޓެއްޖެނަމަ ރާއްޖޭގެ ރައްޔިތުންނަށް ނުރައްކަލެއް ކުރިމަތިވެދާނެ ކަމަށާއި، ފޫނުބެއްދޭނެވަރުގެ ބޮޑު ގެއްލުމެއް ވެސް ލިބިދާނެ ކަމަށް މި ގަރާރުގައި ވެއެވެ.\n"ގައުމީ ސަލާމަތަށް ނުރައްކާވާފަދަ ކޮންމެ ހަރަކާތަކީ ދިވެހި ސަރުކާރުން އެ ކަމެއް ހުއްޓުވަންޖެހޭނެ ކަމެއްކަމުގައި ވާތީ، ދިވެހި ދައުލަތުގެ ފުދުންތެރިކަމާއި ފާގަތިކަމަށާއި ރާއްޖޭގެ ގައުމީ ސަލާމަތަށް ކުރާ ނޭދެވޭ ކޮންމެ އަސަރަކީ، ދިވެހި ކޮންމެ ރައްޔިތަކަށް ލިބިގެންދާނެ އަނިޔާއެއްކަމުގައި ފާހަގަކޮށް، އެއްވެސް ޖާއިޒު މަގުސަދެއް ނެތި ސިޔާސީ ބޭނުމެއްގައި ވަކި ގައުމަކާ ދެކޮޅަށް ރާވައިގެން ހިންގާ ކެމްޕޭނުތަކަކީ ގައުމީ ސަލާމަތާ ގުޅުންހުރި އަދި ނުރައްކާ އޮތް ކަމެއް ކަމަށާއި، ވަކިވަކި ގައުމުތަކާ ދެކޮޅަށް ނުފުރަތު އުފެއްދުމަށް ހިންގޭ މިފަދަ ހަރަކާތްތަކަކީ ގާނޫނު ތަންފީޒުކުރާ އިދާރާތަކުން ހުއްޓުވަން ޖެހޭނެ ކަމެއް ކަމުގައި ކަނޑައެޅުމަށް ގައުމީ ސަލާމަތާބެހޭ މަޖިލީހުން ކަނޑައަޅައިފައިވޭ،" ރައީސް ނެރުއްވާފައިވާ ރިޔާސީ ގަރާރުގައި ވެ އެވެ.\nރައީސް އިބްރާހިމް މުހައްމަދު ސޯލިހު އަދި އިންޑިއާގެ ބޮޑުވަޒީރު މޯދީ--\nއެއާއެކު ފުލުހުން ވަނީ ހުރަފަ އާއި ދޫވެއްސަށް ވަދެ އެ ބެނާތައް ނަގައިގެން ގޮސްފައެވެ. މި މައްސަލަ ކޯޓަށް ހުށައަޅަން އިދިކޮޅު ކޯލިޝަނުން ވަނީ ނިންމާފައެވެ. ކޯލިޝަނުން ބުނާ ގޮތުން ރައީސް ގަރާރަކީ ބާތިލް ގަރާރެކެވެ. އަދި އެއީ ރައީސުލްޖުމްހޫރިއްޔާއަށް ލިބިވަޑައިގަންނަވާ ބާރުތަކުގެ ބޭރުން ކުރައްވާފައިވާ ކަމެކެވެ. އަނެއް ކޮޅުން މިއީ ހިޔާލު ފާޅުކުރުމުގެ މިނިވަން ކަމުގެ ހައްގަށް ސާފުކޮށް އަރައިގަތުމެކެވެ.\nނަމަވެސް ސަރުކާރުން މިކަން ދޮގު ކުރެއެވެ. އަވަސްއާ މައުލޫމާތު ހިއްސާ ކުރެއްވި ސަރުކާރުގެ ވެރިއަކު ވިދާޅުވި ގޮތުގައި "އިންޑިއާ އައުޓް" ހަރަކާތް އޮތީ ވަރަށް ނުރައްކާތެރި ހާލަތަށް ގެންގޮސްފައެވެ. އެ ހަރަކާތް މިހާރު ގޮސް އޮތް ހިސާބާއި ގެންދަން ރާއްވާފައި އޮތް ހިސާބުގެ ނުރައްކާ އަދި މާ ބޮޑެވެ. އެކަމުގެ އިންޓެލިޖެންސް ސައްހަ މަައުލޫމާތު ސަރުކާރުގައި އެބަ ހުއްޓެވެ.\nއެ ހަރަކާތް އިތުރަށް ފުޅާކޮށް ރާއްޖޭގައި އިންޑިއާގެ ރައްޔިތުންނަށް ދުއްތުރާކޮށް ނުރައްކާ ކުރަން ރާއްވާފައި ކަމަށް ސަރުކާރުން ބުނެއެވެ. އެކަމުން އިންޑިއާގައި ތިބި ދިވެހީންނާއި ޖުމްލަކޮށް މުޅި ރާއްޖެއަށް އޮތް ގެއްލުން ހުއްޓުވުމަކީ ސަރުކާރުގެ ޒިންމާ އެކެވެ. ގަރާރެއް ނެރުއްވާ އެ މަސައްކަތް ފެއްޓެވީ އެ ސަބަބާއި ގުޅިގެންނެވެ.\nއިދިކޮޅުން ދެކޭ ގޮތުގައި ބެނާއެއް ނަގަން މުޅި ދައުލަތް ތެދުވާން ޖެހުމަކީ ރާއްޖޭގައި އިންޑިއާގެ ނުރައްކާ އޮތް މިންވަރުގެ ސާފު ހެއްކެކެވެ. މަދު ވަގުތުކޮޅެއްގެ ތެރޭގައި ބެނާތައް ނެގުވީ އިންޑިއާގެ މަޖުބޫރުން ކަމަށްވެސް އިދިކޮޅުގެ ވެރީން ދެކެއެވެ. އެ މަސައްކަތަށް ކޮށް ނިންމަން އިންޑިއާއިންރާއްޖެއަށް ދިނީ 72 ގަޑިއިރުގެ ވަގުތުކޮޅެއް ކަމަށްވެސް ތުހުމަތު ކުރެއެވެ.\nގަރާރު ނެރުއްވި ހަބަރު ލިބިވަޑައިގަތުމުން އިދިކޮޅު ލީޑަރު އަބްދުﷲ ޔާމީނަށް ވިދާޅުވެވުނީ މިހެނެވެ. "ހާދަ ވަރަކަށް ދަށުވެފައޭ ދޯ،"\nރޭ ހަރުކުރި ބެނާ: މި ފަހަރު ބެނާގައި ސްޕެލްކޮށްފައި ވަނީ ތަފާތުކޮށް --\nކޮންމެ އަކަށް "އިންޑިއާ އައުޓު" ކެންޕޭންގެ މައްސަލަ މިވަނީ އެހެން ލެވެލްއަކަށް އުފުލިފައެވެ. މި މައްސަލާގައި ޝަރިއްޔަތުން ނިންމާ ގޮތެއް ވަރަށް ޝައުގުވެރިވާނެ އެވެ. އަދި ސަރުކާރުން އަމަލު ކުރާ ގޮތަކާއި އިދިކޮޅުން ދެން އަމަލު ކުރާ ގޮތަކުން މައްސަލަ އިތުރަށް ފުޅާވެ ބޮޑުވާނެ އެވެ. ހީވެސް ނުކުރާ ވަރުގެ ބޮޑު ސިޔާސީ ހަލަބޮލި ކަމެއްގެ ތެރެއަށް ގައުމު ވެއްޓިގެން ހިނގައިދާނެ އެވެ.\nއިދިކޮޅުން ވަނީ "އިންޑިއާ އައުޓް" ހަރަކާތް ނުހުއްޓާނެ ކަމަށް ބުނެފައެވެ. އެ ހަރަކާތް ފުޅާކޮށް އިތުރަށް ވަރުގަދަ ކުރާނެ ކަމަށެވެ. ގަރާރު ނެރެ އިންޒާރު ދީފައި ވަނިކޮށް ރޭ ވަނީ އައު ބެނާއެއް ދަމާފައެވެ. މި ފަހަރު ބެނާ ދަމާފައިވަނީ ކުރީން "އިންޑިއާ އައުޓް" ލިޔާ ގޮތް -- ސްޕެލް ކުރާ ގޮތް -- ތަފާތު ކޮށެވެ. އެއީވެސް ގާނޫނީ ގޮތުން ފިޔަވަޅު އެޅުމުގެ ފުރުސަތު ހަނިކުރުމަށް ކުރި ކަމެއް ކަމަށް ބެލެވެއެވެ.\nއަނެއް ކޮޅުން ސަރުކާރު އެ ވަނީ އެންމެ ފަހުގެ ހަތިޔާރު އުފުލާފައެވެ. ރައީސްގެ ގަރާރާއެކު "އިންޑިއާ އައުޓް" ހަރަކާތަކީ ގައުމީ ސަލާމަތަށް ނުރައްކާ ހަރަކާތެއް ކަމަށް ރަސްމީ ގޮތުން ކަނޑައެޅުނީ އެވެ. އެ ގަރާރުގައި ވަނީ ހަރަކާތްތައް ހުއްޓުވުމަށް ކަނޑައަޅައި އެކަން ތަންފީޒުކުރުމަށް ކަމާބެހޭ އިދާރާތަކަށް އަންގާފައެވެ. އެހެންވީމަ ދެން މި ހަރަކާތަށް އެއްވެސް ފުރުސަތެއް ދޭނެ ކަމަކަށް ނުބެލެވެއެވެ.\nރައީސް އަބްދުﷲ ޔާމީން އިންޑިއާ ރައީސް އިބްރާހިމް މުހައްމަދު ސޯލިހު + ޕީޕީއެމް އިދިކޮޅު ފަރާތްތައް ޕީޕަލްސް ނޭޝަނަލް ކޮންގްރެސް - ޕީއެންސީ ދިވެހި އިންޑިއާގެ ގުޅުން


Hulhumale beach gai cafe hingan anehkaa mashvaraa\nހުޅުމާލެ ބީޗުގައި ކެފޭ ހިންގަން އަނެއްކާ މަޝްވަރާ\nހުޅުމާލޭ ބީޗްގައި ކުރިން ކެފޭ ހިންގިއިރު. އަނެއްކާވެސް އެ ސަރަހައްދުގައި ކެފޭ ހިންގަން ބޭނުންވާތީ މާލެ ސިޓީ ކައުންސިލުން ވަނީ އެޗްޑީސީއާ އެކު އެކަމުގެ މަޝްވަރާތައް ފަށާފައި -- ފޮޓޯ: އަވަސް\nކެފޭ ރެސްޓޯރެންޓް ތަކުން ހުޅުމާލޭގެ ބީޗް ސަރަހައްދުގައި ވިޔަފާރި ކުރަން އަނެއްކާ ވެސް ހުއްދަ ދޭން މަޝްވަރާ ކޮށްފި އެވެ.\nއަވަސް އަށް މައުލޫމާތު ދެއްވަމުން މާލެ ސިޓީ ކައުންސިލްގައި ހުޅުމާލެ ތަމްސީލް ކުރައްވާ ކައުންސިލަރު އިބްރާހިމް ޝުޖާއު ވިދާޅުވީ ބީޗް ސަރަހައްދު އަލުން ހުޅުވާލުމަށް އެޗްޑީސީއާއެކު މަޝްވަރާ ކުރަމުން އަންނަ ކަމަށެވެ.\nބީޗް ސަރަހައްދު ވިޔަފާރިތަކަށް ހުޅުވާލުމާ ގުޅޭގޮތުން ގެސްޓް ހައުސްތަކާއި ވެސް މަޝްވަރާ ކުރެވިފައިވާ ކަމަށާއި ގޮތްތަކެއް ނިންމުމުގެ ކުރިން އާންމު ރައްޔިތުންގެ ހިޔާލުވެސް ފުޅާދާއިރާއެއްގައި ހޯއްދަވާނެ ކަމުގައިވެސް ޝުޖާއު ވަނީ މައުލޫމާތު ދެއްވާފަ އެވެ.\n"ހުޅުމާލެ އޮންނަނީ އެޗްޑީސީގެ އިހުތިސޯސްގެ ތެރޭގައި. އެހެންކަމުން އަޅުގަނޑުމެން ހުޅުމާލޭގައި ކޮންމެ ކަމެއް ކުރަން ބޭނުންވިޔަސް މިވަގުތު އެބަހުރި ދަތިތައް. އަޅުގަނޑުމެން ހުޅުމާލޭގެ ރައްޔިތުންނަށްޓަކައި ކިތަންމެ ރަނގަޅު ކަމެއް ކުރަން ބޭނުންވިޔަސް އެކަމެއް ކުރެވެން މި އޮންނަނީ އެޗްޑީސީ އާއި މަޝްވަރާކޮށްގެން. އެހެންވެ ހުޅުމާލޭގެ މުނިސިޕަލް ހުރިހާ ހިދުމަތެއްވެސް ސިޓީ ކައުންސިލްގެ ދަށަށް ގެނެވޭތޯ ވެސް އަޅުގަނޑުމެން މިދަނީ މަސައްކަތް ކުރަމުން" ސުޖާއު ވިދާޅުވި އެވެ.\nހުޅުމާލޭގެ ބީޗް ސަރަހައްދުގައި ހިންގަމުން ދިޔަ ކެފޭ ތަކާއި ރެސްޓޯރަންޓްތައް އަދި އެ ސަރަހައްދުގައި ހަދާފައި ހުރި ހަޓުތައް އެޗްޑީސީން ނަގާފައިވަނީ 2019 ވަނަ އަހަރުގެ ޖުލައި މަހުގެ ތެރޭގަ އެވެ.\nއެޗްޑީސީން އޭރު އެ ސަރަހައްދު ހުސްކުރީ ހުޅުމާލޭގެ ދެވަނަ ފިޔަވަހީގެ ފެނާއި ނަރުދަމާ އެޅުމުގެ މަސައްކަތަށް އެ ސަރަހައްދުގައި ހޮޅިތަކެއް ވަޅުލުމަށް ބިންގަނޑު ކޮންނަން ޖެހުމާ ގުޅިގެންނެވެ. އެމްޑަބްލިއުއެސްސީއާ ހަވާލުކޮށްގެން ކުރިއަށް ގެންދިޔަ އެ މަސައްކަތް މިހާރު ވަނީ ނިންމާލާފަ އެވެ.\nމާލެ ސިޓީ ކައުންސިލުން ހުޅުމާލޭގެ ބީޗް ސަރަހައްދުގައި ވިޔަފާރީގެ މަސައްކަތްތަކެއް ފެށުމަށް ބޭނުންވި ނަމަވެސް އެޗްޑީސީގެ ޕްލޭނަކީ ރެކްރިއޭޝަނަލް ބޭނުންތަކެއް ކުރެވޭ ގޮތަށް އެ ސަރަހައްދު ތަރައްގީ ކުރުމެވެ. އެގޮތުން އެސަރަހައްދު ވައިފައިގެ ޒަރީއާއިން ގުޅާލުމާއި، ދުވާ ޓްރެކެއް ތަރައްގީކުރަން އެޗްޑީސީ އިން ވަނީ ނިންމާފަ އެވެ. އަދި މުނިފޫހިފިލުމަށް ބައެެއް ކަހަލަ ކުޅިވަރުތައް ކުޅެވޭނެ ގޮތް ހެދުމާއި މޫދަށް އެރެން ބޭނުންވާ މީހުންނަށް ބައެއް ކަހަލަ ވަސީލަތްތައް ގާއިމުކުރުންވެސް ހިމެނެ އެވެ. އެކި މަރުހަލާ ތަކަށް ބަހާލައިގެން ޒަމާނީ ފެންވަރަކަށް ބީޗް ތަރައްގީކުރުމުގެ އަމަލީ މަސައްކަތް ވަރަށް އަވަހަށް ފަށާނެ ކަމަށްވެސް އެޗްޑީސީން ކުރިން ބުނެފައިވެ އެވެ.\nހުޅުމާލޭގައި ކެފޭ ރެސްޓޯރަސްޓްތަކަށް ހާއްސަކޮށްގެން ފުޑް ކޯޓުތަކެއް އެޅުމަށް އެޗްޑީސީން ނިންމާފައިވަނީ ހުޅުމާލޭގެ ފުރަތަމަ ފިޔަވައްސާއި ދެވަނަ ފިޔަވަހި ގުޅޭ ސަރަހައްދު ތަރައްގީކޮށް އެ ސަރަހައްދުގަ އެވެ.\nހުޅުމާލެ އިބްރާހިމް ޝުޖާއު އެޗްޑީސީ


ދޮވެލި ދެއަތް ފުހެލާފައި ލައިރާއާ ކެންޒާ ކުރިމަތިލީ ހިނިތުންވުމަކާއެކުއެވެ. އޭނާގެ ހިތުގައި ހިނގާ ޝުޢޫރުތައް ފާޅުކުރަން ބޭނުންނުވާއިރު، އެ އަސަރުތައް ހިނިތުންވުމަކުން ފަރުދާކުރީއެވެ. ލައިރާގެ އަތުގައި ހިފާލަމުން އެ މޫނަށް ކެންޒާ ބަލާލިއެވެ.\n"އަހަރެން އޯކޭ، އެކަމަކު ލައި އޯކޭއެއްނޫން... ތިހެން ކިހާ ދުވަހަކު ހުންނާނީ؟" ކެންޒާ ބުންޏެވެ.\n"ޒުބިން... އޭނާ ވަރަށް އެކަނިވެރިކަން އެނގޭ، އެކަމަކު އޭނާ އެއްފަހަރުވެސް ނުބުނޭ އަހަރެމެން އަލުން ގުޅޭކަށް، އެ ޚިޔާލު އޭނާ ކުރާހެން ހީނުވަނީ... އިލީއާ ވަރަށް ވާހަކަދައްކާ، އަހަރެން ފެނުނީމަ ސްމައިލްކޮށްލާ... ކެން!، އަހަރެންނަކަށް މިހާރު ނޭނގޭ އޭނާގެ ހިތުގައިވަނީ ކީކޭކަމެއް، އޭނާ ގަސްދުކުރަނީ ކިހިނެއްކަމެއް ވެސް، އަހަރެންނަކަށް ނުކެރުނު ބުނާކަށް ޒުބިން މިހާދުވަހު ބޭނުންވެގެން އުޅުނު ކުއްޖަކީ ކެންޒާކަން އަހަރެންނަށް އެނގިއްޖޭ... ހިޔެއްނުކުރަން މިހެން ވެދާނޭ، ބައެއް ފަހަރު ހިތަށް އަރާ އިލީ ގޮވައިގެން ދާންވީއޭ... މިހުރިހާ ކަމަކާ ދުރަށް."\n"ބައެއް ބުނަން ބޭނުންވާ ކިތަންމެ ވާހަކައެއް ނުބުނެވި ހުރޭ... ބުނުމުން ދެން ވާނޭ ގޮތެއް ނޭނގޭތީ." ކެންޒާ މަޑުމަޑުން ބުނެލީ ޚުދު އޭނާގެ ހާލެވެ.\n"ޓްރޫ... އަހަރެންނަށް ވެސް ވަނީ ތިހެން، ކުރެވުނު ކަންތަކުގެ ބޮޑުކަން އިޙްސާސްވާތީ ބިރުގަންނަނީ، ހަމަހީވަނީ މަޢާފެއްނުކުރާނޭ." ލައިރާއަށް ދެއަތްތިލަ ގެނެސް ދެފަރާތު ކޯތާފަތުގައި ޖައްސާލިއެވެ.\nސެހްރާނު ގޮވާލީ އޭނާ އެކަނި ސޯފާގައި އިންނަން ޖެހުމުންނެވެ. ދެ އަންހެންކުދީން ދައްކާ ވާހަކައިގަ އޭނާ ވެސް ބައިވެރިވާން ބޭނުންވީއެވެ. ކެންޒާއާއެކު ލައިރާ ހިނގައިގަންނަމުން ބުނީ އަދިވެސް މަންމަ ގާތު ވެސް ހަޤީޤަތް ކިޔާދޭނޭ ހިތްވަރެއް ނުލިބޭކަމުގައެވެ. ހިތުގައި ހުރިހާކަމެއް ފޮރުވައިގެން ހުންނަންވުމުން ލައިރާގެ ހާސްކަން އިތުރުވާކަން ވެސް ބުންޏެވެ. އޭގެ އިތުރުން ލައިރާ އެދުނީ އެއިން ވާހަކައެއް އެކަކަށް ވެސް ކިޔާ ނުދިނުމަށެވެ. މީހެއްގެ ފަރާތުން އިވުމަށްވުރެ ވަގުތު ޖެހުމުން އޭނާ ކިޔާދޭނެކަން ބުނެލިއެވެ. ލައިރާގެ އެދުން ޤަބޫލުކުރާ ފަދައިން ކެންޒާ ބޯޖަހާލިއެވެ. އޭނާ އެ ހުރީ މީހެއްގެ ވާހަކަ ކިޔާދެވޭ ފަދަ ހާލަތައެއްގެ ނުނޭ ކެންޒާ ހިތް ބުންޏެވެ. ލައިތުއާ އޮތް ގުޅުން ހީނަރުވެދާނޭކަމުގެ ބިރާއެކު ޚުދު އޭނާ ވެސް ކަންކަން ސިއްރުކޮށްފިއެވެ. އެހެންވިޔަސް ދެމެދުގައި އޮތް ގުޅުމަށް ބަދަލު އަތުވެއްޖެއެވެ. އޭނާއަށް ބަދަލުތަކެއް އަތުވެއްޖެއެވެ.\nބިންޏާމީން ހެމުންހެމުން ދެފަރާތަށް ބޯހޫރާލިއެވެ. ލައިތުގެ ވާހަކަތައް އަހާފައި އެކުވެރިޔާގެ ހާލު ބިންޏާމީނަށް ޔަގީންވެއްޖެއެވެ. ބިންޏާމީނު ހުންނަ ސުވީޓުގެ މަޑުކޮށްލުމަށް ހުރި ބައިގެ ސޯފާތަކުގައި ދެ އެކުވެރީން ތިއްބެވެ. މެދުގައި ހުރި ކޮފީ މޭޒުމަތީ މަހުމާ ދެ ފޮށި ހުޅުވާފައި ހުއްޓެވެ. އެ ފޮށިތަކުން ކޮންމެ ފޮށްޓެއްގައި ބާރަ ރަން އަނގޮއްޓި ފެންނަން ހުއްޓެވެ. ލައިތު ޚިޔާރުކުރި އަނގޮއްޓި އޭގެ ތެރޭގައި ވިއެވެ.\n"ދެވަނަ ފަހަރަށް ވެސް އޭނާ ބޭނުންވީ އެއީ އޭނާކަން އެނގުނީމަ، އަވަހަށް އިންނަން ބޭނުމީ އެހެންވެ... ކައިވެންޏަށްފަހު ދިރިއުޅުން ކުރިއަށްދާނޭ ގޮތް އަވަހަށް ތަޖުރިބާ ކުރަން ބޭނުންވަނީ، ފަޚުރުވެރިކަމާއެކު އަނބިމީހާއޭ ކިޔާ ގޮވާލެވޭނެ އިރަކަށް ކެތްމަދުވެފަ މިހުންނަނީ... ބެނީ!، މިހާ ލޯބި ދެން ނުވެވޭނެ އެހެން މީހެއްދެކެ." އިނގިރޭސި ބަހުން ވާހަކަދައްކަމުން ލައިތުގެ ހިތުގައިވި ޝުޢޫރުތައް ފޮރުވުމެއްނެތި ހާމަކުރިއެވެ.\n"ތިކަން އަހަރެންނަށް ވެސް އެބަފެނޭ... ދެން ކޮންއިރަކުން ރާނީއާ ބައްދަލުކޮށްދޭނީ." ހެވިފައި އިނދެ ބިންޏާމީން ބުންޏެވެ.\n"ބެނީ އައިކަމެއް ނޭނގޭނެ، ބެނީއަކީ އަހަރެންގެ ކިހާ ގާތް އެކުވެރިއެއް ކަމެއް ވެސް އަދި ނުބުނަން... ތެދަށް ބުނަންޏާ، އޭނާ ގާތު ނުބުނެވޭ އެތައް ވާހަކައެއް އެބަހުރި."\n"ތީ ހާދަ ނާއިންސާފު ގޮތެކޭ... މިހާރު ތި ދެމެދުގައި އެއްވެސް ކަމެއް ފޮރުވިފައި އޮވެގެން ނުވާނެ." ބިންޏާމީންއަށް ފެންނަ ގޮތް ބުންޏެވެ.\n"އެނގޭ، ޤަބޫލު ވެސް ކުރަން... އިންނަން ރަންކިއުމަށްފަހު އަހަރެން ހުރިހާ ވާހަކައެއް ކެންޒާއަށް ކިޔައިދޭނަން، އެއްވެސް ކަމެއް ސިއްރެއްނުކުރާނަން، އޭނާގެ ދިރިއުޅުމަށް އަލުން އަހަރެން އަތުވެދާނޭ ހިޔެއްނުކުރާނެ، އެކަމަކު އެނގުނީމަ އުފާވާނޭކަން ޔަގީން... ހުރިހާ އުފަލެއް އޭނާއަށް ހޯދައިދޭނަން، އޭނާގެ ހުރިހާ އުންމީދުތަކެއް އަހަރެން ފުރިހަމަކޮށްދޭނަން."\n"އަހަރެން ފުރައިގެން ނުދާނަން ލައިތުގެ ރާނީގެ އަތުން ކައިގެން ނޫނީ، މޮޅު ކައްކާއަކަށްވާއިރު އަހަރެންނަށް ކެއުމެއް ދޭން ޖެހޭނެ." ބިންޏާމީން ބުނެލި އަމުރުވެރި ގޮތް ފެނި ލައިތު ހޭންފެށިއެވެ.\n"ތިކަން ހަމަޖެހޭނެ." ހިނިއައިސްފައި އިނދެ ލައިތު ނިކަން އަވަހަށް ބުންޏެވެ.\nރޭގަނޑުގެ ކެއުމުގައި އެކުވެރިޔާއާއެކު ބައިވެރިވުމަށް ލައިތު މަޑުކުރިއެވެ. އަހަރުތަކަކަށްފަހު ބައްދަލުވުމުން ދެ އެކުވެރިންގެ މެދުގައި ދައްކާނޭ އެތައް ވާހަކައެއް ހުއްޓެވެ. ބިންޏާމީން ރާއްޖޭގައި ވިޔަފާރި ހުޅުވުމަށް ކުރިން ވެސް ލައިތުއާ މަޝްވަރާ ކުރިއެވެ. ދެ މީހުން ބައްދަލުވުމުން އަލުން އޭނާ އެ ވާހަކަ ދެއްކިއެވެ. ޢާއިލާގެ ވިޔަފާރިން ވަކިވެ އަމިއްލަ މަސައްކަތެއް ފަށަން ލައިތު އަބަދުވެސް ޚިޔާލުކުރެއެވެ. ޔާދިންގެ ސަބަބުންނެވެ. އޭނާއަށް އޮތް ފުރުޞަތު ލައިތުގެ ސަބަބުން ގެއްލިއްޖެއޭ ޚުދު ލައިތަށް ވެސް ހީވާތީއެވެ. އުމުރުދުވަހަށް ދެކޮޅުވެރިންނަށް ވުމުގެ ގަސްދެއް އޭނާގެ ނެތެވެ. އޭނާ ބޭނުންވަނީ އެހެންމީހުންގެ ނުފޫޒެއްނެތި ހަމަޖެހޭ ދިރިއުޅުމެއް އުޅޭށެވެ. ބިންޏާމީންގެ ހުށަހެޅުމާމެދު ވިސްނާނޭކަން ލައިތު ބުންޏެވެ.\nޕެންޓްހައުސްއަށް ލައިތު އައިއިރު ރޭގަނޑު ދިހައެއް ޖަހައިފިއެވެ. އޭރު ލައިރާއާއި ސެހްރާނު އެނބުރި ގެއަށް ހިނގައްޖެއްކަން އެނގުނީ ތަނަށްވެރިވެފައި އޮތް ހިމޭންކަމާއި ބޮކިތަކުގެ އަލި ފަނޑުވެފައިވުމުންނެވެ. ކެންޒާ ފެންނަން ނެތުމުން އޭނާ ނިދާ ކޮޓަރިއަށް ލައިތުއައެވެ. އެނދުގައި އޮތް ކެންޒާ ފެނުމުން ގާތަށް އައީ ގޮވާލަން ހިތަށް އަރައިގެންނެވެ. ނަމަވެސް ލޯ މަރާލައިގެން އޮތްތަން ފެނުމުން، ކެންޒާއަށް ނިދިފައި އޮތީކަން ލައިތު ނިންމިއެވެ. ނިދި ހަލާކުކޮށްލަން ބޭނުންނުވެ އެ ކޮޓަރިން ލައިތު ނުކުންނަން ހިނގައިގަތެވެ. ނަމަވެސް ޚިޔާލު ބަދަލުވީ ފަދައިން އޭނާ ހުއްޓި އެނބުރިލިއެވެ. ކެންޒާގެ ގާތަށް އައިސް ގުދުވެލަމުން އޭނާގެ ނިތްކުރީގައި ލައިތު ބޮސްދިނެވެ.\nދެ ދުވަސް ފަހެވެ. ކެންޒާގެ ގާތުގައި ބިންޏާމީންގެ ވާހަކަ ލައިތު ދައްކާފައި އޮތުމުން، އޭނާ ބަދިގޭގައި ހަރަކާތްތެރިވަމުން އައީ މެންދުރު ކެއުން ތައްޔާރުކުރުމުގައެވެ. ހެނދުނު ކަސްތޫރީ ވެސް އޭނާއަށް ގުޅިއެވެ. މަސައްކަތަށް ނުނިކުތަސް ކެންޒާއަކީ އެ ގޭ ކުއްޖެއްކަން ކަސްތޫރީ ހަނދާންކޮށްދިނެވެ. ލައިތުއާއެކު އެގެއަށް ކޮންމެވެސް އިރަކުން އައިސްދިނުމަށް ކެންޒާ ގާތު ކަސްތޫރީ އެދުނެވެ. މަންމަ ނިޔާވި ޚަބަރު ނުބުނީތީ އެކަމާ ކަސްތޫރީ ހުރީ ހިތްހަމަނުޖެހިފައެވެ. ވަރަށް ޝަކުވާކުރިއެވެ. އެމީހުންނަކީ ވެސް ކެންޒާއަށް ހެޔޮއެދޭ ބައެއްކަން ކަސްތުރީ ބުނެދިނެވެ. ހުރިހާ ޝަކުވާއެއް އޭނާ އެއްފަރާތްކުރީ ލައިތު ޚިއްޞާކޮށްފައި އޮތް ޚަބަރުގެ ސަބަބުންނެވެ. ކެންޒާއާ ކައިވެނިކުރުން ބޭނުންވާކަމާއި، ކައިވެނީގެ ކަންތައްތައް ލަސްކުރާކަށް ލައިތު ނޭދެއެވެ. އެހެންވެ ހުކުރު ވިލޭރޭ ރަންކިޔުމުގެ ޙަފުލާއެއް ބާއްވަން ލައިތު ގަސްދުކޮށްފައިވާތީ އެކަން މާމަ ގާތު ބުނީއެވެ. ކައިވެނީގެ އެއްވެސް ކަމެއް ސިއްރުން ކުރުމުގެ ގަސްދެއް ލައިތުގެ ނެތެވެ. ރަންކިޔުމުގެ ޙަފުލާގައި ގާތް މީހުން ބައިވެރިވީ ނަމަވެސް ކައިވެނީގެ ޙަފުލާ ކުލަގަދަކޮށް ބާއްވަން ލައިތު ބޭނުންވާކަން ވެސް ކަސްތޫރީ ބުންޏެވެ. ކެންޒާއާ ބައްދަލުކުރަން އެހާވަރުން ބޭނުންވަނީ ވެސް އެހެންވެކަން ކަސްތުރީ ހާމަކުރިއެވެ. އެ ވާހަކަތަކުން ކެންޒާ ހުރީ އުފާވެފައެވެ. އެހެންވިޔަސް އެ އުފާވެރިކަން ފާޅުކުރަން އޭނާ ޖެހިލުންވީއެވެ. ހިމަ ވާފަށެއްގެ މަތީ ހިނގަމުން އަންނަ މީހެކޭ އޭނާއެކޭ ތަފާތެއްނެތޭ ކެންޒާއަށް ހީކުރެވޭތީއެވެ. މިފްރާހުގެ އުނދަގޫކުރުމެއް ކުރިމަތިނުވިޔަސް އޭނާ ދެން ކުރާނީ ކިހާވަރެއްގެ ކަމެއްކަން ނޭނގޭތީ ކެންޒާ ބިރުގަނެއެވެ. ހަމައެއާއެކު މިފްރާހު ހިންގި މުޑުދާރު ޢަމަލުތައް ވީޑިއޯގެ ޒަރިއްޔާއިން ރައްކާކުރެވިފައި ހުރިއިރު ކެންޒާއާ ދެކޮޅަށް އެ ވީޑިއޯތައް މިފްރާހު ބޭނުންކުރާނީ ކޮންވަގުތަކު ކިހިނެއްކަމެއް އެނގެނީއެއްނޫނެވެ.\nމެންދުރުވާންވީއިރު ކެންޒާއަށް ލައިތު ގުޅައިފިއެވެ. ބިންޏާމީން ގޮވައިގެން އެކެއް ޖަހާއިރު އަންނާނޭކަމުގައި ބުންޏެވެ. ތައްޔާރުކުރި ވައްތަރުތައް އޭނާ އޮޅުންފިލުވިއެވެ. ބަނޑުހައިވެއްޖެކަމުގައި ބުނެލުމުން ކެންޒާއަށް ހީނލެވުނެވެ. މިންނާގެ ކުއްލި މަރަށްފަހު ކެންޒާގެ ހީނލުން ލައިތަށް އިވުނު މީ ފުރަތަމަ ފަހަރެވެ. މިވީ ދުވަސްތަކުގައި އަބަދުމެ ކެންޒާ ފެންނަނީ ކޮންމެވެސް ކަމަކާ ހާސްވެ، މާޔޫސްވެފައި ހުއްޓައެވެ. އަވަހަށް ގެއަށް އަންނަން ލައިތު ބޭނުންވިއެވެ. ކެންޒާ ދުށުމަށް އޭނާގެ ހިތް ތެޅިފޮޅިގަތީއެވެ. ކެންޒާ ހީނލާއިރު އޭނާގެ ކުރިމަތީ ހުންނަން ލައިތު ކެތްމަދުވީއެވެ.\nކެންޒާ ހުރީ ބިންޏާމީނާ ބައްދަލުކުރަން ޖެހިލުންވެފައެވެ. ލައިތުއާއެކު އޭނާ ފެނުމުން ބިންޏާމީން ހީކުރާނޭ އެއްޗަކާމެދު ކެންޒާއަށް ވިސްނެނީއެވެ. ލައިތުގެ ގާތް އެކުވެރިއަކާ އޭނާ ވެސް ގާތްކަން ބާއްވަން ބޭނުމެވެ. އެހެންނަމަވެސް ލައިތުގެ އެޕާޓްމެންޓުގައި، ކައިވެނި ވެސް ނުކުރެވެނީސް ދެމީހުން އެކުގައި އުޅޭކަން ބިންޏާމީނަށް އެނގުމުން ކެންޒާއާ މެދު އޭނާ ގޯސް ހީކުރުންތަކެއް ހީކޮށްފާނޭ ކެންޒާއަށް ހީވަނީއެވެ.\nލައިތުއާއެކު އެޕާޓްމެންޓަށް ބިންޏާމިން ވަންއިރު ކެންޒާ ހުރީ ކާމޭޒު ތައްޔާރުކޮށްފައެވެ. މޭޒު ދޮށުގައި އޭނާ އިނދެފައި ތެދުވިތަން އެމީހުން ދުށްޓެވެ. ލައިތުއަށްވުރެ ވެސް އިސްކޮޅުން ބިންޏާމިން ދިގެވެ. ތުނބުޅިމަތިހާއި ބޮލުގެ އިސްތަށިގަނޑު އޭނާގެ ދޮންކަމުގެ ސަބަބުން ފެންނަނީ ވަކިން ކަޅުކަން ގަދަކޮށެވެ. ރާއްޖޭ މީހެއްނޫންކަން އޭނާގެ ވަށްޓަފާޅި ހުރި ގޮތުން ބުނަން އެނގޭނެއެވެ. ކެންޒާއަށް ސަލާމް ގޮވާލުމާއެކު ބިންޏާމީން އަމިއްލައަށް ތަޢާރަފުވިއެވެ. ސުފުރާ ދޮށުގައި ދެ ޒުވާނުން އައިސް އިށީނެވެ. ކެއުމުގައި ޝާމިލުވެފައި ތިބިއިރު ކެންޒާއާއި ލައިތުއާ މެދު ބިންޏާ ފާޅުކުރީ ހެޔޮއެދޭ މީހެއްގެ ފުށުން އިވޭނޭ ފަދަ ވާހަކަތަކެވެ. ކިޔަވަން އުޅުނު ދުވަސްތަކުގެ ބައެއް ހަނދާންތައް ބިންޏާމީން އާކުރިއެވެ. ކެންޒާއަށް ނޭނގޭ އެފަދަ އެތައް ވާހަކައެއް ބިންޏާމިން ކިޔާދިނެވެ. ހުނުމާއި ސަމާސާ އެކުލެވިގެންވީ އުފާވެރި މާޙައުލެކެވެ. ކެންޒާގެ ކެއްކުމަށް ތާރިފު ކުރަމުން ލައިތުގެ ހަށިގަނޑު ދުވަސްކޮޅަކުން ބަދަލުވެދާނޭކަމަށް ބިންޏާމީން ޖޯކުޖެހިއެވެ. އެ އުފާވެރި ވަގުތުކޮޅު ނިމުމަކަށް އައީ ހަފްތާއަކަށް ރާއްޖެ އައި ބިންޏާމީންގެ ދުވަސްތަކުން ބައެއް ދެ ރިސޯޓެއްގައި ހޭދަކުރަން ރާވާފައި އޮތީމައެވެ. ހަވީރު ހަތަރެއް ޖަހާއިރު އޭނާ ފުރަންޖެހޭތީއެވެ. ފުރުމުގެ ކުރީން ބައްދަލުނުވެދާނޭތީ ބިންޏާމީން ވަދާޢުގެ ސަލާމްކުރީ ފުރިހަމައަށެވެ. އަނބިމީހާ ގޮވައިގެން ލައިތުއާއި ކެންޒާގެ ކައިވެނީގައި ބައިވެރިވާން ކޮންމެހެން ވެސް އަންނާނޭކަން ބުންޏެވެ.\nބިންޏާމީން ހޮޓެލަށް ލައިފައި ލައިތު އެނބުރި އައިއިރު ކެންޒާ މަސައްކަތްތައް ނިންމާލައި މޫދު ފެންނާނޭހެން ހުރި ބޮޑު ބެލްކަންޏަށް ނުކުމެ ހުއްޓެވެ. ލައިތު ގެއަށް ވަންކަމެއް ވެސް އޭނާ ނުދެނަހުއްޓެވެ. ކެންޒާ ސިހުނީ ގާތުން ހިލަމެއްވީމައެވެ. މޫނަށް ހުރަސްވެލީ ރަތްފިނިފެންމަލުގެ ގުލްދަސްތާއެކެވެ. ހިނިތުންވުމަކާއެކު އޭގައި ކެންޒާ ހިފިއެވެ.\n"އަހަރެން މޮޔަވާން ކައިރިވެއްޖެ... ދެން މަޑެއްނުކުރެވޭނެ، މިކަން ނިންމަމާ." ލައިތު މިހެންބުނެ ދިއްކޮށްލީ ސިޓީއުރައެކެވެ.\n"މީ ކޯއްޗެއް؟" ސިޓީއުރައިގަ ހިފަމުން އޭގައި އޮތް އެއްޗެއް ބަލަން ކެންޒާ އަވަސްވިއެވެ. އޭނާ އުޅުނު ގޮތް ފެނި މާބޮޑި ލައިތު އަތުލިއެވެ. އަދި ދެން ސިޓީއުރަ ބަލާށޭ ބުނެލިއެވެ.\n"ލައިތު..." ރަކިވެފައި ހުރި ކެންޒާއަށް ބުނެލެވުނެވެ. އަތުގައި އޮތް ކައިވެނި ކުރާ ފޯމަށް ބަލާލައި ކުރިމަތީ ހުރި ލައިތަށް ކެންޒާ ބަލާލިއެވެ.\n"އަހަރެންގެ ޕެންޑާއަށް ބޭނުންވާވަރު އެނގޭތަ؟ ބުނެބަލަ... އަވަސްކުރާކަށް ހިތެއް ނޭދޭތަ؟" ކެންޒާގެ އަތުގައި ހިފައި ލައިތާ ގާތަށް ދަމާލިއެވެ.\n"ބޭނުން..." ލައިތުގެ ދެ ލޮލަށް ގެއްލިހުރެ ކެންޒާ ބުނެލިއެވެ.\n"މާމަ ގުޅި... ލައިތާއެކު ގެއަށް އައިސްދޭން ބުނީ، މެރީ ކުރަން ލައިތު ނިންމީމަ... އެކަމާ ވާހަކަދައްކަންހެން ހީވަނީ." ލައިތުގެ މޭގައި ލައްވެލަމުން ކެންޒާ ވާހަކަދެއްކިއެވެ.\nރޭގަނޑުގެ ކެއުމުގައި ބައިވެރިވާން ގެއަށް ދާނީ ކަމުގައި ލައިތު ނިންމިއެވެ. އަދި ވަގުތުޖެހެންދެން އޭނާގެ ހުރިހާ ވަގުތެއް ކެންޒާއާއެކު ހޭދަކުރަން އޭނާ ނިންމީއެވެ. ކައިވެނީގެ ކަންކަން ލައިތު ރާވާފައި އޮތް ގޮތް ކެންޒާއަށް ކިޔާދިނީ ސޯފާގައި ދެމީހުން ހަމަޖެހިލުމާއެކުއެވެ. ވަލީދޭން ހަމީމު އެއްބަސްވާނޭހެން ހީނުވާކަން ކެންޒާ ބުންޏެވެ. އެއާއެކު ލައިތު ހާމަކުރީ ކައިވެނީގެ އެއްވެސް ކަމެއްގައި ހަމީމު ބައިވެރި ނުވާގޮތަށް ހުރިހާކަމެއް އޭނާ ހަމަޖައްސާނޭ ކަމެވެ. ކެންޒާ އެއްވެސް ކަމެއްގައި ފިކުރުބޮޑުނުވުމަށް އޭނާ އެދުނެވެ. ކައިވެނީގެ ވަލީމާ ބާއްވާނީ ވަކި ޙަފުލާއެއްގެ ގޮތުގައިކަން ލައިތު ޚިޔާލުފާޅުކުރިއެވެ.\n"ޕްރިންސެސްއެއްހެން އެ ޙަފުލާއިން އަހަރެންގެ ޕެންޑާ ފެންނާނީ... ހުތުރުކަމުގެ ތެރެއިން ފާޅުވި ސްވޯންއެއް، ސްވޯން ޕްރިންސެސްއެއް." ލައިތު ހީނލިއެވެ. އޭނާގެ އަތުގެތެރޭ ސޯފާގައި އިން ކެންޒާގެ ދަތްދޮޅީގައި ހިފައި އުފުލާލުމާއެކު ކޯތާފަތުގައި ބޮސްދީފިއެވެ.\n"އަހަރެން... ކިހިނެއް ލައިތުއަށް ތިކަންކަން އެނގެނީ؟ މާކުރީގެ ހަނދާންތަކެއް އިޔާދަވަނީ، އަހަރެންގެ ފޮތް، ކޮބާ އެ ޖާނަލް، ލައިތު ދޯ ނެގީ، އެހެންވެ ދޯ ތިވާހަކަތައް ތިހެން ދައްކަން އެނގުނީ." ކެންޒާ ބުންޏެވެ. ލައިތު ހީނލީއެވެ.\n"އަހަރެން ހިތުގަ އޮތް އެއްޗެއް ބުނަން ފޮތެއް ބޭނުމެއްނުވޭ" ހިނިއައިސްފައި ލައިތު ބުންޏެވެ. ކެންޒާއަށް ހީވީ ލައިތުގެ އަތުގައި ފޮތް އޮވެ ނުދޭން ބަހަނާ ދައްކަނީ ކަމުގައެވެ. ކެންޒާ ސުވާލު އުފެދިގެން އުޅޭގޮތް ފެނުމުން ލައިތުއަށް މަޖާވިއެވެ. ހަޤީޤަތް ކެންޒާގެ ކުރިމައްޗަށް އައުމުން އޭނާއަށް ވާނޭ ގޮތް ލައިތުގެ ތަސައްވުރުގައި ވެއެވެ. އެ ޚިޔާލުތައް އޭނާގެ ތުންފަތުގައިވި ހިނިތުންވުން ފަނޑުވުމަށް ފުރުޞަތެއް ނުދެއެވެ.\nޔާދިންއަށް ގޭގެ ބޮޑުކޮޓަރީގައި ހަރަކާތްތެރިވާ ޚާދިމުން ފެނެއެވެ. އޭނާއަށް ވެސް އޮތީ އެ ޚަބަރު ލިބިފައެވެ. ލައިތުއާއި ކެންޒާ ކައިވެނި ކުރަން ނިންމިކަމެވެ. ރަންކިއުމުގެ ޙަފުލާ ރޭގަނޑު އަށެއް ޖަހާއިރު ހަމަޖެހިފައި އޮތްކަމެވެ. ލައިތާއި ކެންޒާ ކައިވެނި މާ އަވަސްއަރުވާލާފައި ކުރަން އުޅޭހެން ޔާދިންއަށް ހީވަނީއެވެ. އެކަމާމެދު ވެސް އޭނާ ހުރީ ސުވާލު އުފެދިފައެވެ. އެމީހުންގެ ސިއްރު އެޖެންޑާއެއް އޮތީއެވެ. ކޮންމެ ކަމަކާމެދު ޔާދިންއަށް ބަލާލެވެނީ ޝައްކުގެ ނަޒަރުންނެވެ. ހުރިހާ ގޮތަކުން ލައިތު ކުރި ހޯދައިފިއޭ ސިކުނޑިއާއި ހިތް އެއްބަސްވުމުން ޔާދިންއަށް އެކަމުން ތަކުލީފު ލިބުނެވެ. ހަޔާތުގެ ބައިވެރިއެއްލިބި ދިރިއުޅުމެއް ފެށުމާއި، ކުންފުނީގެ އެންމެ މަތީ މަޤާމުގައި ހުރި މީހަކީ ވެސް ލައިތެވެ. އޮފީހުގެ ޕާކިން ސަރަޙައްދާއި، އެ ހިސާބުގެ އެކިދިމާއިން ފެންނަ ކަޅުކުލައިގެ އެސްޔޫވީ ކާރާއި، އޭގެތެރެއިން ނުކުތް މިފްރާހުގެ ޚިޔާލު ވެސް ޔާދިންގެ ސިކުނޑީގައި ބިންވަޅުނެގިފައި ވެއެވެ. އެއްގޮތަކަށް ވެސް އެމީހުން އެ ރާވާ ރޭވުން ޔާދިންއަށް އޮޅުމެއްނުފިލިއެވެ. އޭނާގެ ދުވަސްދުއްވާލަން ރާވަނީއޭ ވަރަށް ބޮޑަށް ޔާދިންއަށް ޔަގީންކުރެވެނީއެވެ. އޭރުން ލައިތާ ވާދަކުރާނޭ އިތުރު މީހަކު އެ ޢާއިލާގައި ނުހުންނާނެއެވެ. ޔާދިންއަށް ވިސްނުނީ އެފަދައިންނެވެ.\n"ޔާދު... ތައްޔާރުނުވަންތަ؟ ދެން ތިހެންނޫޅެބަލަ، އެއީ ވެސް އަހަރެމެންގެ ބްރަދާއެކޭ، މިރޭ އެޓްލީސްޓް ތުންފިއްތާފަ މޫނުހަދައިގެން ނުހުންނާތި." ޔާދިން ހުރި ގޮތް ފެނި ލައިރާ ބުނެލިއެވެ. އަނގައިން ބުނުމެއްނެތި ޔާދިން ހިނގައިގަތީ އެލެވޭޓާއާ ދިމާއަށެވެ. ދެ ފަރާތަށް ބޯހޫރާލަފައި ލައިރާ ނުކުތީ ބޭރަށެވެ. ޕޯޓިކޯ ކައިރީ ޚާދިމަކާއެކު ހުރި އަންހެންކުއްޖާއާ ލައިރާ ބައްދަލުކުރިއެވެ. އަދި އޭނާ ގޮވައިގެން ގޭތެރެއަށް ވަދެގެން އައެވެ. އެއީ މޭކަޕްކޮށްދިނުމަށް އައިސް ހުރި ކުއްޖެކެވެ.\nމެންދުރު އައިގޮތަށް ކެންޒާ ހުރީ ކަސްތޫރީމެން ގޭގައެވެ. ލައިރާގެ އެޕާޓްމެންޓްގައެވެ. ކެންޒާ ތައްޔާރުވެ ނިމުންއިރު އޭނާގެ ގާތުގައި އެ ޢާއިލާގެ ހުރިހާ އަންހެނުން ތިއްބެވެ. ކެންޒާ ބޭނުންކުރީ ފަރުޒީނު ހަދިޔާކުރި ގަހަނާއެވެ. ލައިގެން ހުރީ އެރެއަށް ޓަކައި ލައިރާ ހޯދާފައިވާ ހެދުމެކެވެ. ސަރަފީނާއަށްވުރެ ފަރުޒީން އުޅޭ ގޮތުން ހީވަނީ ކެންޒާއަކީ ފަރުޒީނުގެ ވާންއުޅޭ ޅީދަރިހެންނެވެ. މޭކަޕްކޮށްދޭ ކުއްޖާއަށް ގޮތްކިޔަން ހުރީ ވެސް ފަރުޒީނެވެ. ހުރިހާކަމެއް ކެންޒާ ޚިޔާލަށް ވެސް ނުގެނެވޭހާ ފުރިހަމައެވެ. އެހެންނަމަވެސް އޭނާއަށް މިންނާއާއި ކައިފް ނެތްކަމުގެ ހުސްކަން އިޙްސާސް ކުރެވުނެވެ. (ނުނިމޭ)


Kuriyah Oiyy Majileehugai Vakkameh Nukureveyne: Nasheed - Vaguthu\nކުރިއަށް އޮތް މަޖިލީހުގައި ވައްކަމެއް ނުކުރެވޭނެ: ނަޝީދު\n2 އަހަރު ކުރިން ( ޖެނުއަރީ 10, 2019 )\nކުރިއަށް އޮތް 19 ވަނަ މަޖިލީހުގައި ވައްކަން ނުކުރެވޭނެ ކަމަށް ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nނ.ކެނދިކުޅުދޫ ދާއިރާގެ އެމްޑީޕީ މަޖިލިސް ޕްރައިމަރީގައި ވާދަކުރާ އަހުމަދު އީސާގެ ކެމްޕެއިން ލޯންޗްކުރުމަށް ކުޑަފަރީގައި ބޭއްވި ރަސްމިއްޔާތުގައި ވާހަކަފުޅުދައްކަވަމުން ނަޝީދު ވިދާޅުވީ އީސައާއެކު އެމަނިކުފާނުވެސް މަޖިލީހުގައި އިންނަވާނެ ކަމަށެވެ.\nނަޝީދު އިތުރަށް ވިދާޅުވީ ކުރިއަށް އޮތް ރައްޔިތުން މަޖިލީހަށް އިތުބާރު ކުރައްވަން ޖެހޭ ކަމަށާއި، އެ މަޖިލީހުން ވައްކަން ނުކުރޭވެނެ ކަމަށެވެ.\n"އިތުބާރު ކުރައްވާ ޔަގީން ކުރައްވާ، އެ މަޖިލީހަކު ވައްކަމެއް ނުކުރެވޭނެ. އަޅުގަނޑު ހުންނާނަން ގާތުގައި. އިތުބާރު ކުރައްވާ ގަބޫލުފުޅު ކުރައްވާ، އެ މަޖިލީހަކު ވޯޓެއް ނުވިއްކޭނެ. އަޅުގަނޑު ހުންނާނަން ގާތުގައި" ނަޝީދު ވިދާޅުވިއެވެ.\nނަޝީދު ވިދާޅުވި ގޮތުގައި ކުރިއަށް އޮތް މަޖިލީހުގައި މެމްބަރުން ވޯޓު ދިނުމުގައި ބަރޯސާވާނީ ރައްޔިތުންގެ އުއްމީދުތަކާއި ޝަކުވާތަކާއި އެދުންތަކަށް ކަމަށެވެ. އަދި އެ މަޖިލިސް އެހެން ގޮތަކަށް ބީވެގެންނުދާނެ ކަމަށްވެސް ނަޝީދު ވިދާޅުވިއެވެ.\nމީގެ ކުރިންވެސް ނަޝީދު ވިދާޅުވެފައިވާ ގޮތަށް، ޕާޓީ ބަދަލު ކުރުމާ ދެކޮޅަށް މިއަދުގެ ވާހަކައިގައިވެސް އޭނާ ވަނީ ވާހަކަ ދައްކަވާފައެވެ. އޭގެ އިތުރުން ނަޝީދު ވިދާޅުވީ ރާއްޖޭގެ އެކި ކަންކޮޅުތަކުން ހަރު އަޑުން ގޮވަމުންދަނީ މަޖިލިސް އިންތިހާބުގައި އެމްޑީޕީއަށް އަގުލަބިއްޔަތު ދިނުމަށް ކަމަށާއި، އެކަން އެންމެ ރަނގަޅަށް އެނގޭނެ ބަޔަކީ ނ.އަތޮޅުގެ ރައްޔިތުންނަށް ކަމަށްވެސް ނަޝީދު ވިދާޅުވިއެވެ.\nރައީސް ނަޝީދާއި އަނަސް މާލޭގެ ގޭގެއަށް ޒިޔާރަތް ކުރައްވަނީ\nއެމްޑީޕީން ވެފައި ވަނީ ހޮޅި ވައުދުތަކެއް: ޣައްސާން\nސަރުކާރުން ހިޔާ ފްލެޓް ދިނުމުގައި ލަސްތަކެއް ހުރި ކަމަށް ގަބޫލުކުރަން - ނަޝީދު\nޖެނުއަރީ 10, 2019 20:50\nމީނަ ބުނެފިއްޔާ އެކަމެއް ވާނީ އަބަދުވެސް އޮކޮޅު ކޮޮޅަށް\nމިފަހަރު މަޖުލީހަށް މޑޕ ނ މޯލްޑިވިއްން ޑިމޮކޮރޮޓިކް ޕޯރން ހަބުގެ ފަރާތުން އައްޔަން ކުރެވިގެން ދާނީ ހުސް ވަގުން މާމުލު ވަގަކަށް ހުރޭ ކަލޭ\nޖެނުއަރީ 10, 2019 21:24\nދެން ރާއްޖޭގައި ވަގަކު ނުހުންނާނެ\nޖެނުއަރީ 10, 2019 21:29\nވައްކަމެއް ނުކުރެވޭނެ. އެތާކު ނުހުންނާނެ ވަގަށް ނަގާކަށް އެއްޗެއް. ޔަގީނުންވެސް އެނގޭ ކަމަކީ އެމްޑީޕީއަށް މެޖޯރިޓީ ނުލިބިއްޖެނަމަ ރިޝްވަތުދިނުމާއި ހިފުން 19ވަނަ މަޖްލިސް ރެކޯޑްހަދާނެކަން. "ވައްކަން" ޝިޔާރަކަށް ހަދައިގެން ރައްޔިތުން ހައްދާނެކަމެއްނެތް. 19ވަނަ މަޖްލިހަށް ހޮވޭ ކުރީގެ ރައީސެއްގެ ސަބަބުން ރައްޔިތުންގެ އަގީދާއަށް މިފަހަރު ކުޅި ދައްކާލާނެ. އިބުރާމެން އެކުރަނީ އެކަމުގެ ކަންތައްގަނޑު. މިމީހާ މަޖްލިހަށް ހޮވިއްޖެނަމަ އެއީ މަޖްލިހުގެ ދާދާ. ރައީސްގެ ގޮނޑިކޮޅަށް ކުޑަކަމުވެސްދާނެ.\nޖެނުއަރީ 10, 2019 22:08\n3 ތަޅާ2ތަޅުދަނޑި ވަގަށް ނަގައިގެން އަރުވާލިމީހު މަޖިލީހަށް ވައްދައިފި ނަމަ މަޖިލީހުގެ އަލަމާތި ތަޅުތައް ވަގަށް ނަގާފާނެ.\nމިހެން ބުނެވޭނެތަ ؟\nޖެނުއަރީ 10, 2019 22:42\nމިވެރިކަމުގައި މީހަކު މަރާނުލާނެ، އަދި ކޮރަޕްޝަނެއް ވައްކަމެއް ނުހިނގާނެ،\nޖެނުއަރީ 10, 2019 22:47\nކީއްވެ ވައްކަން ނުކުރެވެންވީ..ދެން މަޖުލިސް ގަ ތިބޭނީ ރޮބަޓުންތަ\nޖެނުއަރީ 10, 2019 23:07\nތެދުފުޅެއް. ވައްކަމެއް ނުކުރާނެ ގައުމު ދަވާލާނީ!\nޖެނުއަރީ 11, 2019 00:31\nބަލަ އަންނީ ތިބޭޅާއޭ މަޖިލިސްތެރޭގައި ރިސްވަތުގެ މުޑުދާރު ޢަމަލުހިންގަންފެެށީ ކަރާބޭފުޅާއައް ހަދިޔާދެއްވައިގެން އެމްޑީޕީއައް ސޮއެކުރެއްވީ މިހާރު ދެންކޮންވާހަކައެއްދައްކާކައްތަ\nޖެނުއަރީ 11, 2019 01:04\nވަގުންގެ ވެރިކަންވެސް މިފަހަރު ނިމޭނެ ބޮޑުވަގު ބުނެފިއްޔާ ދުވާލުވެސް ރޭގަނޑަށް ބަދަލުވެދާނެ މިހިރީވާ ޖާހިލެއް.\nޖެނުއަރީ 11, 2019 01:51\nވަގުން ބުނާނީ ވައްކަމެއް ކުރިޔަކަނުދޭނަމޭ، މީގެ ކުރިންވެސް ނަސީދުވަނީ ވައްކަން ކޮފަ\nޖެނުއަރީ 11, 2019 06:48\nބޮޑު ވަގު އުޅޭ ތަނެއްގައި ވައްކަން ނޯވެދާނެތަ؟ ތޮއްޑޫ މަޖިލިސް ކަރާ އޭރު ބޮޑު ވަގު ގަތީ ކިހާވަރަކަށް؟ އިމްރާން ބުނީ ބޮޑު ވަގު ފައިސާ ހޯދަނީ ހުޅަގު ފާދިރީންނާއެކު ފިރިހެން ކުޅި ކުޅެގެންކަމަށް.\nޖެނުއަރީ 11, 2019 09:39\nރައީސްނަޝީދުވެސް މިހާރު ބޭކާރުއަނގަ ތަޅުއްވަނީ. ޢެއްވެސް އިރެއްގައި މަޖިލީހުން މީހުން ވައްކަން ކުރިވާހަކަ ނާހަން. ތިޔަތަނަކީ މެންބަރުނަ ފުނޑާލިޔަސް ކުށްވެރިވާ ތަނެއްވެސް ނޫން. ޢެންމެ ދުވަހަކުނަމަވެސް އަނގަމަޑުން ލައިގެން ހިމޭނުން ނުންނެވޭތޯ ބައްލަވާ.\nޖެނުއަރީ 11, 2019 09:53\nއެމްޑީޕީން ހަރާން ފައިސާއިން މަޖިލިސް ގަނެވިއްކަން މަސައްކަތްކުރީ މީގެކުރިންވެސް؟ ރަނގަޅުވާހަކައެއް އެމީހުނަށް އަގްލަބިއްޔަތު އޮތިއްޔާ ދެން ގަނެވިއްކަން ޖެހޭ ސަބަބެއް ނޯންނާނެ\nޖެނުއަރީ 11, 2019 10:58\nނައިބު ރައީސް ޖަމީލުގެ އިތުބާރު ނެތްކަމަށް އެމް.ޑީ.ޕީ މެމްބަރުންގެ ވޯޓް ގަންނަން ' ނަޝީދު ގޭބަންދުގައި ހުއްޓާ އަދީބު ފައިސާ ހަވާލު ނުކުރޭތަ؟ އެފައިސާ މެމްބަރުންނަށްބަހާ އަދީބު ބޭނުންވި ގޮތަށް ވޯޓު ނުދޭތަ؟ މީހަކު މާގިނައިން ވައްކަމޭ ކަރެޕްޝަނޭ ކިޔާކަމަށް ވަންޏާ ގިނަފަހަރަށް އެހެންކިޔާމީހާ ވާނީ ބޮޑު ވަގަކަށް. ޢަދި ކަރެޕްޝަންގެ މުގުލަށް. މިހާތަނަށް ރާއްޖޭގެ ރައްޔަތުންނަށް ރަގަޅު ކަމެއް ނަޝިދު ކޮށްދީފައި ނެތް ރާއްޖެ އިންޑިޔާއަށް އަޅުވެތިކުރި. ޢެއީ މިހާތަނަށް ރާއްޖޭގައި ހިންގާފަވާ އެއްމެ ބޮޑު ޚިޔާނާތް.